
MATEMATIČAR, 
VIRTUOZ NA 


KLAVIJATURAMA: 
Krapinčan Dominik Pažameta 
(17) finalist natjecanja 

HGU-a za najboljeg mladog 
instrumentalista u zemlji 


“Još kao dijete igrala os, 


UGOVOR ZA SANACIJU 
e _e BALA KOD VARAŽDINA 

sam se s autićima, — jon 
p će se otvoriti za investitore“ 


bilo mije suđeno šfn; 


Mateja Leljak (32) iz Petrovskog kaže kako su je oduvijek fascinirale 
žene za volanom te je odlučila biti jedna od njih. Danas je jedina 
vozačica kod najvećeg zagorskog autoprijevoznika 

Kreću upisi prvašića u 
osnovne škole 


Pred roditeljima čija će dje- 
ca na jesen u prvi razred osnov- 
ne škole je postupak upisa. 
Upisuju se djeca rođena u raz- 
doblju od 1. travnja 2017. godi- 
ne do 31. ožujka 2018. godine i 
djeca kojoj je u školskoj godini 
2023./2024. odgođen upis u prvi 
razred osnovne škole. 

Iznimno, u prvi razred 
osnovne škole mogu se upi- 
sati i djeca rođena od 1. trav- 
nja 2018. godine do 31. prosinca 
2018. godine, a koja će šest go- 


meni upis u 1. razred osnovne 
škole kao i za privremeno oslo- 
bađanje od upisa u 1. razred 
osnovne škole. 

Prijave za upis djece s već 
utvrđenim teškoćama otvorene 
su od 1. veljače do 31. ožujka. 

S obzirom na to da se u su- 
stav za elektroničke upise u 
osnovne škole ulazi preko por- 
tala e-Građani, roditelji koji ne- 
maju vjerodajnice za ulazak 
u portal moraju se javiti ško- 

li kojoj pripadaju prema upi- 


Upisi u prvi razred osnovne škole u 
školskoj godini 2024./2025. 


dina života navršiti do 31. pro- 
sinca 2024. godine. 

Upisi u prvi razred osnov- 
ne škole u školskoj godini 
2024./2025. provodit će se elek- 
troničkim putem, korištenjem 
Nacionalnog informacijskog su- 
stava upisa u osnovne škole. 
Roditelji će moći u razdoblju 
od 22. veljače do 31. ožujka pre- 
ko usluge e-Građani podnije- 
ti prijavu za redovan upis svo- 
ga djeteta u 1. razred osnovne 
škole. Uz prijavu za redovan 
upis u 1. razred osnovne ško- 
le, u razdoblju od 22. veljače 
do 31. ožujka, roditelji će moći 
podnijeti i zahtjev za prijevre- 


snom području koja će prijavu 
za upis njihovog djeteta izvršiti 
umjesto njih. 

Sve informacije o postup- 
ku upisa u prvi razred osnov- 
ne škole dostupne su na 
stranicama Krapinsko - zagor- 
ske županije. 

Svaki roditelj bit će pisa- 
nim putem obaviješten od stra- 
ne nadležne škole kojoj dijete 
pripada prema upisnom po- 
dručju o točnom vremenu i 
mjestu obavljanja liječničkog 
pregleda i utvrđivanja psihofi- 
zičkog stanja djeteta prije upi- 
sa u prvi razred (pedagoška 
obrada). (kk) 


Dan europskog broja 112 


Dan europskog broja 112 obi- 
lježava se u ponedjeljak 11. velja- 
če. Županijski centar 112 Krapina 
je u 2023. godini zaprimio 28.526 
poziva što je u odnosu na 2022. 
gotovo 4000 poziva više. Od 


k_X x 


svih zaprimljenih poziva 12.794 
bilo je namjenskih, a 15.732 bilo 
je nenamjenskih poziva. Prili- 
kom zaprimanja namjenskog 
poziva Županijski centar angaži- 
rao je jednu ili više hitnih službi 
ovisno o događaju. Najviše po- 
ziva vezano je uz hitnu medicin- 
sku pomoć, policiju i vatrogasne 
intervencije. 

- Djelatnici Županijskog cen- 
tra 112 na raspolaganju su vam 
24 sata i u svakom trenutku 
mogu vam pružiti savjet od- 
nosno uputit žurnu pomoć 
koje vam je potrebna - poruči- 
li su iz Županijskog centra 12 
Krapina. (kk) 


PREDSJEDNIK HNS-A KZŽ ROBERT ŠPLAJT DAO PODRŠKU RADU STRANAČKIH VIJEĆNICA i 
VIJEĆNIKA, POSEBNO VALENTINI PAKRAČIĆ JAMBREK IZ BEDEKOVČINE: 


“Ona govori istinu i želi 
zaštititi sumještane“ 


Načelnik Bedekovčine je iz redova SDP-a, a većinu u Vijeću čini HDZ s 
koalicijskim partnerima. Neslaganje načelnika i Vijeća u nekoliko je 

navrata izazvalo ozbiljnu političku krizu, a upravo traje još jedna jer 
je načelnik Ban stopirao Proračun za 2024. 


redsjednik Županijske 
Donje HNS-a _- 

Liberalnih demokrata, 
ujedno i kumrovečki načel- 
nik, Robert Šplajt, izrazio je 
zadovoljstvo radom stranač- 
kih vijećnica i vijećnika u za- 
gorskim, gradovima i općina- 
ma te Županijskoj skupštini, a 
posebnu je podršku dao op- 
ćinskoj vijećnici u Bedekovči- 
ni, Valentini Pakračić Jambrek. 

Ona naime ističe da Općinu 
Bedekovčina već gotovo dvije 
godine opterećuje problem fi- 
nanciranja katastarske izmje- 
re K.O. Komor, što je rezultira- 
lo odlukom načelnika Bana o 
privremenom financiranju op- 
ćine, a time i direktnom šte- 
tom za sve mještane i razvoj 
općine koji su i prosvjedova- 
li zbog toga, a sve zbog, kaže 
Pakračić Jambrek, samovolje 
načelnika Darka Bana i njego- 
ve nesuradljivosti s općinskim 
vijećnicima. 

- A zbog čega? Zbog činje- 
nice što načelnik Darko Ban 
ne želi, ne zna ili nije sposo- 
ban raditi u interesu svojih 
sugrađana i u ovom konkret- 
nom slučaju smanjiti cijenu 
sufinanciranja građanima u 
postupku katastarske izmje- 
re. A rješenja postoje - govo- 
rila je Pakračić Jambrek u svo- 
jim medijskim istupima. 


NIJE DOBRO NI ZA KOGA 
Podsjetimo, načelnik Općine iz 
redova je SDP-a, a većinu u Op- 
ćinskom vijeću čini HDZ s ko- 
alicijskim partnerima, među 
kojima je i HNS. Neslaganje 
načelnika i Vijeća u nekoliko 
je navrata zadnje dvije godi- 
ne izazvalo ozbiljnu političku 
krizu i javna prepucavanja, a 
upravo traje još jedna jer je na- 
čelnik Ban donio je Odluku o 
obustavi od primjene Proraču- 
na za 2024. godinu. 

- To što se događa u Bede- 
kovčini, a to mogu reći i s po- 


zicije jednog općinskog načel- 
nika, definitivno nije dobro ni 
za koga. Načelnik Ban nije prvi 
puta u situaciji da ima proble- 
ma s Općinskim vijećem. Radi 
se o tvrdoj kohabitaciji i tu 
on sada možda na krivi način 
izražava svoja uvjerenja i sta- 
vove, koji, ruku na srce, u glo- 
balu nisu dobri za mještanke 
i mještane, kao ni za razvitak 
Bedekovčine. Vjerujem da bi 
se sve moglo riješiti konstruk- 
tivnim dijalogom. Predloženi 
amandmani definitivno nisu 
išli nikome na štetu, dapa- 
če. Valentina stoga ima apso- 
lutnu podršku Predsjedništva 
HNS-a Krapinsko - zagorske 


županije i mene kao predsjed- 
nika. Naravno da i sve njezine 
medijske istupe i argumente 
o nezahvalnoj situaciji u kojoj 
se našla Općina Bedekovčina 
podržavamo. Ona samo govori 
istinu i želi zaštititi svoje mje- 
štane. Moram reći da to ljudi 
na terenu prepoznaju, a to su 
vrijednosti HNS-a koje potiče- 
mo i promoviramo čitavo vri- 
jeme - kazao je Šplajt, dodaju- 
ći da, iako je Pakračić Jambrek 
u posljednje vrijeme zbog spe- 
cifične situacije u Bedekovči- 
ni došla u medijski fokus pa se 
trenutno malo više ističe, nje- 
govu podršku imaju i svi dru- 
gi stranački vijećnici. 


VRIJEDNOSTI HNS-A 

- HNS ima vijećnice i vijeć- 
nike u gotovo svakom zagor- 
skom gradu i općini, koji uvi- 
đaju potrebe i interese svojih 
sugrađana i lokalnih zajednica. 
Stojimo iza svih njihovih akci- 
ja jer sve su one usmjerene do- 
brobiti društva u cjelini. U ne- 
kim gradovima i općinama to 
tamošnji čelnici nažalost ne- 
kad ne prepoznaju, međutim, 
upravo zato su tamo naše vi- 
jećnice i vijećnici, koji to jako 
dobro prate i svojevrsni su 
korektiv, na dobrobit zajed- 
nice u kojoj žive - zaključio je 
Šplajt. (kk) 

UPRAVNI ODJEL ZA JAVNU NABAVU I EU FONDOVE KZŽ PREZENTIRAO PODATKE IZ 2023. 


“Godina je bila jako uspješna, 
teško će biti to ponoviti“ 


držana je prezentacija i 
Orsi: za medije 

na temu rada Upravnog 
odjela za javnu nabavu i EU 
fondove u protekloj godini. 
Podatke je okupljenima po- 
dastrla pročelnica Upravnog 
odjela za javnu nabavu i EU 
fondove KZŽ Vlatka Mlakar 
koja je istaknula kako je od1. 
siječnja do 31. prosinca 2023. 
sklopljeno ukupno 53 ugovo- 
ra u vrijednosti 12.823.091,20 
eura. 

- Odlukom Vlade Repu- 
blike Hrvatske o načinu ras- 
poreda sredstava iz Fonda 
solidarnosti Europske uni- 
je odobrenih za financiranje 
šteta od potresa na područ- 
ju Grada Zagreba, Krapinsko 
- zagorske i Zagrebačke žu- 
panije, imenovanju i Odre- 
đivanju zaduženja nacional- 
nog koordinacijskog tijela, 
tijela odgovornih za Proved- 


Zagorje 


64 


Zagorje ke 


= 
6, 


bu financijskog doprinosa i 
neovisnog revizorskog tije- 
la, Krapinsko - zagorska žu- 
panija određena je kao tijelo 
odgovorno za provedbu fi- 
nancijskog doprinosa - kaza- 
la je Mlakar dodavši kako su 
objavljena dva javna poziva za 
vraćanje ispravnog stanja in- 
frastrukture u području obra- 
zovanja i prijevoza za što su 
ugovorena sredstva u iznosu 


Mlakar je napomenula 
kako je ukupno sanirano 267 
kilometara cesta te 30 klizi- 
šta, 11 popusta i tri mosta, a iz 
područja obrazovanja poseb- 
no je istakla 1.495.101,78 vri- 
jednu investiciju uklanjanja 
i izgradnje zamjenske zgrade 
Područne škole Laz Bistrički. 

Valja spomenuti kako je 
Krapinsko - zagorska župa- 
nija prva u Hrvatskoj po po- 
vlačenju EU sredstva po sta- 


od drugoplasiranog  Gra- 
da Zagreba. 

Na kraju prezentacije pro- 
čelnica je najavila i plan za 
2024. godinu u kojoj se otva- 
ra 15 postupaka javne naba- 
ve vrijednih 4.741.972,86 eura 
te 30 postupaka jednostav- 
ne nabave kao i pet postu- 
paka obnove. 

Župan Željko Kolar ista- 
knuo je zadovoljstvo radom 
Upravnog odjela u prošloj 


od 51.474.870,30 eura. 


novniku i to daleko više 


godini s obzirom na to kako 


je Županija bila po prvi puta 
provedbeno tijelo. 

- Javna nabava je u ovom 
trenutnu najsloženiji proces 
jer se ovdje ne praštaju po- 
greške. Penali su ogromni te 
time i odgovornost ljudi koji 
na njoj rade. Zato možemo s 
ponosnom reći kako nismo ni 
u jednom projektu bili pena- 
lizirani, to je ogromna stvar - 
kazao je župan Kolar. 

Uz to, župan je apostrofi- 
rao kako u planu za 2024. go- 
dinu nema ZEZ-a - Znanstve- 
nog edukacijskog centra. 

- Idemo s projektom Spe- 
cijalne bolnice za medicin- 
sku rehabilitaciju  Stubič- 
ke Toplice čija je vrijednost 
17.600.000 eura gdje je ponov- 
no naš Upravni odjel podrš- 
ka prilikom izrade Javne na- 
bave samoj bolnici. Time smo 
već na 47 milijuna eura inve- 
sticijskog ciklusa koji će pro- 
ći kroz Upravni odjel, a ima- 
mo još planova i čekamo neke 
odluke poput cjelovite obno- 
ve stare zgrade Specijalne u 
Krapinskim Toplicama gdje 
se očekuje investicija od 14 
milijuna eura. To su sve ve- 
liki iznosi koji sa sobom do- 
nose veliku odgovornost - za- 
ključio je župan dodavši kako 
će teško ponoviti ovakvu go- 
dinu koja je bila vrlo uspješ- 
na. (Nikola Turin) 


WRC CROATIA RALLY: 


Oktanski 
spektakl opet 
u Zagorju 


Održan je sastanak organiza- 
tora WRC Croatia Rallyja i opera- 
tivnih službi KZŽ zbog priprema 
za ovogodišnji automobilistički 
spektakl. WRC Croatia Rally odr- 
žava se od 18. do 21. travnja, a veli- 
ka završnica i zadnji brzinski ispit 
i ove će se godine održati na rela- 
ciji Zagorska Sela - Kumrovec. 

- Riječ je o događaju čija or- 
ganizacija iziskuje jako dobru ko- 
ordiniranost i pravovremeno pla- 
niranje svih aktivnost. Puno se 
pažnje posvećuje sigurnosti, kako 
natjecatelja, tako i gledatelja. Po- 
kazali smo da smo dobri doma- 
ćini i vjerujem da će i ove godi- 
ne sjajno - istaknuo je župan 
Željko Kolar. 

Ceremonijalni start i cilj utr- 
ke održat će se u Zagrebu, dok će 
ostatak itinerara prolaziti kroz 
pet županija: Zagrebačku, Karlo- 
vačku, Primorsko — goransku, Va- 
raždinsku i Krapinsko - zagorsku. 

Direktor natjecanja Željko Šte- 
fanić zahvalio je na dosadašnjoj 
podršci županu, općinama kroz 
koje utrka prolazi i svim uklju- 
čenim službama rekavši kako je 
Krapinsko - zagorska županija pri- 
mjer kako se radi svjetsko prven- 
stvo u reliju. (kk) 


"POZNATI ZAGORSKI I BIVŠI DRŽAVNI ODVJETNIK KRUNOSLAV CANJUGA “ZA DLAKU' IZBJEGAO TRAGEDIJU 


“Još nisam svjestan što se desilo - kći 
mi je rekla neka si zapalim svijeću" 


Zagrebu se u Petrinjskoj ulici 
U u petak popodne srušila veli- 

ka skela. Riječ je o građevin- 
skoj skeli dužine 20-ak metara koja 
je pala na ulicu i automobile. 

Iz PU zagrebačke odmah su po- 
slali kratko priopćenje. 

— Danas oko 12:45 sati u Zagre- 
bu, Petrinjska broj 30, najvjero- 
jatnije zbog jakog vjetra došlo je 
do urušavanja skele na prometni 
trak kojom prilikom je oštećen je- 
dan osobni automobil. Ozlijeđenih 
osoba nema. Petrinjskom ulicom u 
smjeru sjevera promet je u potpu- 
nosti obustavljen, a vozi se okolnim 
ulicama - kazali su iz policije. 

Spomenuti oštećeni automobil 
je automobil poznatog zagorskog i 
bivšeg državnog odvjetnika Kruno- 
slava Canjuge koji se u datom tre- 
nutku našao sa svojim automobi- 
lom ispod skele. 

- Iskreno još nisam svjestan da 
se sve ovo desilo niti što se točno 


desilo. Kći mi je rekla neka si zapa- 
lim svijeću - govori Canjuga koji je 
umalo nastradao u centru Zagreba, 
prisjećajući se tog trenutka: 

- Uključujem se u promet nor- 
malno Petrinjskom, gledam lijevo i 
desno za pješake i bicikliste, nitko 
ne nailazi, dam gas, krenem, pukne 
na haubu, dolazi dečko s parkinga 
otvara vrata i provjerava jesam li 
dobro i ja izlazim van. Da sam bio 
metar ispred, gotovo. Auto je osi- 
guran, netko će platiti — ispričao 
je za 24sata. 

Rukom pokazuje i koliko je 
malo falilo. 

- Ma toliko mi je falilo, baš jako 
malo. Eto, sretan sam — zaključio 
je Canjuga. 

Inače, ta je skela postavljena na 
zgradi u kojoj su se do početka ra- 
dova na obnovi odrađivali uprav- 
ni poslovi policije. Točnije, u toj su 
zgradi građani podnosili zahtjeve za 
osobne iskaznice i putovnice. (kk) m 

IZ HRVATSKE POLJOPRIVREDNE KOMORE PORUČILI DA PODRŽAVAJU PROSVJEDE EU KOLEGA POLJOPRIVREDNIKA: 


“Odluku o hrvatskim prosvjedima 
donijet će uskoro Upravni odbor" 


Iz HPK ističu kako osluškuju odjeke koji se šire na prosvjedima diljem EU država, a poljoprivredna zajednica se 
suočava s golemim izazovima i pritiscima koji su se samo akumulirali posljednjih godina 


rvatska poljoprivred- 
na komora priopće- 
njem se izjasnila da 
podržava — prosvje- 
de svojih europskih kolega i 
suglasna je s većinom zahtje- 
va, koji su dio problematike s 
kojima su suočeni i hrvatski 
poljoprivrednici. 
Priopćenje u nastavku pre- 
nosimo u cijelosti. 

HPK razmatra odluku hoće 
li će se i hrvatski poljoprivred- 
nici priključiti prosvjedima, a 
odluku o tome će donijeti naši 
sektorski Odbori, a potom ćemo 
o tome razgovarati i na sjedni- 
ci Upravnog odbora koji će do- 
nijeti konačnu odluku. Sjedni- 
ca UO HPK bi se trebala održati 
početkom idućeg tjedna, priop- 
ćeno je iz HPK. 

- Pitanje prehrambene su- 
verenosti ključno je pitanje u 
EU, a mora biti i kod nas jer je- 
dino što imamo je zrak, voda i 
zemlja. Zemlju čine ljudi (po- 
ljoprivrednici) koji svojim učin- 
kom pretvaraju resurs zemlje, 
kroz biljke i životinje, u hranu 
i to je jedino što nam svakod- 
nevno treba i za što se svi zajed- 
nički trebamo boriti. Nekoliko 
sektorskih Odbora HPK prote- 
klih je dana održao svoje sjed- 


nice na kojima su izrazili želju 
da se priključimo prosvjedima 
naših europskih kolega. Sma- 
tramo kako su zahtjevi o koji- 
ma se govori na prosvjedima 
u EU nešto sa čime se i sami 
slažemo, a radi se o problemi- 
ma s kojima je suočena cijela 
EU. Prije svega se radi o preve- 
likim zahtjevima novog ZPP za 
poljoprivrednike, kao i sklapa- 
nju trgovačkih sporazuma koji 
urušavaju zajedničko EU trži- 
šte i čine našu proizvodnju ne- 
konkurentnom - izjavio je pred- 
sjednik HPK Mladen Jakopović. 

IZ HPK ističu kako oslušku- 
ju odjeke koji se šire na prosvje- 
dima diljem EU država, a poljo- 
privredna zajednica se suočava 
se s golemim izazovima i pritis- 
cima koji su se samo akumuli- 
rali posljednjih godina. 

- Gospodarski tereti i biro- 
kracija guše poljoprivrednike 
diljem EU-a. Diljem EU učinci 
klimatskih i geopolitičkih kri- 
za značajno utječu na poljopri- 
vrednike. Uz sve to imamo osje- 
ćaj da će nam biti nametnuto 
još više ograničenja i više eu- 
ropskih propisa s teškim i nepo- 
vratnim posljedicama na proi- 
zvodnju, prihode i povećanje 
uvoza uz manje ekološke i so- 


dA ) 

A 
cijalne standarde. Posljednjih 
nekoliko godina HPK je žesto- 
ko upozoravala na to, a kao re- 
zultat imam situaciju koja je 
trenutačno vrlo napeta u mno- 
gim državama članicama, dok 
poljoprivrednici izlaze na ulice 
jer je opstanak europskog obi- 
teljskog gospodarstva, kakvo 
je danas poznato u opasnosti 
- kažu u HPK. 

Danas svi članovi Copa i Co- 
geca, čija smo članica, poruču- 
ju kako postoji hitna potreba za 
pružanjem kratkoročnih odgo- 
vora na pitanja tisuća farmera 
koji već nekoliko mjeseci poka- 
zuju svoje nezadovoljstvo i ne- 
razumijevanje. To se prije svega 
odnosni na odluke o prijeko po- 
trebnim odstupanjima od uvje- 
ta ZPP-a, eko-programima i 
agro-okolišnim-klimatskim ob- 


vezama koje se nadovezuju na 
to, za 2024 godinu. 

Isto tako potrebno je prila- 
goditi sljedeći prijedlog ukrajin- 
skih autonomnih trgovinskih 
mjera (ATM) stvaranjem susta- 
va kojim se osigurava da odre- 
dište za sve pošiljke ukrajinskih 
poljoprivrednih proizvoda bude 
određeno prije ulaska u EU te je 
nužno uvesti sustav koji jamči 
da ukrajinski proizvodi stignu 
do tog konačnog odredišta i ne 
završe na zajedničkom tržištu 
EU. Smatramo i da je potrebno 
uvođenje uvoznih pragova, za 
bilo koju poljoprivrednu robu 
koja podliježe liberalizaciji tr- 
govine na temelju godišnjeg ili 
tromjesečnog prosjeka za kom- 
binirane godine 2021. i 2022. 

- Jedan od zahtjeva naših 
EU kolega, s kojim se slažemo, 


Jedan od zahtjeva naših EU 
kolega, s kojim se slažemo, je 

i dase osigura reciprocitet u 
standardima poljoprivredne 
proizvodnje i jednaki uvjeti kako 
bi se osigurala pravedna trgovina“ 


je i da se osigura reciprocitet 
u standardima poljoprivred- 
ne proizvodnje i jednaki uvjeti 
kako bi se osigurala pravedna 
trgovina. Trgovinske preoku- 
pacije daleko nadilaze učinke 
liberalizacije trgovine s Ukra- 
jinom. U tom smislu je spora- 
zum Mercosur neprihvatljiv za 
većinu poljoprivrednika u EU; 
u ovom trenutku, kontinuira- 
no nastojanje da se posao po- 
stigne preko crte bit će shvaće- 
no kao daljnja provokacija od 
strane poljoprivredne zajedni- 
ce i povećat će odbijanje odluka 
koje donosi Europska komisija - 
stoji u priopćenju HPK. 

- Europska poljoprivreda 
je najodrživiji model na svi- 
jetu. Poljoprivrednici i poljo- 
privredne zadruge ključni su 
za lance opskrbe hranom i 
energijom, ključni u trenut- 
nom geopolitičkom kontekstu 
izaslužuju biti prepoznati kao 
strateški sektor. Zato nam je 
važno da podržimo naše kole- 
ge, ali i da sami donesemo od- 
luku na koji način ćemo izrazi- 
ti svoje nezadovoljstvo ZPP-om 
i odukama europskih čelnika 
koji idu na štetu ukupne hrvat- 
ske poljoprivrede - zaključuju 
iz HPK. (kk) 

PREDSTAVLJENI REZULTATI RADA ZAVODA ZA JAVNO ZDRAVSTVO KRAPINSKO - ZAGORSKE ŽUPANIJE 


“Imamo sjajne ljude i liječnike 
koji puno ulažu u svoje znanje" 


bi 


) 


\SBJE 1 


«E 


Zavod je ostvario 2.499.700 eura prihoda, dok su rashodi iznosili 2.405.744 eura. Godina je završena s viškom od 94.026 
eura. Najveći rashodi su bili za 56 zaposlenih, a koji su iznosili 1.585.308 eura. 635.024 eura otišlo je na materijalne izdatke, 
a 185.410 eura na kapitalna ulaganja 


avnatelj Zavoda za 

javno zdravstvo Kra- 

pinsko - zagorske žu- 

panije Tomislav Ja- 
dan je, u prisustvu specijali- 
stice javnog zdravstva Mari- 
ne Stanković Gjuretek i žu- 
pana Željka Kolara, predsta- 
vio rezultate rada Zavoda u 
2023. godini. 

Zavod je ostvario 2.499.700 
eura prihoda, odnosno za 
428.839 eura su veći nego go- 
dinu ranije, izvijestio je rav- 
natelj Jadan. 

- Prihodi od HZZO-a izno- 
sili su 1.059.453 eura, prihodi 
od dopunskog zdravstvenog 
osiguranja bili su 83.316 eura, 
od proračuna, središnjeg i lo- 
kalnog, 63.939 eura, od osta- 
lih korisnika 1.258.323 eura, od 
participacije 1750 eura, primici 


od financijske imovine i zadu- 
ženja bili su 345 eura, a ostali i 
izvanredni prihodi iznosili su 
32.641 euro. Što se rashoda tiče, 
oni su iznosili 2.405.744 eura i 
bili su za 407.771 eura, odno- 
sno 20 posto, veći nego godi- 
nu ranije - izvijestio je ravna- 
telji dodao da je Zavod godinu 
završio s viškom prihoda od 
94.026 eura. Uz preneseni vi- 
šak iz prethodnih godina od 
82.583 eura, korigirani višak 
na kraju iznosi 176.610 eura. 

Što se rashoda tiče, 635.024 
eura otišlo je na materijalne 
izdatke, 185.410 eura na ka- 
pitalna ulaganja, a najveći su 
bili rashodi za zaposlene koji 
su iznosili 1.585.308 eura. 

- Na dan 31. prosinca 2023. 
godine, Zavod je imao 56 za- 
poslenih radnika, od čega je 38 


bilo zdravstvenih radnika, to 
je 68 posto, te 18 nezdravstve- 
nih radnika, odnosno 32 posto. 
Prosječna je neto plaća iznosi- 
la 1434 eura - naveo je Jadan. 

Što se investicija tiče, u 
2023. godini je nabavljena 
laboratorijska i medicinska 
oprema vrijedna 128.787 eura, 
računalna oprema i progra- 
mi u vrijednosti 13.908 eura, 
uredska oprema i namještaj u 
vrijednosti 10.821 eura, opre- 
ma za grijanje, hlađenje i ven- 
tilaciju vrijedna 15.132 te auto- 
mobil vrijedan 16.760 eura. 

- Od važnijih uređaja, ista- 
knuti možemo aparat za 
molekularnu dijagnostiku - 
ekstraktor, te aparat za mole- 
kularnu dijagnostiku - ampli- 
fikator i detektor, uzeli smo 
malo veći termostat kojeg ko- 
ristimo u našoj zdravstvenoj 
ekologiji,  spektrofotometar, 
autoklav za pripremu mikro- 
bioloških podloga te sustav za 
omekšavanje vode - pobrojao 
je ravnatelj Jadan. 

Higijensko epidemiološki 
odjel Zavoda obavio je u 2023. 
6619 zdravstvenih nadzora, 33 
tečaja higijenskog minimu- 
ma, 592 epidemiološka izvida, 
802 cijepljenja, te 3281 DDD 
nadzora. Odjel za mikrobio- 
logiju obradio je 53.932 uzor- 


ka, a kroz isti je prošlo uku- 
pno 28.139 pacijenata. Nadalje, 
Odjel za zdravstvenu ekologi- 
ju obradio je 841 uzorak hrane, 
2257 uzoraka vode za ljudsku 
potrošnju te 571 uzorak bazen- 
ske vode. Odjel za školsku me- 
dicinu u 2023. je napravio 1172 
pregleda djece za upise u prvi 
razred, 4234 sistematska pre- 
gleda u osnovnim i srednjim 
školama, napravljene su 653 
analize psihofizičkih sposob- 
nosti djece dok je cijepljeno 
njih 7093. Također, Odjel za 
javno zdravstvo uključuje se 
u brojne preventivne progra- 
me na nacionalnoj razini. 

- Redovito pripremamo i 
sudjelujemo u radio emisija- 
ma s različitim temama ve- 
zanim uz prevenciju bolesti i 
promociju zdravlja, organizi- 
ramo preventivna predavanja 
i javnozdravstvene aktivnosti 
u svrhu promidžbe zdravih ži- 
votnih stilova, provodimo ra- 
zne edukacije, aktivni smo u 
radu u savjetovalištu Centra 
za prevenciju ovisnosti i zašti- 
te mentalnog zdravlja, a obi- 
lježavamo i sve važne datume 
poput Svjetskog dana zdravlja, 
Svjetskog dana srca, Svjetskog 
dana hipertenzije, Dana mi- 
moza, Mjeseca ružičaste vrpce 
i druge - nabrojao je ravnatelj. 


Župan Kolar je pohvalio rad 
Zavoda i svih zaposlenih, na- 
glasio odličnu suradnju sa Žu- 
panijom te dodao kako se nada 
da će se takav sklad nastaviti i 
dalje, na korist svih, prvenstve- 
no pacijenata. 

- Imamo sjajne ljude i liječ- 
nike koji jako puno ulažu u 
svoje znanje i Zavod je itekako 
bitan za sliku zdravstva Krapin- 
sko - zagorske županije, gotovo 
polovica stanovništva županije 
je lani koristila usluge Zavoda. 
Čestitam svim djelatnicima na 
odlično obavljenom poslu - po- 
ručio je Kolar i dodao: 

- Imamo aktivnosti u vrtići- 
ma, osnovnim i srednjim ško- 
lama, kao i prema radno aktiv- 
nom stanovništvu te ljudima 
starije životne dobi. Vidi se da 
te aktivnosti Zavoda daju re- 
zultate i smo da u epidemiji 
hripavca, koja trenutno vla- 
da u Hrvatskoj, na dnu pre- 
ma broju zaraženih. Da bismo 
mogli doći do takvog rezultata, 
izuzetno je bitno imati konti- 
nuiranu komunikaciju sa svim 
skupinama, kao i s roditeljima, 
kako bi djeca bila cijepljena na 
vrijeme. Ne želimo više nikad 
da nam se dogodi da epide- 
miolozi budu glavne zvijezde 
u Hrvatskoj - zaključio je žu- 
pan. (mp, vh) 


6 10. veljače 2024. 


Kajkavske kronike - broj 46 


ŽUC KZŽ LANI UTROŠILA 14,6 MILIJUNA EURA ZA IZVANREDNO | REDOVNO ODRŽAVANJE ZAGORSKIH CESTA 


Potrebno je popraviti još 50-ak 


kilometara cesta. Spreman je i kredit 


Od provedenih aktivnosti kroz Fond solidarnosti EU, najviše se potrošilo na interventne sanacije kolnika, zatim na jednostavnu 
izravnu dodjelu te na sanacije klizišta, propusta i mostova - sve zajedno 10/1 milijun eura od čega je 9,7 milijuna stiglo iz Fonda 


Poduzetničkom cen- 

tru u Krapini u po- 

nedjeljak je održa- 

na konferencija za 
medije na temu rada Župa- 
nijske uprave za ceste Kra- 
pinsko - zagorske županije u 
2023. godini. 

Ravnatelj ŽUC-a Stjepan 
Sirovec otkrio je da se lani na 
radove potrošilo više od 14 
milijuna eura. 

- Na temelju ostvarenih 
prihoda te Plana građenja i 
održavanja županijskih i lo- 
kalnih cesta, ugovoreni su i 
izvedeni radovi u vrijedno- 
sti od 14,6 milijuna eura. Od 
toga se najviše potrošilo na 
radove izvanrednog održava- 
nja županijskih i lokalnih ce- 
sta te na redovito održavanje 
tih cesta. Saniralo se sedam 
klizišta u vrijednosti od 1,2 
milijuna eura i rekonstruira- 
lo sedam propusta i mostova 
u vrijednosti od 1,3 milijuna 
eura - rekao je Sirovec. 

- Od ukupno provedenih 
aktivnosti kroz Fond solidar- 
nosti Europske unije najviše 
se potrošilo na interventne 
sanacije kolnika, zatim na 
jednostavnu izravnu dodjelu 
te na sanacije klizišta, propu- 
sta i mostova, sve zajedno 10,1 
milijun eura od čega je 9,7 mi- 
lijuna eura bilo iz bespovrat- 
nih sredstava Fonda - dodao 
je ravnatelj. 

- Što se tiče planova za 
2024. godinu, planiraju se ra- 
dovi i aktivnosti na održava- 
nju i ulaganju u javne ceste 


u vrijednosti od 8 milijuna 
eura. To su radovi redovnog 
održavanja županijskih i lo- 


U 2024. se planiraju radovi i aktivnosti 
na održavanju i ulaganju 


Poduzetnički centar 


Poduzetnički centar 


kalnih cesta, zatim radovi 
izvanrednog održavanja žu- 
panijskih i lokalnih cesta i ra- 
dovi dodatnog ulaganja - za- 
ključio je Sirovec. 

Župan Željko Kolar rekao 
je da se razina kvalitete pro- 
metnica digla na zavidan nivo. 

- Sada kada podvučemo 
crtu, došli smo do zaključ- 
ka da nam je ostalo 50-ak ki- 
lometara prometnica s koji- 


> — 


ća 


= Poduzetnič 
LUE 
4... 


Župan Kolar istaknuo je da se razina kvalitete prometnica digla na zavidan nivo 


ma nismo zadovoljni i kada 
bi još to uspjeli sanirati, mo- 
gli bi reći da imamo za nared- 
nih tri do pet godina isključi- 
vo samo redovno održavanje 
naših cesta. To bi bio ogro- 
man uspjeh s obzirom na či- 
njenicu da gospodarimo s 
preko 650 kilometara cesta - 
rekao je župan. 

Da bi se to ostvarilo, župan 
je istaknuo da se mora promi- 
jeniti financiranje ŽUC-eva. 

- Glavni prihod ŽUC-a je 
prilikom registracije vozila 
gdje se jedan dio odvaja za 
ŽUC. Taj “porez' je posljednji 
puta mijenjan davne 2003. Od 
Vlade smo nekoliko puta tra- 
žili povećanje tih sredstava, 
posebice posljednjih godina 
jer su cijene radova samo po- 
sljednjih nekoliko godina sko- 
čile u nebo. Sve je poskupilo, 
samo taj porez nikako da se 
promijeni. Ako se to ne pri- 
hvati, mi smo uspjeli rezervi- 
rati kreditno zaduženje s ni- 
skom kamatom i razmišljat 
ćemo da nakon lokalnih iz- 
bora 2025. uđemo u još jed- 
no zaduženje oko 4,5 miliju- 
na eura, i da onda završimo 
taj investicijski ciklus, odno- 
sno tih 50-ak kilometara s ko- 


jima nismo zadovoljni - poru- 
čio je Kolar. 

Inače, trenutno zaduženje 
iznosi 30 milijuna kuna, uzeto 
je preko HBOR-a, dok je naj- 
jeftinija ponuda iznosila 34 
milijuna kuna, dodao je Ko- 
lar. (mp, vh) 

KRAPINSKO - ZAGORSKA ŽUPANIJA DRUGA NAJBOLJA U RH PO IZDVAJANJIMA ZA POTPORE U POLJOPRIVREDI 


Po stanovniku izdvojeno 8,26 eura 


rapinsko - zagorska žu- 
KK. je druga najbolja 

županija u Hrvatskoj 
po izdvajanjima za potpore 
poljoprivrednicima u 2022. 
godini, pokazuje analiza iz- 
vršenja konsolidiranih žu- 
panijskih proračuna za 2022. 
godinu od strane portala Žu- 
pan.hr. 

Za potpore poljoprivredni- 
cima je u 2022. godini po sva- 
kom svom stanovniku izdvoji- 
la 8,26 eura (62,24 kune) te je 
u čitavoj Hrvatskoj ispred nje 
samo Koprivničko - križevač- 
ka županija s 11,46 eura. Na tre- 
ćem i četvrtom mjestu su Ličko 
- senjska i Varaždinska župani- 
ja sa 4,69 i 4,45 eura, odnosno 
s 43 i 46 posto manjom potpo- 
rom po stanovniku od one Kra- 
pinsko - zagorske županije. 

- Svi znamo da u Zagor- 
ju nema velikih površina s ti- 
sućama hektara obradive ze- 
mlje, ali naša je poljoprivreda 
itekako živa i aktivna. Naši po- 
ljoprivrednici rade vrijedno i 
marljivo te iz godine u godi- 
nu pokazuju da se po kvalite- 
ti proizvoda mogu natjecati sa 
svima. Nama je dakako u in- 
teresu da se što veći broj ljudi 
bavi poljoprivredom i radimo 
najviše što je moguće da im u 
tome pomognemo - istaknuo 
je ovom prilikom župan Želj- 
ko Kolar te dodao kako je kroz 
županijske natječaje od 2017. 
godine samo za bespovratne 
potpore — poljoprivrednicima 
izdvojeno 2,1 milijun eura. 


Za županijske mjere razvoja poljoprivredne proizvodnje sredstva se 
svake godine povećavaju za 10 posto. Jedan natječaj je već u tijeku, 
a župan je najavio da se do kraja godine p 


- Zahvaljujem svim poljo- 
privrednicima koji tijekom 
cijele godine rade u “Tvor- 
nici na otvorenom te ih po- 
zivam da se javljaju na naše 
mjere razvoja poljoprivred- 
ne proizvodnje za koje svake 
godine povećavamo sredstva 
za 10 posto. Jedan natječaj je 
već u tijeku, a do kraja godine 


Naši poljoprivrednici rade 
vrijedno i marljivo te iz godine 
u godinu pokazuju da se po 
kvaliteti proizvoda mogu 
natjecati sa svima“ 


župan 


ja 


ih planiramo raspisati još 12 — 
dodao je župan. 

Još jedno priznanje Krapin- 
sko - zagorskoj županiji za rad 
u poljoprivredi stiglo je iz Hr- 
vatskog pčelarskog saveza. U 
stručnom časopisu Hrvatska 
pčela je Izložba i ocjenjivanje 
meda Krapinsko - zagorske žu- 
panije ocijenjeno kao najbolje 
organizirano u Hrvatskoj. 

- Po svim dosadašnjim 
iskustvima, riječ je o zasigur- 
no najbolje organiziranoj ma- 
nifestaciji u Republici Hrvat- 
skoj. Organizacija je u rukama 
Županije, a ne mogu se oteti 
dojmu da je ovo model koje bi 
i druge županije trebale slijedi- 
ti u interesu svojih pčelara. Na 


lanira raspisati još 12 


jd 


primjeru koji Krapinsko - za- 
gorska županija pruža od srca 
čestitam i zahvaljujem. Po mo- 
joj ocjeni, ova se županija na- 
lazi na prvome mjestu, uz naj- 
bolji bagremov med koji dolazi 
iz ovih krajeva, svakako i po or- 
ganizaciji pčelarske manifesta- 
cije - istaknuo je predsjednik 
Hrvatskog pčelarskog saveza 
Dražen Kocet. 

Inače, godišnji plan ras- 
pisivanja mjera i subvencija 
iz područja Upravnog odjela 
za gospodarstvo, poljoprivre- 
du, turizam, promet i komu- 
nalnu infrastrukturu možete 
pronaći na internetskoj stra- 
nici Krapinsko - zagorske žu- 
panije. (kk) 


KZŽ ĆE FINANCIRATI PROGRAME JAVNIH POTREBA U TEHNIČKOJ KULTURI 


Osigurano preko 10.000 eura 


Ugovor su potpisali zamjenica župana Jasna Petek i predsjednik Zajednice tehničke kulture 


KZŽ Dragan Bakliža 


amjenica župana Jasna 
Ze i predsjednik Za- 

ijednice tehničke kultu- 
re Krapinsko - zagorske župa- 
nije Dragan Bakliža potpisali 
su ugovor o izravnoj dodjeli 
financijskih sredstava za fi- 
nanciranje programa javnih 
potreba u tehničkoj kultu- 
ri Krapinsko - zagorske žu- 
panije u ovoj godini vrijedan 
10.620 eura. 

Zamjenica župana ista- 
knula je kako Krapinsko - za- 
gorska županija kontinuirano 
podržava rad i aktivnosti Za- 
jednice tehničke kulture. 

- Osiguravanjem  sred- 
stava za projekte, radionice i 
obrazovne programe, želimo 
potaknuti razvoj Zajednice 


ne = 


FOTO: KZŽ 


tehničke kulture, pružiti pri- 
like za učenje i razvoj vještina 
te potaknuti suradnju među 
članovima zajednice - poru- 
čila je Petek. 

Predsjednik Zajednice 
tehničke kulture KZŽ Bakli- 
ža zahvalio je na dodijelje- 
nim sredstvima, kojima će 
se financirati djelatnosti Pro- 
grama javnih potreba u teh- 
ničkoj kulturi. 

— Ovim putem pozivam 
ostale udruge s područja žu- 
panije koje su ustrojene i re- 
gistrirane u skladu sa Zako- 
nom o udrugama i Zakonom 
o tehničkoj kulturi da se učla- 
ne u Zajednicu i svojom aktiv- 
nošću doprinesu u daljnjem 
radu - rekao je Bakliža. (kk) 


ZA OPREMANJE KULTURNE 
INFRASTRUKTURE 


U Zagorje stiže 
300.000 eura 


Sokolana u Zlataru 


U Krapinsko - zagorsku župa- 
niju stiže ukupno 300.700 eura za 
gradnju, rekonstrukciju i oprema- 
nje kulturne infrastrukture. Mini- 
starstvo kulture i medija odobrilo 
je sredstva za projekte koji su se 
prijavljivali putem poziva za pred- 
laganje programa javnih potreba 
u kulturi RH za ovu godinu. 

Pristigao je ukupno 581 pro- 
gram, a odbijeno je njih 236. 

Grad Zlatar dobiva 75.000 
eura za radove na Sokolskom 
domu, a Općina Lobor dobila je 
30.000 eura za V. fazu adaptacije 
Društvenog doma u Loboru. 

Nadalje, Gradska knjižnica i či- 
taonica Antun Mihanović' Klanjec 
dobila je 700 eura za opremanje 
dječjeg odjela, Gradska knjižnica 
Krapina dobiva 15.000 eura za iz- 
mjenu dotrajalih cijevi u knjižni- 
ci, Gradska knjižnica “Ksaver Šan- 
dor Gjalski' također je dobila 1200 
eura za opremanje novog dječjeg 
odjela, a Gradska knjižnica Pre- 
grada dobila je 2000 eura za na- 
bavu namještaja, odnosno, dodat- 
nih polica u slobodnom prostoru 
i nadogradnju polica u priručnom 
depou. Općinska knjižnica i čitao- 
nica Marija Bistrica dobila je 4000 
eura za nabavu polica za knjižni- 
cu, au iste svrhe je 4000 eura do- 
bila i Općinska knjižnica i čitaoni- 
ca Sveti Križ Začretje. 

Kulturni centar Klanjec do- 
bio je 4000 eura za nabavu kli- 
ma uređaja, Muzej grada Pregra- 
de Zlatko Dragutin Tudjina' dobio 
je 4000 eura za opremanje mu- 
zejske čuvaonice, Pučko otvore- 
no učilište Donja Stubica dobilo 
je 1500 eura za nabavu računal- 
ne opreme, a najveća je sredstva 
ostvarilo Pučko otvoreno učilište 
Krapina, 150.000 eura za imple- 
mentaciju sustava scenske me- 
hanizacije. POU Pregrada dobilo 
je 1500 eura za nabavu informa- 
tičke opreme, a POU Zabok 7800 
eura za opremanja multimedi- 
jalnog centra. 

Ukupno je dodijeljeno 
6.976.485 eura. (vh) 

TATINIM STOPAMA: MATEJA LELJAK (32) IZ PETROVSKOG KAŽE KAKO SU JE ODUVIJEK FASCINIRALE ŽENE ZA VOLANOM 
TE JE ODLUČILA BITI JEDNA OD NJIH. DANAS JE JEDINA VOZAČICA KOD NAJVEĆEG ZAGORSKOG AUTOPRIJEVOZNIKA 


ZA VOLANOM AUTOBUSA RUŠI 
PREDRASUDE: “Još kao dijete igrala 
sam se s autićima, bilo mi je suđeno" 


Inače, po struci je hotelijersko - turistička tehničarka, no ljubav iz djetinjstva ipak je bila jača. Obitelj joj je u svemu 
bila podrška od prvog dana, a jedino je baka, kaže Mateja, bila malo zabrinuta 


bh 4 
ene voze automobi- 
le svaki dan, no jeste 
li ikada vidjeli koju da 
vozi autobus? Možda i 
jeste, no one se za to zanima- 
nje odlučuju rijetko. Jedna baš 
takva je Mateja Leljak, 32-go- 
dišnjakinja iz Petrovskog kod 
Krapine. Mateja se nedavno 
zaposlila u Presečki grupi, naj- 
većem autobusnom prijevo- 
zniku u Zagorju i tako posta- 
la jedina vozačica u toj tvrtki. 


Kako je došlo do toga? 
Mateja nam je rekla da je to 
svojevrsni životni poziv. 

Po struci sam inače hotelijer- 
sko - turistički tehničar, ali 
eto, spletom okolnosti zavr- 
šila sam ovdje. Oduvijek sam 
voljela aute i kamione, još 
kao dijete igrala sam se s au- 
tićima i očito mi je bilo suđe- 
no. Fascinantne su žene za 
volanom, uvijek sam im se di- 
vila i odlučila sam da ću biti 
jedna od njih. 


Kako su na to reagirali 
njezina obitelj i prijatelji? 
Dobro su to prihvatili, jedi- 
no se baka uplašila hoću li ja 
moći sve to, ha ha! Ma narav- 
no da su mi oni najveća podrš- 
ka i snaga za dalje, neizmjer- 
no sam im zahvalna na tome. 
Tata inače također vozi auto- 
buse, ali u ZET-u u Zagrebu, pa 
mi je on svojim savjetima do- 
datno pomogao. 


A što je rekla okolina? 
Mateja kaže da je to neka 
druga priča u odnosu na 
obitelj i prijatelje. 

U malom gradu kao što je Kra- 
pina, svima je bilo nepojmlji- 
vo vidjeti ženu u autobusu ili 


U malom gradu kao što je 


Krapina, svima je bilo nepojmljivo 


vidjeti ženu u autobusu ili 
kamionu, ali zacrtala sam si da 
ću ostvariti svoj san unatoč svim 
kritičarima“ 


kamionu, ali želja mi je svake 
godine bila sve veća dok nisam 
odlučila da je 2023. moja godi- 
na. Zacrtala sam si da ću ostva- 


riti svoj san unatoč svim kriti- 
čarima kojima je to bilo čudno 
i nepojmljivo. 


Kako je sve krenulo i 

kad je Mateja shvatila 

da će uspjeti? Ključno 

je, kaže, bilo položiti 

ispit za vozačku dozvolu 

“C' kategorije. 

Nakon što sam to položila, od- 
lučila sam ići dalje jer to želim 

i volim. Taj posao mi znači sve, 
konačno radim ono što volim. 
Kolege su me odlično prihva- 
tili, svi su jako ljubazni i uvi- 
jek spremni pomoći. Isprva im 

je bilo čudno što je žena doš- 
la voziti autobus, ali sad su se 

svi navikli. 


Mateja je za kraj naglasila 
da, ako želite svojoj djeci 
objasniti da su snovi 
mogući, ostvarite prvo vi 


svoje snove da možete djeci 
biti uzor i primjer. 

Kad me sin pita što sam odu- 
vijek željela raditi, ja mogu 
iskreno i sretno odgovori- 
ti upravo to što radim. Volim 
biti za volanom, obožavam 
svoj posao i mislim da ću to 
raditi do mirovine. Hvala svi- 
ma koji su me podržali i vjero- 
vali u mene, na kraju dana ja 
sam samo žena koja radi ono 
što voli i željela bih da je više 
takvih ljudi. 

Mateju je nahvalio i 


rukovoditelj putničkog 
prometa Presečki grupe 


Dejan Bele. Na poslu su 
iznimno ponosni što imaju 
takvu kolegicu. 

Iako se vozač autobu- 
sa tradicionalno percipira 
kao muško zanimanje, Ma- 
teja ruši tu predrasudu. Nje- 
zin predan rad i profesiona- 
lizam pokazuju da spol nije 
presudan faktor u obavljanju 
ovog odgovornog posla. Ma- 
tejina motivacija vidljiva je 
u svakodnevnom radu i na- 
damo se da će njezin primjer 
inspirirati i potaknuti druge 
žene da se pridruže našem 
timu voznog osoblja. (Mar- 
ko Presečki) 

GRAD VARAŽDIN I FOND ZA ZAŠTITU OKOLIŠA POTPISALI UGOVOR O FINANCIRANJU SANACIJE BALA U BREZJU 


“Grad nema troškova, a zona 
će se otvoriti za investitore" 


Problem je ovo koji je Varaždince mučio 18 godina i 10 mjeseci, a sada će konačno biti riješen. Točnije, bit će riješen 
u roku od 15 do 18 mjeseci. Ugovor vrijedan 29.164.611,95 eura potpisali su gradonačelnik Bosilj i direktor Fonda za 


zaštitu okoliša i energetsku učinkovitost Balen 


palači Patačić u uto- 

rak je održano pot- 

pisivanje ugovora iz- 

među Grada Varaždi- 
na i Fonda za zaštitu okoliša i 
energetsku učinkovitost o ne- 
posrednom sudjelovanju Fon- 
da u financiranju sanacije za- 
tvorenog odlagališta neopa- 
snog otpada na lokaciji Gos- 
podarska zona “Brezje“, dava- 
njem sredstava pomoći. 

Fond za zaštitu okoliša i 
energetsku učinkovitost ovim 
će ugovorom u potpunosti fi- 
nancirati procijenjene troško- 
ve sanacije baliranog otpada 
u iznosu od 29.164.611,95 eura. 

Ugovor su potpisali grado- 
načelnik Neven Bosilj i direktor 
Fonda za zaštitu okoliša i ener- 
getsku učinkovitost Luka Balen. 

- Kad sam preuzeo dužnost 
gradonačelnika, prva  insti- 


tucija koju sam posjetio bilo 
je Ministarstvo gospodarstva, 
a zatim Fond za energetsku 
učinkovitost i zaštitu okoliša 
jer su bale problem koji muči 
ovaj grad 18 godina i 10 mjese- 
ci. Napravili smo ogroman po- 
sao u gospodarenju otpadom u 
Varaždinu. Uz to što ćemo rije- 
šiti bale u roku sljedećih 15 do 
18 mjeseci, Grad provodi broj- 
ne projekte upravo iz tog pod- 
ručja. Izgradili smo sortirnicu, 
prošle godine Varaždin je prvi 
put prešao udio od 50 posto 
reciklabilnog otpada koji su 
prikupili naši građani. Pustili 
smo u funkciju drugo reciklaž- 
no dvorište u Varaždinu i ispu- 
nili tu obvezu prema zakonu, a 
u ovom trenutku imamo ugra- 
đenih već 160 novih polupod- 
zemnih spremnika i još 320 
ćemo ugraditi do srpnja čime 
ćemo biti prvi veći grad u Hr- 
vatskoj koji će sve višestambe- 
ne objekte imati pokrivene s 
polupodzemnim spremnicima. 
To su projekti kojima pokazu- 
jemo da rješavamo probleme i 
brinemo se o održivosti oko- 
liša, što je jedan od ključnih 
ciljeva koji mora imat svaka 
politika - rekao je gradona- 
čelnik Bosilj. 

Zahvalio je Vladi RH koja je 
odlučila ovu sanaciju financira- 
ti u stopostotnom iznosu. 


- U Gospodarskoj zoni 
Brezje trenutno je pri kraju 
ograđivanje bala i montirana 
je vaga za mjerenje jer će se 
plaćati točno po količini od- 
vezenog otpada. Otpad će se 
obraditi mehaničko-biološkom 
obradom, a ono što ostane će 
se balirati i spaliti u spalionica- 
ma i energanama koje su za to 
predviđene - dodao je. 

Ministar gospodarstva i 
održivog razvoja Damir Habi- 
jan istaknuo je kako odlukom 
Vlade kojom će se u potpuno- 
sti financirati sanacija, gradski 
proračun Varaždina neće ima- 
ti nikakav teret. 

- To dovoljno govori da Vla- 
da Republike Hrvatske, ovo 
Ministarstvo i Fond vode ite- 
kako računa o ravnomjernom 
razvoju Hrvatske. Donoseći 
odluke i rješavajući te proble- 


sa 


me sigurno se ne vode činje- 
nicom tko je gdje na vlasti. To 
nam apsolutno nije bitno, bit- 
no je da se problemi rješavaju. 
Veseli me što je rok 18 mjese- 
ci da se ovaj problem riješi, da 
se i zadnja bala odveze, odno- 
sno sanira. Imamo novo pod- 
ručje u gradu za gospodarski 
razvoj, što je sigurno još jed- 
na dobra vijest i siguran sam, 
s obzirom na broj investito- 
ra koji su prisutni u Varaždi- 
nu, ali i onih koji su u najavi i 
iskazuju interes za to, svaka- 
ko će svi biti dobrodošli - re- 
kao je ministar. 

Direktor Fonda za zaštitu 
okoliša i energetsku učinko- 
vitost Luka Balen istaknuo je 
kako će se sanacijom u Brezju 
omogućiti daljnje rješavanje 
poduzetničke zone grada 

- Gospodarenje otpadom je 
izuzetno bitna tema, kontinu- 
irano potičemo projekte, kako 
u Varaždinu i Varaždinskoj 
županiji, tako i na područ- 
ju cijele Hrvatske, uz snažnu 
potporu resornog Ministar- 
stva gospodarstva. Između 
ostalog, uz gospodarenje ot- 
padom, jako smo aktivni na 
području energetske učinko- 
vitosti - istaknuo je Balen. 

Zadovoljstvo činjenicom 
da bale odlaze u povijest iska- 
zao je i župan Anđelko Stričak. 


- Da bi se nešto pokrenulo, 
bez obzira na to radi li se o sa- 
naciji, izgradnji nekog objekta 
ili na uređenju, bitno je doni- 
jeti čvrstu i jasnu odluku. Na 
svečanoj sjednici povodom 
Dana grada Varaždina sam ja- 
sno naglasio, misleći na pre- 
mijera Plenkovića, da je do- 
sad bilo nekoliko izbornika, 
ali ni jedan nije donio tu od- 
luku osim aktualnog premije- 
ra te kako je vrijeme da se u 
Varaždinu to riješi. Naravno, u 
takvoj utakmici uvijek sudje- 
luje cijeli niz osoba, od struke, 
administracije, pa i onih koji 
donose odluku - rekao je žu- 
pan Stričak i na kraju dodao 
kako je ovo veliki doprinos 
gradu i građanima jer Grad 
nema troškova, a zona Brezje 
će se osloboditi za potencijal- 
ne investitore. (kk) 

NOVI REKORD: VARAŽDINSKA ŽUPANIJA PROŠLE GODINE OSTVARILA 246.000 NOĆENJA - ČAK 19 POSTO VIŠE NEGO 
GODINU RANIJE 


“Ove brojke su potvrda naše 
odlične turističke priče“ 


Kajkavske kronike 
infoekajkavskekronike.hr 


araždinska županija ostvarila je u 

2023. godini nove rekorde u turizmu 

- više od 246.000 noćenja turista, što 

je čak 19 posto više u odnosu na pret- 
hodnu godinu. Istaknuli su to na konferenci- 
ji za novinare u Županijskoj palači predsjed- 
nik Turističke zajednice Varaždinske županije, 
župan Anđelko Stričak i direktor TZ-a Goran 
Mališ, kojima se pridružio i pročelnik Uprav- 
nog odjela za gospodarstvo i europske poslo- 
ve Darko Majhen. 


TOP 10 

- Nakon što smo 2022. oborili sve rekorde u 
turizmu, prošle godine smo ih uspjeli nadma- 
šiti i ostvariti još bolje rezultate. Prema poda- 
cima iz sustava eVisitor, 2023. godine je na po- 
dručju Varaždinske županije ostvareno 246.228 
noćenja, što je rast od 19 posto u odnosu na 
prethodnu godinu, te 103.874 dolazaka turista, 
što je porast od 16 posto. Najveći broj turista 
dolazi iz Njemačke, Poljske, Slovenije, Austri- 


Dosje“ 


Dodao je da Varaždinska županija konti- 
nuirano podržava ulaganja putem Javnog po- 
ziva za dodjelu potpora u turizmu. 

- Prošle godine smo za 83 projekta u turiz- 
mu dodijelili od po 1500 do 4000 eura potpo- 
ra. Sigurno je da to nisu dostatna sredstva za 
realizaciju cjelokupnih ulaganja, no svim na- 
šim zainteresiranim građanima time dajemo 
do znanja da imaju našu podršku, da smo uz 
njih i da je jako dobro to što rade. Javni po- 
ziv raspisat ćemo i ove godine, a u proraču- 
nu je za potpore u turizmu osigurano ukupno 
172.540 eura - najavio je Stričak. 


TURISTIČKA PRIČA 
Zahvalu svim turističkim djelatnicima te svi- 
ma koji su na bilo koji način uključeni u tu- 
rističku priču uputio je i direktor Turističke 
zajednice Varaždinske županije Goran Mališ. 
- Ove rekordne brojke u 2023. godini su 
potvrda naše odlične turističke priče koju po- 
sljednjih godinu dana promoviramo uz slo- 
gan “Županija s pričom“. Važno je što nas, 
uz Varaždinsku županiju, podržava i Hrvat- 
ska turistička zajednica koja je lani projek- 


oj 


te naše regionalne te lokalnih turističkih za- 
jednica poduprla s gotovo 400.000 eura. Tako 
je, primjerice, HTZ dao podršku Adventu u 
Varaždinu kroz 60.000 eura potpora Čarob- 
nom gradu Djeda Mraza, a Turističkoj zajed- 
nici Varaždinske županije 40.000 eura za ci- 
ljanu promociju naše destinacije. Promociju 
smo radili na zagrebačkom području i po- 
dručju Slovenije, a rezultat ste mogli i sami 
vidjeti jer je grad bio prepun gostiju iz susjed- 
ne države - rekao je Mališ. 

Posebnu pohvalu uputio je privatnim 
iznajmljivačima. 

- Danas na području županije imamo čak 
172 kuće za odmor sa 732 kreveta, a u kojima 
je 2023. ostvareno ukupno 42.000 noćenja, 
što je odličan rezultat. Iskoristili smo priliku 


FOTO: Foto Agencija Sjever 


je i Slovačke, a slijede turisti iz Italije, Češke, 
Nizozemske, dakle iz Europe. No, među top 10 
država iz kojih nam dolaze strani turisti ove 
se godine prvi put našla Indija, što je poseb- 
no zanimljivo. Na ovim odličnim turističkim 
brojkama moram odati priznanje svim našim 
turističkim zajednicama i svima koji rade u tu- 


rizmu, jer bez njih takvih rezultata sigurno ne Među top 10 državaje : Indija sto 
bi bilo. Čovjek je uvijek pokretač, on je taj koji 


je posebno zanimljivo“ 
stvara pozitivno okruženje i odlične brojke - Jep . J 
istaknuo je župan Stričak. župan 


Najveći broj turista dolazi iz 
Njemačke, Poljske, Slovenije, 
Austrije i Slovačke, a slijede turisti 
iz Italije, Češke i Nizozemske. 

la 


sa 


X 


te uručili table “Kuća za odmor s pričom“ no- 
vim nositeljima ovoga certifikata koji su nam 
se sada ovdje pridružili, Mladenu Namjesniku 
iz Agroturizma “Svijet vila“ te Vlatku Greguru 
iz Kuće za odmor “Grga". Uz njih certifikate i 
table će za svoje kuće za odmor dobiti još če- 
tvero privatnih iznajmljivača - napomenuo je 
direktor TZ Mališ. 


KOMUNIKACIJSKA STRATEGIJA 
Destinacijsku ponudu sve više upotpunjuju i 
brojne manifestacije koje se na području či- 


tave županije održavaju tijekom godine pa 
se iz tog razloga sezonalnost ne ističe tako 
jako. Od dobro poznatih Špancirfesta i Ad- 
venta u Varaždinu, Festivala čipke u Lepo- 
glavi, Zeljarijade u Vidovcu, Dana vrganja i 
crnog tartufa u Paki, Aquafesta u Varaždin- 
skim Toplicama, Ludbreške Svete nedjelje ili 
Ivanečkih rudarskih dana. 

U sklopu nove brend i komunikacijske 
strategija za područje Varaždinske župani- 
je, kroz izradu novog vizualnog identiteta 
i novog logotipa te komunikacijske poruke 


FOTO: Foto Agencija Sjever 


Danas na području županije 
imamo čak 172 kuće za odmor 
sa 732 kreveta, a u kojima je 
2023. ostvareno ukupno 42.000 
noćenja, što je odličan rezultat" 


direktor TZ Varaždinske županije 


FOTO: Foto Agencija Sjever 


u cjelini kao “Destinacija s pričom“, želja 
je nastaviti što bolje predstavljati turistič- 
ku ponudu kako na domaćem tako i stra- 
nom tržištu. 

Kroz projekt certificiranja “Kuća za od- 
mor s pričom“ želi se istaknuti kvalitetu 
smještaja i usluge u rustikalnim i tradici- 
onalnim kućama koje pružaju autentično 
iskustvo života u ruralnom okruženju, s mo- 
dernim udobnostima koje zadovoljavaju po- 
trebe suvremenih putnika. Smještaj u kuća- 
ma za odmor omogućuje posjetiteljima da 
uživaju u mirnom okolišu, istraže lokalnu 
kulturu i okuse tradicionalne delicije koje 
mogu kupiti kod susjednih OPG-a. 

- Upravo ta sinergija smještaja i lokal- 
nih proizvođača cilj je županije u sljedećem 
razdoblju kroz razvoj projekta “Agroturi- 
zam s pričom“, kojim će se poseban nagla- 
sak stavljati na razvoj održivog turizma na 
ovom području, koji ne teži velikim brojka- 
ma i masovnošću, već koji će biti u suglasju 
s domicilnim stanovništvom, te koji će osim 
ekonomske donositi i društvenu korist za- 
jednici - istaknuto je na kraju predstavlja- 
nju odličnih turističkih rezultata u Varaždin- 
skoj županiji. 


VARAŽDINSKA ŽUPANIJA ĆE PRVA U HRVATSKOJ IMATI JEDNOSMJENSKU NASTAVU U SVIM ŠKOLAMA 


Dogradit će se potrebne učionice i drugi prostori 


dlične vijesti stigle su 
O: Varaždinsku župani- 

ju! Za projekte dograd- 
nje Područne škole Strmec Po- 
dravski i Područne škole Nova 
Ves Petrijanečka odobreno je 
gotovo A4 milijuna eura bespo- 
vratnih sredstava iz Nacional- 
nog plana oporavka i otporno- 
sti 2021. - 2026. 


TTITITITIU 


Odluke o financiranju doni- 
jelo je Ministarstvo znanosti i 
obrazovanja, kao nadležno tije- 
lo u postupku odabira projeka- 
ta po pozivu “Izgradnja, rekon- 
strukcija i opremanje osnovnih 
škola za potrebe jednosmjen- 
skog rada i cjelodnevne škole". 

Za dogradnju Područne 
škole Strmec Podravski odobre- 


13 


no je 2,7 milijuna eura, a za do- 
gradnju Područne škole Nova 
Ves Petrijanečka 1,3 milijuna 
eura. Prošli mjesec je pak za 
dogradnju Osnovne škole Iva- 
nec odobreno 5,6 milijuna eura. 

- Time je Varaždinska župa- 
nija osigurala ukupno 9,5 mi- 
lijuna eura za dogradnju triju 
škola, posljednjih u kojima se 
nastava odvija u dvije smjene. 
Ovim ulaganjima će se u Ivan- 
cu, Novoj Vesi Petrijanečkoj i 
Strmcu Podravskom dograditi 
potrebne učionice i drugi pro- 
stori, tako da će i učenici tih 
škola nastavu od školske godi- 
ne 2025./2026. pohađati u jed- 
noj smjeni. Sa zadovoljstvom 
mogu reći da će sljedeće godi- 
ne Varaždinska županija prva u 
Hrvatskoj imati jednosmjensku 


nastavu u svim školama čiji je 


osnivač, u 33 osnovne i 30 po- 
dručnih škola - istaknuo je žu- 
pan Anđelko Stričak. 

Nakon što su donesene od- 
luke o financiranju dogradnje 


triju škola bespovratnim sred- 
stvima iz Nacionalnog plana 
oporavka i otpornosti, pred 
Županijsku skupštinu će biti 
upućene odluke o prihvaćanju 


tih projekata. Nakon toga će se 
krenuti u realizaciju samih do- 
gradnji, od pokretanja postupa- 
ka javne nabave do svih osta- 
lih potrebnih aktivnosti. (kk) 


12 10. veljače 2024. 

U VARAŽDINU ODRŽAN SASTANAK MINISTRA GOSPODARSTVA I PODUZETNIKA S PODRUČJA VARAŽDINSKE ŽUPANIJE 


HABIJAN: Sjever Hrvatske ima 
najrazvijenije gospodarstvo u državi 


3,8 


Na području Varaždinske županije registrirano je 4673 trgovačkih društava, 3519 obrta i 7589 OPG-ova, odnosno, oko 16.190 


žitelja Varaždinske županije se bavi nekim vidom poduzetništva. Na jednu nezaposlenu osobu dolazi 30 radnih mjesta 


jever Hrvatske, uklju- 
čujući i Varaždinsku 
županiju, ima najrazvi- 
jeniju i najdinamičniju 
ekonomiju, odnosno gospo- 
darstvo u Hrvatskoj, naglasio 
je ministar gospodarstva i odr- 
živog razvoja Damir Habijan 
na sastanku s gospodarstve- 
nicima i poduzetnicima s po- 
dručja Varaždinske županije. 
- Nastavljen je trend pada 
stope inflacije i u 2024. godini, 
što znači da je hrvatsko gos- 
podarstvo snažno. Potvrda je 
to kako su svi dosadašnji pa- 
keti pomoći Vlade Republi- 
ke Hrvatske, s ciljem zaštite 
standarda građana i jačanja 
konkurentnosti, dali konkret- 
ne rezultate. Izuzetno važnim 
smatram naglasiti i treći val 
rasterećenja = poduzetništva 
kojim ukidamo parafiskalne 
namete u vrijednosti većoj od 
130 milijuna eura, ukidamo 
administrativne barijere za in- 
vestitore i poduzetnike. Vlada 
Republike Hrvatske i Ministar- 
stvo gospodarstva i održivog 
razvoja nastavit će s politika- 
ma i konkretnim mjerama, s 
ciljem stvaranja poticajnog 
okvira za investicije i poslo- 
vanje - poručio je Habijan. 
Župan Anđelko  Stričak 
naglasio je kako je utorak bio 


povijesni za Grad Varaždin i 
Varaždinsku županiju s obzi- 
rom na potpisani Ugovor o 
sanaciji bala. 

- Zahvaljujući Vladi na čelu 
s premijerom Andrejom Plen- 
kovićem riješit će se trakavi- 
ca duga 18 godina. Sanacijom 
odlagališta otvorit će se mo- 
gućnosti za poduzetnike da 
na tom području krenu s iz- 
gradnjom proizvodnih hala, 
te drugih investicija kojima će 
se unaprijediti naše gospodar- 
stvo koje je već sada treće naj- 
jače u Hrvatskoj. Nove investi- 
cije, znače nova radna mjesta, 
stoga ovakve investicije vese- 
le. Kad govorimo o gospodar- 
skoj snazi, na području Varaž- 
dinske županije registrirano je 
4673 trgovačkih društava, 3519 
obrta, 7589 OPG-ova, odnosno 
negdje oko 16.190 naših sugra- 
đana se bavi nekim vidom po- 
duzetništva. Na jednu nezapo- 
slenu osobu imamo 30 radnih 
mjesta - rekao je župan Stri- 
čak te podsjetio kako je proš- 
le godine na sjednici Župa- 
nijske skupštine donijet Plan 
razvoja Varaždinske županije 
do 2027. godine. 

- U tom dokumentu smo 
naveli 50 bitnih investicija za 
područje županije, od zdrav- 
stva, obrazovanja, gospodar- 


stva, infrastrukture, zaštite 
okoliša, a već danas smo došli 
do 65 investicija koje su odra- 
đene, započete, projektiraju 
se ili su u pripremi. Ali osim 
te društvene infrastrukture 
iza kojih stoji država, župani- 
ja, gradovi i općine, mi imamo 
nikad veći investicijski ciklus 
privatnog kapitala u vrijed- 
nosti preko 300 milijuna eura. 
Mislim da je to najveći takav 
investicijski ciklus u državi — 
kazao je Stričak, zahvalivši se 
svim poduzetnicima i gospo- 
darstvenicima na njihovom 
doprinosu u razvoju županije. 

Direktor Fonda za zaštitu 
okoliša i energetsku učinko- 
vitost Luka Balen istaknuo je 
kako su Varaždinska županija, 
kao i njeni gospodarstvenici 
i poduzetnici, poznati i cije- 
njeni kao jedni od lidera ra- 
zvoja Hrvatske. 

- To pokazuju i brojni pro- 
jekti s kojima sudjeluju bilo 
kroz financiranje Fonda za za- 
štitu okoliša, bilo kroz brojne 
europske projekte. Primjerice, 
na prvi veliki poziv za solare u 
prerađivačkoj industriji, Fon- 
da i Ministarstva gospodarstva 
i održivog razvoja, prijavio se 
značajan broj poduzetnika iz 
Hrvatske, njih 200-tinjak, a 
18 ih je s područja Varaždin- 


ske županije što je samo po- 
ticaj za daljnje prijave proje- 
kata u natječajima koji slijede. 
Vrata Fonda su vam otvorena i 

mi upravo formiramo treći, do 

sada najveći natječaj za ener- 
getsku obnovu kuća težak 120 

milijuna eura, kao i natječaj za 

električna vozila u vrijednosti 

15 milijuna eura. Sve to dopri- 
nijet će zaštiti okoliša i obnov- 
ljivim izvorima energije, ali će 

biti i zamašnjak našem gospo- 
darstvu - rekao je Balen. 

Uz brojne poduzetnike i 
gospodarstvenike, sastanku 
su prisustvovali i zamjenica 
župana Varaždinske župani- 
je Silvija Zagorec, predsjed- 
nik Županijske skupštine Jo- 
sip Križanić, potpredsjednik 
Županijske skupštine Dragu- 
tin Kranjčec, gradonačelnik 
Varaždina Neven Bosilj, član 
Uprave Hrvatskih cesta Alen 
Leverić, predsjednik HGK Žu- 
panijske komore Varaždin 
Dragutin Gložinić, predsjed- 
nik Obrtničke komore Varaž- 
dinske županije Igor Šoković, 
gradonačelnica Varaždinskih 
Toplica Dragica Ratković, na- 
čelnici s područja Varaždin- 
ske županije, županijski pro- 
čelnici i vijećnici, predstavnici 
akademske zajednice te ostali 
uzvanici. (kk) 

? SIN GENERALA KORADEA PRVI PUT GOVORI O ZLOČINIMA SVOG OCA: 


“Pristao sam jer želim da javnost 
čuje i moju stranu priče“ 


osljednja epizoda prve 
Ps Dosjea Jarak? 
donosi priču o genera- 
lu Ivanu Koradeu, jednom od 
najgorih masovnih ubojica u 
hrvatskoj povijesti. Ekskluziv- 
no, o očevu zločinu u prvom 
televizijskom intervjuu govo- 
ri i njegov sin - Mario Korade. 
- Pristao sam na ovaj inter- 
vju jer bih htio da javnost čuje 
i moju stranu priče o sluča- 
ju mog oca - izgovara Mario 
Korade dok sjeda nasuprot 
Andrije Jarka u posljednjoj 
epizodi prve sezone Dosjea 
Jarak', koji će gledatelji ima- 
ti prilike pogledati u četvr- 
tak, 15. veljače od 22.30 sati 
na glavnom kanalu RTL-a. 24 
sata prije televizijskog prika- 
zivanja, gledatelji Dosje Jarak? 
mogu pogledati na streaming 
platformi VOYO. 


General Korade prije 16 godina šokirao je Zagorje, ali i cijelu Hrvatsku. Njegov krvavi pohod 
završio je s petero ubijenih ljudi, među kojima su bili maloljetni dječak i njegova baka 


Strah od prezimena Kora- 
de i dalje vlada Zagorjem, a 
sin generala toga je svjestan. 
Tvorci “Dosjea Jarak? otkriva- 
ju da je bilo jako teško dogo- 
voriti pristanak. 

- Nismo bili sigurni da je 
to to sve dok nismo završili 
sa snimanjem. Njegov govor i 
stav sve nas je začudio - otkri- 
va suautor “Dosjea Jarak". 

- Iako je od masakra proš- 
lo 16 godina, ljudi u Zagorju o 
svemu i dalje nevoljko govore, 
i dalje se osjeća kako o neko- 
me tko je heroj rata nije uput- 
no govoriti ružno o stvarima 
koje je radio nakon rata - bez 
obzira na to koliko su grozne 
bile. Ali, ono što nas je najviše 


U “Dosjeu Jarak' govore i članovi 
obitelji žrtava - maloljetnog Gorana 
Hudića i njegove bake. Za njih je, 


kažu, vrijeme stalo 


Strah od prezimena Korade i dalje vlada Zagorjem, a sin generala 
toga je svjestan. Tvorci 'Dosjea Jarak“ otkrivaju da je bilo jako teško 


dogovoriti pristanak 


šokiralo jest to da se ljudi i da- 
lje boje generalova sina. Objaš- 
njavali su nam kako ima istu 
narav kao otac, da je nagao, 
eksplozivan, često agresivan i 
da je bolje ne pričati previše - 
dodaje Dario Todorović. 
General Korade prije 16 
godina šokirao je Zagorje, ali 


i cijelu Hrvatsku. Njegov kr- 
vavi pohod završio je s petero 
ubijenih ljudi, među kojima su 
bili maloljetni dječak i njegova 
baka. Heroj Domovinskog rata, 
zapovjednik 7. gardijske briga- 
de koja je prošla najteža rati- 
šta, čovjek koji je podigao za- 
stavu na Kninskoj tvrđavi. 


FOTO: Varaždinski.hr/RTL 


- Tog dana Korade je bio 
najpopularnija osoba u Hr- 
vatskoj. Trinaest godina ka- 
snije postao je jedan od naj- 
gorih masovnih ubojica u 
njezinoj povijesti - objasnio 
je Andrija Jarak. 

U Dosjeu Jarak' govore i 
članovi obitelji žrtava - malo- 
ljetnog Gorana Hudića i nje- 
gove bake. Za njih je, kažu, 
vrijeme stalo. Zločini Ivana 
Koradea ostavili su u stanju 
šoka i njegove suborce. Po- 
sebno su potresni materijali 
koje ekskluzivno donosi “Do- 
sje Jarak*, snimke su to privo- 
đenja generala, a nastale su 
prije više od 25 godina. U po- 
sljednjoj epizodi prve sezone 
“Dosje Jarak? ostavlja tako bo- 
gat zalog za drugu sezonu. 


S PE amakti 


LOKALNO. BITNO. SA STAVOM 


»> GRAĐANI U NEVOLJI 


Međimurci su u 2023. hitne 
službe zvali čak 22.032 puta 


U usporedbi s 2022. godinom, vidi se rast 
ukupnog broja poziva i pad iskoristivosti 
broja. Također, zabilježen je smanjen broj 


zlonamjernih poziva 


petak je u Čakovcu obi- 
U lježen Dan europskog 
broja 112. U 2023. godi- 
ni evidentiran je porast uku- 


pnog broja poziva na 22.032 
(60 dnevno), što je povećanje 
za 3815 u odnosu na prethod- 
nu godinu. Iskoristivost broja 


je smanjena na 40 posto, što 
predstavlja pad od 15 posto. 
Zabilježen je i pad zlonamjer- 
nih poziva za 52 poziva. 


HITNE SLUŽBE 

Pogledajmo vrste poziva: na- 
mjenskih 8823 (24 dnevno), 
nenamjenskih 13.160, i zlo- 
namjernih 49. Pozivatelji su 
u 83 posto slučajeva koristi- 
li mobilne, dok je u 17 posto 


korištena fiksna telefonska 
mreža. Poziva na stranim je- 
zicima bilo je 25, dok je e-po- 
ziva (eCall) iz vozila na broj 
112 bilo devet. 

U usporedbi s 2022. go- 
dinom, vidi se rast ukupnog 
broja poziva i pad iskoristivo- 
sti broja. Također, zabilježen 
je smanjen broj zlonamjernih 


poziva. U 2023. godini eviden- 
tirano je 6507 događaja, od ko- 
jih je 48,6 posto bilo medicin- 
skih, 35,6 posto sigurnosnih, 
12,7 posto složenih i 3,1 posto 
vatrogasnih. m 


& medjimurje.hr 


međimurski internet portal 


14 10. veljače 2024. 

VARAŽDINSKA ŽUPANIJA 


Izrađen prvi hrvatsko- 
engleski-nepalski rječnik 


Kako bi olakšali komunika- 


ciju stranim radnicima iz tre- 
ćih zemalja koji rade na područ- 
ju Varaždinske županije izrađen 
je prvi hrvatsko-engleski-nepal- 
ski rječnik. Njega je županu An- 
đelku Stričaku predao vlasnik 
agencije za uvoz stranih radnika 
dr. sc. Joso Vuksan. 

- Krajem 2021. godine prvi 
put smo temu integracije stra- 
nih radnika iz trećih zemalja 
otvorili na sjednici Županijske 
skupštine. Tada je na našem 
području bilo oko dvije tisuće 
stranih radnika. Danas ih je oko 
8000. Integracija stranih rad- 
nika važna je društvena tema, 
bez njih naše gospodarstvo teš- 
ko da bi opstalo. Stoga je po- 


sc. Jose Vuksana za izradom 
jednog takvog rječnika - rekao 
je župan Stričak. 

Vlasnik agencije za uvoz 
stranih radnika Vuksan objasnio 
je kako rječnik uz tekstualni 
dio, sadrži i slikovni opis odre- 
đenih pojmova. 

- Izrada ovog rječnika je- 
dan je od važnijih koraka u in- 
tegraciji stranih radnika. Hrvat- 
sko-engleski-nepalski rječnik 
koji je napravljen za državlja- 
ne Nepala trebao bi im olak- 
šati komunikaciju kako u nji- 
hovom svakodnevnom životu, 
tako i u djelatnostima u kojima 
oni rade. Tako osim onih osnov- 
nih pojmova, od “Dobar dan", 


"a 


“Molim“, “Izvoli“, “Kako si?“, rječ- 


Na našem području danas je oko 
8000 stranih radnika i potrebno 
im je olakšati proces integracije 
u naše društvo. Oni tu žive i rade 
i bez njih, naše gospodarstvo 
teško da bi opstalo" 


trebno voditi brigu o tim ljudi- 
ma, oni tu žive i rade, potrebno 
im je olakšati cijeli taj proces 
da se što lakše uklope u naše 
društvo, ali isto tako omogućiti 
hrvatskim građanima što nor- 
li i stvarali naš kraj, općine, gra- 
dove i županiji i najnormalnije 
je da su nam na prvom mje- 
stu. Jer, ako ne ovdje gdje će se 
osjećati dobro i komotno. Sto- 
ga pozdravljam inicijativu dr. 


župan 


nik sadrži i rečenice koje se ko- 
riste u svakodnevnom živo- 
tu, nazive dijelova tijela, dana 
u tjednu, godišnjih doba, nazi- 
ve žurnih službi, alata, osnovnih 
namirnica i drugo. Upravo taj 
slikovni opis pojmova nadopu- 
njuje tekstualni dio radi što br- 
žeg upijanja informacija — obja- 
snio je Vuksan. 

Prvi hrvatsko-engleski-nepal- 
ski rječnik ustupljen je Pučkom 
otvorenom učilištu. (kk) 


MEĐIMURSKA ŽUPANIJA NASTAVLJA FINANCIJSKI POMAGATI PROMOCIJU SVOJIH OBRTNIKA 


“Obrtništvo je naša budućnost" 


Županija ovu vrstu podrške obrtnicima provodi već 15 godina, a ove 
godine najavljena su i ulaganja dodatnih sredstava u unapređenje i 
razvoj konkurentnosti obrtnika, te u očuvanje i promociju obrta 


Prema planu Obrtničke komore, tijekom 2024. međimurski obrtnici imat će priliku predstaviti se na 
sajmovima u Virovitici, Splitu, Bjelovaru, Osijeku, Mostaru, Varaždinu, Rijeci, Krapini, Celju, Gospiću, 


Križevcima, Štrigovi i Nedelišću 


eđimurski župan Mati- 
M: Posavec i predsjed- 

nik Obrtničke komore 
Međimurja Dražen Novak pot- 
pisali su sporazum kojim se 
nastavlja suradnja i podrška 
koju Županija kontinuirano 
15 godina pruža svojim obrt- 
nicima. Riječ je o financijskoj 
podršci obrtnicima za promo- 
tivne aktivnosti, odnosno na- 
stupe na sajmovima diljem 
Hrvatske i u inozemstvu, od- 
nosno, aktivnostima koje igra- 
ju važnu ulogu u uspješnosti 
na tržištu. 

U 2024. godini, Međimur- 
ska županija uložit će dodat- 
na sredstva u unapređenje i 
razvoj konkurentnosti obrt- 
nika, te u očuvanje i pro- 
mociju obrta. 


= 
X 


y Yr 


Predsjednik Obrtnič- 
ke komore Međimurske žu- 
panije Dražen Novak  za- 
hvalio je županu Posavcu i 
Županiji na ustrajnoj podrš- 
ci koja obrtnicima neizmjer- 
no mnogo znači. 

- Komunikacija licem u 
lice, kakvu nude sajmovi, po- 
kazala se nezamjenjivom u 
osvajanju tržišta i zato smo 
i ove godine, prema intere- 
su naših članova, odabrali 15- 
ak tematskih i općih sajmova 
na kojima ćemo se predstavi- 
ti. Nemojmo zaboraviti da je 
obrtništvo dio naše prošlo- 
sti, ali i naša budućnost, te da 
nas suvremena tehnologija ne 
može zamijeniti. Osvrnemo li 
se oko sebe, sve je djelo neči- 
jih ruku i toj simbolici se vidi 


naša prisutnost i važnost - re- 
kao je predsjednik Novak. 

Župan Posavec istaknuo je 
da je cilj Međimurske županije 
podržati duh tradicije čiji su no- 
sitelji upravo obrtnici. 


1751 OBRT 

- Na ovaj način iskazujemo i 
poštovanje vrijednim međi- 
murskim obrtnicima, a pot- 
pore koje osiguravamo daju 
značajne rezultate, najvidlji- 
vije u činjenici da godinama 
broj obrta u Međimurju raste. 
S današnjim danom imamo 
1751 obrt, uz kontinuirani rast. 
Uz ova sredstva za promotiv- 
ne aktivnosti, nastavljamo i s 
drugim oblicima podrške ko- 
jima direktno utječemo na ot- 
pornost i konkurentnost naših 
obrtnika - rekao je župan te po- 
sebno naglasio važnost ulaga- 
nja u stipendije učenika koji se 
obrazuju za deficitarna obrt- 
nička zvanja: 

- U zadnjem ciklusu stipen- 
dija, sredstva smo povećali na 
64.000 eura kojima stipendira- 
mo čak 194 učenika. To je izu- 
zetno važno, jer je riječ o du- 
goročno održivom rezultatu. 
Drago mi je što naši obrtnici 
imaju i čvrstu komoru koja nam 
je pouzdan suradnik u ostvari- 
vanju zajedničkih ciljeva - do- 
dao je župan. 

Prema planu Obrtničke ko- 
more, tijekom 2024. međimur- 
ski obrtnici imat će priliku 
predstaviti se na sajmovima u 
Virovitici, Splitu, Bjelovaru, Osi- 
jeku, Mostaru, Varaždinu, Rijeci, 
Krapini, Celju, Gospiću i Križev- 
cima, te izlagati ina domaćem 
terenu - na Urbanovu' u Štrigo- 
vi te sajmu Međimurska škrinji- 
ca' u Nedelišću. (kk) 

NJEMAČKI VELEPOSLANIK NJ. E. CHRISTIAN HELLBACH SA SURADNICIMA POSJETIO MEĐIMURSKU ŽUPANIJU i PORUČIO: 


“Međimurje je Hrvatska 
s europskim duhom" 

Teme koje su otvorene odnosile su se na potencijale vezane uz turizam, korištenje obnovljivih izvora energije, 
te gospodarstvo, a razgovaralo se o novim smjerovima suradnje i mogućnostima gospodarskog povezivanja 
Međimurja s ovom snažnom europskom zemljom 


srijedu je u službe- 

nom posjetu Međi- 

murskoj županiji bo- 

ravio veleposlanik 
Savezne Republike Njemačke 
Nj. E. Christian Hellbach sa su- 
radnicima, te sa županom Me- 
đimurske županije Matijom 
Posavcem i gradonačelnicom 
Čakovca Ljerkom Cividini raz- 
govarao o novim smjerovima 
suradnje i mogućnostima gos- 
podarskog povezivanja Međi- 
murja s ovom snažnom europ- 
skom zemljom. 

Teme koje su otvorene od- 
nosile su se na potencijale ve- 
zane uz turizam, korištenje 
obnovljivih izvora energije, te 
gospodarske aspekte surad- 


nje. Župan Posavec istaknuo 
je da mu je čast ugostiti vele- 
poslanika prijateljske zemlje 
s kojom Međimurje ima mno- 
ge dodirne točke, te podsjetio 
na simboliku da je upravo na 
ovaj dan, 7. veljače, prije 32 go- 
dine, u Maastrichtu potpisan 
ugovor koji je Europsku uni- 
ju definirao onakvom kakvu je 
danas poznajemo, u smislu po- 
vezivanja i jačanja svih članica. 

- Međimurska županija kao 
regija po mnogim parametri- 
ma stoji uz bok razvijenijim 
dijelovima Europe, ali želimo 
učiti od snažnijih i iskoristiti 
sve mogućnosti koje nam su- 
radnja otvara. Koliko su jake 
veze Njemačke i Hrvatske 


svjedoči podatak da je prošle 
godine robna razmjena među 
našim zemljama dosegnula 
8 milijardi eura. Gledamo li 
strukturu međimurskog gos- 
podarstva, većina naših obrt- 
nika i tvrtki ima vezu s njemač- 
kim tržištem - rekao je župan 
naglasivši da je Međimurje hr- 
vatska regija s najvećim izvo- 
zom od 8105 eura po glavi sta- 
novnika, što je dvostruko više 
od hrvatskog prosjeka. 

- Međimurska županija, kao 
i cijeli sjever Hrvatske, pre- 
ma uređenosti gospodarskih 
zona, prometne infrastruktu- 
re, uređenosti, te produktivno- 
sti i pouzdanosti radne snage, 
spremna je za snažan razvoj 


tehnologija budućnosti, poput 
IT područja i automobilske in- 
dustrije. Na tim područjima 
već sada međimurske tvrtke 

otvaraju putove suradnje s ra- 
zvijenim europskim regijama, 
te je riječ o sektoru čiji će ra- 
zvoj u ovoj sredini sigurno po- 
moći povratku naših ljudi iz 
inozemstva - dodao je župan. 

I gradonačelnica Čakovca 
Ljerka Cividini smatra da je 
svaka razmjena iskustva dra- 
gocjena, te da svaka nova ideja 
vodi k snažnijem povezivanju. 

- Zelena tranzicija, jedno je 
od područja je na kojem mo- 
žemo ostvariti partnerstvo u 
budućnosti. Mnogi naši su- 
građani se sjećaju da su Čako- 
vec i njemački grad Schram- 
berg od 80-tih godina gradovi 

- prijatelji, te je ovaj susret i 
prigoda za prvi korak pre- 
ma osvježavanju te davno 
započete suradnje - rekla je 
gradonačelnica. 

Veleposlanik Savezne Re- 
publike Njemačke Christian 
Hellbach izrazio je oduševlje- 
nje jer je U Međimurju susreo 
Hrvatsku europskog duha. 

- Europski duh prisutan je 
na svakom planu - od vaše 


usmjerenosti prema potreba- 
ma ljudi - do usredotočenosti 
na moderne teme poput ob- 
razovanja, zelene energije, IT 
tehnologija. Za mene osobno 
bilo je i poučno jer sam ovdje 
naučio da melodija njemačke 
himne potječe iz ovih krajeva. 
Korijeni učenja Rudolfa Stei- 
nera, vrlo važne osobe u po- 
vijesti njemačkog obrazovanja, 
također su ovdje, u Međimur- 
ju. No, još važnije su naše gos- 
podarske spone - rekao je ve- 
leposlanik te dodao da se uz 
suradnju na području turizma 
te jačanju već izgrađenih veza 
s njemačkim regijama, razgo- 
varalo i oblicima daljnjeg gos- 
podarskog povezivanja: 

- Temu energije smatram 
ključnom u svjetlu činjenice 
da Hrvatska ima ogroman po- 
tencijal u obnovljivim izvori- 
ma energije, poput sunca, vje- 
tra i geotermalnih izvora koji 
ne koristi, a koji vas u buduć- 
nosti može pozicionirati i 
kao izvoznike energije. Drago 
mi je što u Međimurskoj žu- 
paniji vidim dobre partnere 
koji važnost te teme razumi- 
ju - zaključio je veleposlanik 
Hellbach. (kk) 

?» MEĐIMURJE U 2023. POSJETILO 7500 TURISTA VIŠE NEGO GODINU PRIJE. ŽUPAN POSAVEC PORUČIO: 


“S vjerom u vlastite sposobnosti, 
i ove brojke možemo premašiti“ 

U 2023. godini ostvareno je 5,85 posto više noćenja u odnosu na godinu ranije te čak 8,43 posto više dolazaka nego u 2022. 
I dalje su najbrojniji domaći gosti kojih je u 2023. bilo 51.553 odnosno 54 posto, a ostvarili su 48 posto ukupnih noćenja 


ponedjeljak su u Pa- 
lači turizma javno- 
sti predstavljeni tu- 
ristički rezultati Me- 
đimurske županije u 2023. go- 
dini, koji pokazuju porast bro- 
ja noćenja i dolazaka u odno- 
su na godinu ranije, te su dra- 
gocjen putokaz Turističkoj za- 
jednici Međimurske županije 
za daljnji razvoj turističkih 
potencijala i turističkih proi- 
zvoda koje naš kraj želi ponu- 
diti gostima. 


PREDVIĐANJA 

Direktor Turističke zajedni- 
ce Međimurske županije Rudi 
Grula naglasio je da su novi 
podaci iz eVisitora suklad- 
ni predviđanjima i planu u 
TZ-u Međimurja. 

- Tijekom 2023. godine 
ostvarili smo 5,85 posto više 
noćenja u odnosu na godinu 
ranije te čak 8,43 posto više 
dolazaka nego u 2022. U struk- 
turi gostiju nema promjena u 
odnosu na ranija razdoblja, te 
su i dalje kod nas najbrojniji 
domaći gosti kojih je u 2023. 
bilo 51.553 odnosno 54 posto, 
a ostvarili su 48 posto uku- 
pnih noćenja. Slijede gosti iz 
susjedne Slovenije, zatim Polj- 


ske, Njemačke, Austrije itd. Ta- 
kođer očekivano, najveći broj 
dolazaka i noćenja ostvaren 
je na području Turističke za- 
jednice Sveti Martin na Muri 
(61.108 dolazaka, odnosno 
147.266 noćenja), te Čakovca 
(16.110 dolazaka, 31.578 noće- 
nja) - iznio je direktor Grula. 

Župan Matija Posavec če- 
stitao je županijskoj Turistič- 
koj zajednici na rezultatima i 
uspješnim ulaganjima. 

- S vjerom u vlastite snage i 
sposobnosti, te s poštovanjem 
prema našem kraju, nasljeđu i 
okolišu i ove nove brojke mo- 
žemo premašiti. U 2023. bi- 
lježimo 7439 gostiju više, od- 
nosno 12.227 noćenja više u 
odnosu na 2022. godinu. Ta- 


Rudi Grula 


kođer je važno povjerenje koje 
naši građani polažu u smjer 
kojim razvijamo turizam, a toj 
razini povjerenja najviše govo- 
ri 77 posto više smještajnih ka- 
paciteta u 2023. godini, najvi- 
še prema broju novih kuća za 
odmor. Broj od ukupno 221.103 
noćenja u 2023. godini želimo 
premašiti novim razvojnim za- 
mahom koji će značiti i otva- 
ranje novih radnih mjesta, još 
bolju prezentaciju naše kultu- 
re te još snažniji plasman pro- 
izvoda naših poljoprivrednih 
gospodarstava - kazao je žu- 
pan, dodavši da nije u potpu- 
nosti zadovoljan načinom na 
koji država vrednuje i prati 
ulaganja Županije: 

- Kandidaturom brojnih 
projekata nastavljamo gradi- 
ti i obogaćivati mrežu zavičaj- 
nih interpretacijskih centara 
od Štrigove, preko Nedelišća 
do Donje Dubrave, gdje usko- 
ro započinje uređenje pala- 
če međimurske popevke. Naš 
projekt revitalizacije Fešteti- 
ćeva kaštela u Pribislavcu je 
na rezervnoj listi na što smo 
uložili prigovor te se nadamo 
da će prevladati zdrav razum 
i da će ta investicija ipak do- 
biti podršku. Koristimo sve 


mogućnosti pa tako i preko- 
granične projekte, povezuje- 
mo se sa susjednim regijama 
kako bismo što više sredstava 
privukli u Međimurje jer nama 
je turizam, kao i sve drugo, 
uvijek sredstvo, a nikada cilj - 
ističe Posavec. 


ANKETA 

Turistička zajednica Međi- 
murske županije, u cilju što 
kvalitetnijeg planiranja ra- 
zvoja i formiranja strateških 
dokumenata narednog raz- 
doblja, istražila je putem an- 
kete javno mnijenje, čime 
je dobivena precizna slika o 
percepciji turizma i njego- 
va razvoja među domaćim 
stanovništvom. 


Matija Posavec 


- Anketa je provedena s pi- 
tanjima kreiranima na Insti- 
tutu za turizam Republike Hr- 
vatske, a ispitanici dolaze iz 
svih dobnih skupina odrasle 
populacije i većina njih ne živi 
od turizma. Većina ispitanika 
smatra da razvoj turizma treba 
podržati jer pridonosi razvo- 
ju cijelog kraja, njegovoj ure- 
đenosti, plasmanu domaćih 
proizvoda te količini i kvalite- 
ti sportsko-rekreacijskih zona. 
Istovremeno, naši ljudi prepo- 
znaju da velika ovisnost o tu- 
rizmu nije dobra - pojašnjava 
Grula te dodaje: 

- Ispitanici su ocjenom od 
1 do 7 ocjenjivali i mogućnost 
ugroze prirodne baštine od ra- 
zvoja turizma, područje u ko- 
jem je evidentirana “ocjena 3', 
koja pokazuje oprez, ali i pro- 
cjenu da nema direktne opa- 
snosti. Zanimljivo je da su is- 
pitanici seoskom, odnosno 
gastroturizmu u Međimurju 
dali najveće šanse za razvoj 
te upravo te oblike odredili 
kao prioritetne u razvojnim 
smjernicama - izvijestio je 
Grula dodao da ga raduje što 
su ispitanici prepoznali i viso- 
ko ocijenili rad turističkih za- 
jednica. (kk) m 

NAZOČIO JE SJEDNICAMA VIJEĆA MJESNIH ODBORA CIRKOVLJAN, OPOROVEC | ČUKOVEC NA POZIV NJIHOVIH PREDSJEDNIKA 


Župan Posavec upoznao se 
s problemima mještana 


U razgovorima su sudjelovali i predsjednik Skupštine Međimurske županije Dragutin Glavina, pročelnica 
županijskog Upravnog odjela za obrazovanje, kulturu i sport Nives Kolarić Strah, ravnateljica ŽUC-a Đurđica Hamer, 
predsjednica MOV Prelog Anica Naranđa i županijski vijećnik Slađan Mihoci 


eđimurski župan 
Matija Posavec na 
poziv —predsjedni- 
ka Mjesnih odbo- 
ra nazočio je sjednicama vije- 
ća mjesnih odbora Cirkovlja- 
na, Oporovca i Čukovca kako 
bi se iz prve ruke upoznao s 
potrebama mještana te prio- 
ritetnim zadaćama. U razgo- 
vorima su sudjelovali i pred- 
sjednik Skupštine Međimur- 
ske županije Dragutin Glavi- 
na, pročelnica županijskog 
Upravnog odjela za obrazova- 
nje, kulturu i sport Nives Ko- 
larić Strah, ravnateljica Župa- 
nijske uprave za ceste Đurđica 
Hamer, predsjednica MOV Pre- 
log Anica Naranđa i županijski 
vijećnik Slađan Mihoci. 


CIRKOVLJAN 
U Cirkovljanu je, istaknuo je 
predsjednik Mjesnog odbo- 
ra Božidar Glavak, prioritet 
uređenje 2400 metara duge 
dionice lokalne ceste koja bi 
mještanima omogućila kraće, 
brže i jednostavnije priključe- 
nje na pravac prema Kopriv- 
nici. Riječ je dionici, popular- 
noj među rekreativcima, koja 
vodi prema šljunčari i promet- 
nici uz derivacijski kanal Hi- 
droelektrane Dubrava. Tako je 
dio ovog pravca asfaltiran, a 
1900 metara je pod makada- 
mom, trebat će se urediti ci- 
jela dužina jer je neophodno 
i proširenje, pojasnila je Đur- 
đica Hamer te dodala daje u 
tijeku rješavanje imovinsko- 
pravnih poslova koji bi treba- 
li biti okončani do sredine go- 
dine. Župan je predložio da se 
rebalansom proračuna ŽUC-a 
osiguraju sredstva ili pretra- 
že eventualni izvori u europ- 
skim fondovima. 

Predsjednik Glavak je do- 
dao da je potrebno uredi- 
ti dječje igralište kod ribič- 


\, Bil 


kog doma, te prenio bojazan 
mještana za sudbinu područ- 
ne škole u mjestu. Župan Po- 
savec otklonio je svaku strep- 
nju vezanu uz školu jer - kako 
je naglasio - Međimurskoj žu- 
paniji je opstanak područnih 
školskih odjela iznimno va- 
žan u svjetlu činjenice da ško- 
le obogaćuju svaku sredinu, 
osobito one manje te da se 
neće dozvoliti da djeca iz ma- 
njih mjesta imaju nižu razinu 
standarda u obrazovanju. 
Zgradu Područne škole u 
Cirkovljanu potrebno je ob- 
noviti, a prostora je dovoljno 
iza 21 učenika te 26 predškola- 
ca koji dijele zgradu. Projektna 
dokumentacija za rekonstruk- 


L 


ciju potkrovlja te krovišta po- 
stoji kao i dozvola za građenje 
te je usuglašeno da bi oba za- 
hvata trebalo obaviti paralel- 
no, jer bi se njima dobili uvjeti 
za jednosmjensku nastavu, a u 
prizemlju bi se uredio dodatni 
prostor za tamošnji dječji vrtić. 


OPOROVEC 

Predsjednica Mjesnog odbo- 
ra Oporovca Lana Berljak kao 
prioritet istaknula je uređenje 
ceste prema Draškovcu kojoj 
je - zbog sigurnosti prometa 
- potrebna rekonstrukcija, uz 
izgradnju biciklističke staze. U 
Oporovcu je aglomeracija do- 
nijela problem ilegalnog zako- 
pavanja asfalta skinutog s pro- 
metnica, što će biti prijavljeno 
komunalnom redaru u Gradu 
Prelogu, te je iskazana potre- 
ba da se riješi nenamjensko 
korištenje prostora u objek- 
tu smještenom uz društveni 
dom. Riječ je o prostorijama 
koje do 2025. godine moraju 
biti na raspolaganju za provo- 
đenje projekta “Happy bike'. 


ČUKOVEC 

I mještanima Čukovca je ce- 
sta prioritet, rekao je pred- 
sjednik Mjesnog odbora Do- 
minik Mihoci. Riječ je o 
prometnici koja prolazi cen- 
trom naselja i koja je zbog 
dotrajalosti nesigurna za 

promet. Ravnateljica ŽUC- 
a Đurđica Hamer upoznala 
je Čukovčane da je u tijeku 
projektiranje, nakon čega će, 
sredinom godine, uslijediti 
pronalaženje modela finan- 
ciranja. Istaknuto je također 
da je zavoj kod dječjeg igra- 
lišta opasan zbog nepregled- 
nosti, te treba zamijeniti pro- 
metno zrcalo. 

Nadomak Čukovca nala- 
zi se stoljetna hrastova šuma 
pa je na sjednici Mjesnog od- 
bora pokrenuta inicijativa da 
Javna ustanova za razvoj Me- 
đimurske županije - REDEA 
te ustanova “Međimurska pri- 
roda' iz Križovca pokrenu ak- 
tivnosti kojima će ovo blago 


prirode dobiti poučnu stazu, 
za što su već zakazani kon- 
kretni koraci. 

Uskoro će biti održan sa- 
stanak župana s pročelnici- 
ma, ravnateljima županijskih 
ustanova te gradonačelnikom 
Preloga i predsjednicima mje- 
snih odbora u cilju konkreti- 
ziranja rješenja za navedene 
prioritetne zadaće, obzirom 
da su mjesni odbori najviše u 
ingerenciji Grada Preloga. 

Dodajmo da je župan Po- 
savec u obilasku područ- 
ja grada Preloga obišao je i 
korisnike Obiteljskog doma 
“Mara' u Otoku gdje je smje- 
šteno 20 osoba treće životne 
dobi. (kk) 

?» MINISTARSTVO KONAČNO DALO ZELENO SVJETLO 

Investicija vrijed 


inistarstvo znanosti obrazova- 
M nja i sporta potpisalo je proš- 
log petka suglasnost za projekt 
izgradnje školske dvorane i dogradnje 
škole u Stubičkim Toplicama. Investi- 
cija vrijedna više od 5,5 milijuna eura 
bit će financirana sredstvima Nacional- 
nog plana za oporavak i otpornost u vi- 
sini od oko 80 posto. 
Lijepe je vijesti objavio načelnik Jo- 
sip Beljak. 


iše od 5,5 milijuna eura bit 
će financirana sredstvima Načionalnog.plana za 
oporavak i otpornost u visini od oko 80 Doo nk 


- Stigla nam je toliko iščekivana pot- 
pisana suglasnost Ministarstva znano- 
sti i obrazovanja za projekt izgradnje 
školske dvorane i dogradnje škole. I to 
među prvima u Hrvatskoj. Dogradnjom 
škole osigurat će se uvjeti za jedno- 
smjensku nastavu, produženi boravak, 
cjelodnevnu nastavu te po potrebi i za 
ostale programe, a izgradnjom školske 
dvorane na radost sve djece, konačno 
će biti osigurani adekvatni uvjeti za od- 


dograđuje | 


gradi sportska dvorana: 


=: , 
vijanje nastave tjelesnog odgoja - ista- 
knuo je Beljak te dodao da će sportski 
klubovi sada konačno dobiti svoj dom i 
neće više morati biti podstanari po do- 
movima i tvorničkim halama. 

Uz to, prostor za rekreaciju bit će na 
raspolaganju i vrtićancima, ali i svim 
ljudima bez obzira na dob. 

- Kakav lijepi poklon za 15. godišnji- 
cu naše škole! Kada na ovih 5,5 miliju- 
na eura pribrojimo i više od 17 miliju- 

FOTO: Facebook, Josip Beljak 


na koliko je odobreno našoj Specijalnoj 

bolnici, dolazimo do brojke (u kunama, 
radi boljeg osjećaja) od preko 170 mili- 
juna ulaganja u našu općinu u sljedećih 

godinu-dvije dana što je daleko najveće 

ulaganje u povijesti! Kakav prekrasan 

početak godine - ističe načelnik. 

Ipak, dodaje da u Općini ovdje neće 
stati jer projekata ima još - što općin- 
skih što privatnih, što gotovih, što u 
pripremi. (vh) m 


? SMANJIT ĆE SE | BROJ ODVOZA MIJEŠANOG KOMUNALNOG OTPADA S ČETIRI NA TRI MJESEČNO 


Poskupljuje odvoz smeća 
u Stubičkim Toplicama 


Tvrtka 'Eko-Flor'je sredinom prošle godine podnijela zahtjev za 
korekcijom cijene odvoza otpada s obrazloženjem nepovoljnog 


stanja na tržištu 


pćinsko vijeće Stubič- 
O: Toplica većinom je 

glasova prihvatilo od- 
luku o promjeni načina odvo- 
za otpada. Tvrtka “Eko-Flor? 
je sredinom prošle godine 
podnijela zahtjev za korek- 
cijom cijene odvoza otpada 
s obrazloženjem nepovoljnog 
stanja na tržištu - inflacijom 
te nedostatkom adekvatnih 
odlagališta otpada. 

Kako bi povećanje za mje- 
štane bilo što manje, poja- 
snio je za Radio Stubicu na- 
čelnik Josip Beljak, odlučeno 
je da se broj odvoza mije- 
šanog komunalnog otpada 
smanji s četiri na tri mjeseč- 
no, dok će se selektivni ot- 


pad odvoziti jednom mjeseč- 
no kao i dosad. 

- Nezahvalno je nagađati 
koliko će cijena odvoza sme- 
ća nakon poskupljenja iznosi- 
ti, no za očekivati je da će to 
biti za oko 20-ak posto. Mi dru- 
gog rješenja nemamo budući 
da je “Eko-Flor' jedini na po- 
dručju Zagorja. Da ga odbijemo, 
za mjesec dana bi bili prepu- 
ni smeća. Tko je realan, shva- 
tit će ovu situaciju - komenti- 
rao je Beljak. 

Povećanje cijene odvoza ot- 
pada izazvalo je burnu raspra- 
vu vijećnika. Nakon sjednice se 
priopćenjem oglasio i SDP Stu- 
bičkih Toplica u kojem proziva- 
ju načelnika zbog povećanja ci- 


jene i smanjenja broja odvoza. 
Podsjećaju na njegovo obeća- 
nje od prije godinu i pol da do 
povećanja neće doći te ga pozi- 
vaju da podnese ostavku. 

Priopćenjem se oglasio i 
predsjednik Općinskog vijeća 
Tomislav Mlinarić koji je pre- 
kinuo sjednicu pred samim 
završetkom. Naveo je da je to 
napravio zbog neprimjerenog 
ponašanja vijećnika iz redova 
SDP-a te je sve vijećnike po- 
zvao na dostojanstveno i civili- 
zirano predstavljanje ljudi koji 
su ih birali na tu časnu poziciju. 

Inače, sva će domaćinstva 
u narednim tjednima na kuć- 
nu adresu dobiti novi raspored 
odvoza otpada. (kk) m 

STUBIČKE TOPLICE: PROŠLE GODINE SU SANIRANE UDARNE RUPE, A SAD SE STAVLJA 


FOKUS NA RECIKLIRANJE 


“Cilj je doći do 50 
posto odvojeno 
prikupljenog otpada" 


Vrijednost asfaltiranja navedenih prometnica iznosila je oko 70.000 eura, 
a 25.000 je dobiveno iz Programa podrške brdsko-planinskim područjima. 
Sada se preko Fonda za zaštitu okoliša i energetsku učinkovitost provodi 
projekt edukacije stanovništva o odvojenom prikupljanju otpada 


S Fondom je potpisan Ugovor za nov 


S = .+. o koja, 
e spremnike za otpad pa će u prvoj polovici ove godine biti zamijenjeni 


svi koševi za otpatke na području Općine 


rajem prošle godine na 
Kona: Stubičkih To- 

plica radilo se na održa- 
vanju cestovne infrastruktu- 
re. Sanirale su se udarne rupe 
i oštećeni dijelovi cesta, a as- 
faltirane su i četiri dionice za 
koje su dobivena sredstva iz 
Programa podrške brdsko-pla- 
ninskim područjima, piše Ra- 
dio Stubica. 

Vrijednost asfaltiranja tih 
prometnica iznosila je oko 
70.000 eura, a 25.000 je dobi- 
veno iz spomenutog Programa. 

- Isti fond je raspisao na- 
tječaj za ovu godinu tako da 
smo se ponovno prijavili i 
očekujemo sličan iznos, tako 


da do 1. svibnja namjerava- 
mo asfaltirati još četiri dioni- 
ce cesta - istaknuo je načelnik 
Josip Beljak. 

Među brojnim  aktivno- 
stima, načelnik je spomenuo 
projekt edukacije stanovniš- 
tva o odvojenom prikupljanju 
otpada. Projekt je sufinanciran 
preko Fonda za zaštitu okoliša i 
energetsku učinkovitost, a odr- 
žano je nekoliko predavanja i 
radionica te je podijeljeno više 
od tisuću brošura i letaka. 


IZBJEGAVANJE PENALA 

- Nadamo se da ćemo ova- 
kvim akcijama još više podići 
svijest ljudi jer cilj nam je do- 


= 
*_ 


stići 50 posto odvojeno priku- 
pljenog otpada kako bi izbje- 
gli plaćanje penala koje svake 
godine moramo platiti zbog 
malog postotka odvojenosti - 
istaknuo je. 

Dodao je kako je sFondom 
potpisan Ugovor za nove spre- 
mnike za otpad pa će u prvoj 
polovici ove godine biti zami- 
jenjeni svi koševi za otpatke na 
području Općine. 

- Čekali smo ovu priliku za 
sufinanciranjem jer nije isto 
ako moraš dati 40.000 eura ili 
16.000 eura koliko sada izno- 
si naš dio, a 24.000 ćemo do- 
biti od Fonda - zaključio je na- 
čelnik. (kk) 


ZLATAR: SVE BI TREBALO BITI GOTOVO OVE JESENI 


Gradonačelnica obišla 
radove na novoj tržnici 


Nova moderna tržnica u 
Sajmišnoj ulici u Zlataru svoja 
bi vrata trebala otvoriti na je- 
sen, najavila je gradonačelnica 
Jasenka Auguštan - Pentek pri- 
likom obilaska radova, piše Ra- 
dio Stubica. 

Obilazak radova Auguštan 
- Pentek prikazala je na svom 
TikTok profilu, čime je zasad je- 
dina zagorska čelnica koja svo- 
je djelovanje prikazuje na ovoj 
najpopularnijoj društvenoj 
mreži među mladima. 

Rekla je kako radovi idu 
prema planu izvođenja, a tre- 
nutno se radi na opločenju 
okoliša i unutrašnjosti same 
zgrade tržnice. 

Zbog izgradnje nove tržni- 
ce, cijeli sajam je preseljen na 
novu lokaciju, iza starog auto- 
busnog kolodvora. Ovo nada- 
leko poznato sajmište održa- 


va se jednom tjedno i poznato 
je kao “Tork v Zlataru“, no želja 
je Grada da tržnica oživi i poč- 
ne s radom svakodnevno, pa 
će uskoro za to biti raspisan i 
javni poziv. 

Inače, projekt je vrijedan 
12,5 milijuna kuna i sufinanci- 
ran je sredstvima i EU fondova, 
iz programa ruralnog razvoja, 
mjere 7.4: 

Izvođač radova je Građe- 
vinski obrt 'Vodolim' iz Donje 
Stubice. (kk) 


DOBRO ZA POBOLJŠANJE PAMĆENJA TE JAČANJE 
DRUŠTVENE VEZE, POSEBICE KOD DJECE 


DND Petrovsko provodi 
radionice čitanja na glas 


U područnoj školi Antuna 
Mihanovića Petrovsko, u Slati- 
ni, jutro se provelo čitajući pri- 
ču “Mala bumbarica'. Bila je to 
radionica čitanja na glas, a su- 
djelovala su djeca drugog i če- 
tvrtog razreda. Djeca su čitala 
priču izmjenjujući se, tako da 
su svi imali priliku sudjelovati. 

- Nakon pročitanog, sazna- 
li smo neke zanimljivosti iz svi- 
jeta bumbara, a potom smo 
sudjelovali u kvizu jer smo po- 
zorno pratili i slušali priču, pa 
smo znali i odgovore na pita- 
nja. Kao i uvijek, djeca su ve- 
sela, radoznala, aktivno su su- 
djelovala u radionici i budući 
da su rekli da vole crtanje i po- 
hvalili su se radovima koje su 
crtali, dogovorili smo se s uči- 
teljicama da ovu priču i nacrta- 


OPĆINA JALŽABET 


=a _ g P=: 


ju - rekla je predsjednica DND-a 
Petrovsko Valentina Presečki. 

Kako ističe, važno je potica- 
ti čitanje na glas jer na taj na- 
čin poboljšavamo pamćenje, 
povećavamo razumijevanje ide- 
ja, a pogotovo kod školske dje- 
ce, jačaju se društvene veze. 

- Naša djeca jako dobro rea- 
giraju, a i s punom pažnjom su- 
djeluju u takvim aktivnostima i 
naš je zadatak da ih u tome po- 
državamo i dalje - poručila je 
Presečki. (kk) 


Načelnik Solar posjetio prvu 
bebu rođenu ove godine 


Načelnik Jalžabeta Raj- 
ko Solar ovih je dana posjetio 
prvu bebu rođenu ove godine 
u općini Jalžabet, te odnio pri- 
godne poklone obitelji Brumec 
iz Jalžabeta. 

- Maloj preslatkoj curici že- 
limo puno zdravlja i Božjeg bla- 
goslova, a na ponos sretnih 
roditelja. Još jednom čestita- 
mo prvorođenoj bebi u 2024. 
godini - poručili su ovim pu- 
tem iz Općine. 

Kako podsjeća eVaraždin, 
načelnik Solar je krajem pro- 
sinca prošle godine održao pri- 
jem za male Jalžabećane rođe- 
ne 2023. godine i tim povodom 


ih simbolično darovao. Do sada 
je u Općini provedeno niz pro- 
grama i inicijativa usmjerenih 
prema podršci roditeljima i no- 
vorođenčadi, a kako kaže na- 
čelnik, razvijaju se politike koje 
potiču obiteljski život, pruža- 
jući podršku u odgoju djece i 
olakšavajući svakodnevni život 
mladim obiteljima. (kk) 


FOTO: screenshot TikTok 


FOTO: FB, Općina Jalžabet 


20 10. veljače 2024. 


Kajkavske kronike - broj 46 


GRAD NOVI MAROF ZA STIPENDIRANJE 70 STUDENATA IZDVOJIT ĆE 77.400 EURA 


“Ovakva podrška puno znači" 


Studentima koji studiraju na području Varaždinske županije 
mjesečno će se isplaćivati 90 eura, dok će oni koji studiraju u 


rad Novi Marof kontinu- 
G irano brine o mladima i 

potiče njihovu izvrsnost 
u obrazovanju, stoga već dugi 
niz godina dodjeljuje stipendi- 
je studentima, a prošle subo- 
te je u Kulturnom centru Ivan 
Rabuzin gradonačelnik Siniša 
Jenkač potpisao ugovore sa 70 
stipendista. 


77.400 EURA 

Iz svog je proračuna Grad Novi 
Marof za studentske stipendi- 
je izdvojio 77.400 eura. Stu- 
dentima koji studiraju na po- 
dručju Varaždinske županije 
mjesečno će se isplaćivati 90 
eura, dok će oni koji studiraju 
u drugim županijama u Hrvat- 
skoj dobivati 120 eura. 

— Unazad nekoliko godi- 
na dajemo stipendije svim 
studentima, bez obzira na to 
koje su fakultete upisali, bitne 
su jedino ocjene, tako da si oni 
već prije predaje dokumenta- 


drugim županijama u Hrvatskoj dobivati 120 eura 


niji kriterij. Ove godine imamo 
70 studenata koji su ostvarili 
mogućnost dobivanja grad- 
ske stipendije. Bilo je nešto 
više prijavljenih, ali neki nisu 
ostvarili pravo, a neki su dobili 
neke druge stipendije, državne 
ili županijske, tako da su odu- 
stali od naše stipendije — re- 
kao je Jenkač. 

Dodao je da je to prva po- 
djela stipendija u 2024. godi- 
ni, ali je druga u ovoj akadem- 
skoj godini, budući da je prije 
otprilike dva mjeseca dodije- 
ljeno 90 stipendija učenicima 
koji se školuju za deficitar- 
na zanimanja. 


PUNO IM ZNAČI 
Gradonačelnik je ujedno na- 
glasio da kroz ugovore o sti- 
pendiranju Grad ne uvje- 
tuje da studenti ostanu u 
Novom Marofu. 

- Hrvatska je, pa čak i Eu- 
ropa, premala i mladi ljudi 


Već tri godine sam podstanarka, 
a s obzirom na to da imam 
cimericu, troškovi su podijeljeni, 
ali stipendija od 120 eura svakako 
mi olakšava situaciju" 


cije mogu izračunati imaju li 
ili ne mogućnost dobiti stipen- 
diju. Ocjene su, dakle, najvaž- 


studentica 


imaju doista brojne moguć- 
nosti. No s obzirom na to da 
im je društvo dalo povjerenje 


i izdvojilo određena sredstva 
za njihovo školovanje, vjeru- 
jem da će mnogi od njih to za- 
pamtiti i ostati u Novom Ma- 
rofu. Dobro je i pozitivno za 
mlade ljude da putuju i vide 
svijet, ali uvijek ih pozovem da 
se vrate, da ne zaborave koja 
im je zajednica pomogla onda 
kada im je to najviše trebalo - 
istaknuo je Jenkač. 

Nika Novosel, studentica 3. 
godine na Fakultetu političkih 
znanosti u Zagrebu, kazala je 
da joj stipendija mnogo znači. 

- Mojim roditeljima olak- 
šava situaciju, a pokriva i neke 
dodatne troškove koje si stu- 
denti ne mogu priuštiti. Već 
tri godine sam podstanarka, a 
s obzirom na to da imam ci- 
mericu, troškovi su podijelje- 
ni, ali stipendija od 120 eura 
svakako mi olakšava situaciju 
ine trebam svaki mjesec čeka- 
ti da mi roditelji pošalju novce 
- rekla je Nika. 

Među dobitnicima stipen- 
dija je i Patrik Šantek, stu- 
dent 3. godine na varaždin- 
skom Fakultetu organizacije i 
informatike. 

- Stipendiju ću uglavnom 
potrošiti na prijevoz, odnosno 
na gorivo jer se svakodnev- 
no vozim na fakultet. Ovakva 
mi financijska podrška puno 
znači, uspijevam pokriti sve 
troškove prijevoza, a veći dio 
budžeta ostaje mi za osobno 
korištenje - zadovoljno je za- 
ključio Patrik. (kk) 


ZA ZDRAVU PREHRANU OD MALENA 


Udruga 'Medarica' 
donirala med Dječjem 
vrtiću Novi Marof 


Kako bi djeci stvorili pozitiv- 
ne prehrambene navike, Udru- 
ga 'Medarica' Novi Marof posjeti- 
la je Dječji vrtić Novi Marof te su 
djeci, uz edukativnu priču, podi- 
jeljene staklenke meda. Kako je 
rekao predsjednik udruge Vlado 
Topolove«, riječ o akciji koja pro- 
miče sve ono što pčelari rade, ali 
promiče i pozitivne prehrambe- 
ne navike kod djece. 

- Upravo je to naš interes, da 
učimo djecu da od malih nogu 
da koriste med. Djeca do godi- 
nu dana ne smiju koristiti med 
jer još nemaju sposobnost pre- 
rade proizvoda, ali od godi- 
ne dana nadalje mogu ga i tre- 
baju što više koristiti - rekao 
je Topolovec. 

Akcija se provodi četvrtu go- 
dinu zaredom, a Udruga je ovoga 
puta prikupila 150 teglica meda. 

- Imamo pet vrtića na po- 
dručju grada Novog Marofa, a 
ovo je najveći vrtić i ovdje ima- 
mo više od 30 staklenki. Smatra- 
mo da kao udruga moramo iza- 
ći ususret jer lokalna zajednica 
pomaže nama preko određenih 
subvencija i mi to želimo vrati- 
ti na neki način. Svaki se pčelar 
iz naše udruge obvezao da doni- 
ra dvije staklenke meda - rekao 
je Topolovec. 

Zadovoljstvo donacijom nije 
krila ni ravnateljica vrtića Ka- 
rolina Fotak. 


- Udruga nam uvijek nese- 
bično daruje svoje donacije. 
Vrtić je bio u projektu zdrave 
prehrane i med koristimo re- 
dovito, naročito što se tiče do- 
ručka. Stavljamo ga u deser- 
tne stvari kao što su medenjaci 
i pite. Smatramo da je vrlo važ- 
no da djeca dođu u susret s 
medom jer, prema nekim po- 
vratnim informacijama, rodite- 
lji ga vrlo slabo koriste doma u 
konzumaciji, eventualno u ne- 
kakvim zimskim periodima. 

Mi ga u vrtiću koristimo tije- 
kom cijele godine - rekla je rav- 
nateljica te zahvalila Udruzi 

na donaciji. 

Donaciju je pohvalio i no- 
vomarofski gradonačelnik 
Siniša Jenkač. 

- Drago mi je da naši me- 
dari svake godine uspiju doni- 
rati med našim dječjim vrtići- 
ma. Radi se o domaćem medu 
i na taj se način omogućava na- 
šoj djeci da koriste kvalitetan, 
domaći i provjereni med. Zna- 
mo da se na policama trgovina 
zna pronaći med upitne kvali- 
tete, stoga mi je drago da naši 
medari svake godine odvoje 
više staklenki meda za djecu - 
rekao je gradonačelnik Jenkač 
te dodao kako Grad svake godi- 
ne potporama pomaže pčelari- 
ma kako bi sačuvali svoj pčeli- 
nji fond. (kk) 

? S CILJEM ZAŠTITE NAJRANJIVIJE SKUPINE U PROMETU, DJECE 


ZLATAR BISTRICA: 
Održana dječja izložba 
“Sigurno u prometu“ 


Izloženi su radovi, crteži, pjesme i poruke vozačima koje su izradila 
djeca iz osnovnih škola od prvog do četvrtog razreda te dječji vrtići, 
čuvaonice i Centar za odgoj i obrazovanje Zajezda 


OLICAKA TAGE! 


=== 
VODITELJI IZLOŽBE 


ak, )DAVOJ 


Izložbu dječjih radova uz prigodni program organizirala je Policijska postaja Zlatar Bistrica i Policijska 
postaja Donja Stubica u suorganizaciji s Općinom Zlatar Bistrica, osnovnom školom Zlatar Bistrica, a pod 
pokroviteljstvom KZŽ 


Sportskoj dvorani 
U Osnovne škole Zlatar 

Bistrica održan je pri- 
godni program uz 3. izložbu 
dječjih radova “Sigurno u pro- 
metu* za djecu predškolskog 
i školskog uzrasta u kojoj su 
sudjelovale škole i dječji vrti- 
ći s područja nadležnosti Po- 
licijske postaje Zlatar Bistrica 
i Donja Stubica. 

Na izložbi u Zlatar Bi- 
strici izloženi su dječji rado- 
vi, a izložba je provedena u 
namjeri podizanja svijesti o 
važnosti poštivanja promet- 
nih propisa, posebice pro- 
metnih propisa vezanih za 
zaštitu najranjivije skupine 
u prometu, djece. 

Izložba i program su odr- 
žani u sklopu preventivnih 
aktivnosti u prometu te im je 
cilj sigurnost djece i mladih, 


te s edukativne strane ukaza- 
ti na probleme i odgovorno- 
sti koje moramo svi poduzeti 
kako bi zaštitili djecu. 
Izložbu dječjih radova uz 
prigodni program organizi- 
rala je Policijska postaja Zla- 


Svim sudionicima 
izložbe uručena 
su priznanja, a za 
tri najbolja rada 
dodijeljene su 
nagrade u vidu 
poklon paketa 


tar Bistrica i Policijska postaja 
Donja Stubica u suorganizaci- 
ji s Općinom Zlatar Bistrica i 
osnovnom školom Zlatar Bi- 


strica pod pokroviteljstvom 
Krapinsko - zagorske župani- 
je te je to treća održana izlož- 
ba dječjih radova, a izveli su je 
djeca iz dječjih vrtića i osnov- 
nih škola. 

Izloženi su radovi i crteži 
na temu “Sigurnost u prome- 
tu“, pjesme i poruke vozači- 
ma koje su nacrtali i izradi- 
li djeca iz osnovnih škola od 
prvog do četvrtog razreda 
te dječji vrtići, čuvaonice i 
Centar za odgoj i obrazo- 
vanje Zajezda. 

Svim sudionicima izložbe 
“Sigurno u prometu* uručena 
su priznanja, a za tri najbolja 
rada po kategorijama vrtići i 
osnovne škole koja je odabra- 
la ocjenjivačka komisija dodi- 
jeljene su nagrade u vidu po- 
klon paketa koje su uručili 
članovi komisije. (kk) m 


FOTO: FB PU KZ 


» “DECA PREVZIMAJU VLAST? 


'Bistrički fašinek' danas 
na središnjem trgu 


Turistička zajednica Općine 
Marija Bistrica i ove godine or- 
ganizira tradicionalni “Bistrič- 
ki fašinek' koji će danas stići na 
središnji bistrički trg, javlja Ra- 
dio Marija Bistrica. 

Fašnik će se ove godine 
održati po jubilarni 30. puta, a 
pod motom “Deca prevzimaju 
vlast', tako da neće biti sudjelo- 
vanja odraslih, već će ovogodiš- 
nju priredbu na svojim leđima 
iznijeti djeca. 

U povorci od Oš Marija Bi- 
strica u 11.15 sati, uz pratnju Li- 


mene glazbe KUD-a “Lovro Je- 
žek" Marija Bistrica, krenut će 
Zlatarbistričke mažoretkinje, 
Učenici OŠ Marija Bistrica i dje- 
ca Dječjeg vrtića "Pušlek“. U 
11.30 sati na središnjem bistrič- 
kom trgu uslijedit će i njiho- 
vi nastupi i predstavljanje ma- 
ski, a potom je na rasporedu 
i predstava za djecu u izvedbi 
"Kazališta Goranga" Čarobni tri- 
kovi balonima. 

Naravno, neizostavni dio 
“Bistričkog fašinka' bit će i 
krafne. (kk) m 


? UZČAJ ZA NAJMLAĐE, VINO ZA STARIJE | KRAFNE ZA SVE 


Maškare i u Klanjcu 


žiti i mame, tate, bake, dje- 
dovi i ostali dragi sugrađani 
koje bismo isto tako rado vi- 
djeli pod maskama - poručuju 
organizatori. 

Tete iz vrtića peći će fritu- 
le i kuhati čaj za male i vino 
za velike, a bit će i finih krafni, 
nagrada, šarenih balona, mu- 
zike i plesa! 

- Vidimo se danas na trgu - 
pozivaju organizatori. (vh) m 


Dječji vrtić “Kesten", Kul- 
turni centar i Gradska knjižni- 
ca Klanjec pozivaju vas danas 
na Dječji fašnik“ u 15 sati na Trg 
Antuna Mihanovića. 

Uz vrtićke grupe, pozivaju 
se sva djeca predškolske i škol- 
ske dobi da se maskiraju i da se 
dođu proveseliti. 

- Nadamo se da će nam 
se na našem veselom maski- 
ranom druženju rado pridru- 


? OKUPLJANJE ĆE BITI U CENTRU, START JE U 13.30 SATI 


Fašnik sutra iu Radoboju 


Kulturno-umjet- 
ničko društvo 'Zago- 
rec', Osnovna škola 
Side Košutić Rado- 
boj, Dječji vrtić Škri- 
njica', Muzej 'Radboa' 
i Općina Radoboj po- 
zivaju vas na “Fašnik 
u Radoboju' koji će se 
održati ove nedjelje, 
11. veljače, s počet- 
kom u 13.30. 

Fašničko okuplja- 
nje bit će u centru Ra- 
doboja, od kuda će 
povorka krenuti pre- 
ma igralištu OŠ Side Košutić, a sve će pratiti puhački orkestar 'Rad- 
boa. Uz predstavljanje fašničkih grupa za sve posjetitelje osigurana 
je okrjepa, a za najbolje maske pripremljene su i nagrade. (kk) ma 

VOZAČI, LAKŠE S GASOM 


U Hum na Sutli stigle 
dvije nove kamere 


Kako javlja popularna Fa- 
cebook “Policija zaustavlja Kra- 
pinsko - zagorska županija“, po- 
stavljene su dvije nove kamere 
za mjerenje brzine u prometu. 
Obje se nalaze na području op- 
ćine Hum na Sutli i to prva kod 
Osnovne škole u Lupinjaku, a 
druga kod crkve u Prišlinu. 

Kamere su postavljene u 
četvrtak, a njihovo je postavlja- 
nje izazvalo brojne komentare. 

- Na ovim pozicijama će od 
danas biti vječiti zastoji u pro- 
metu pa će se put na dionici 


FOTO: Facebook, Policija zaustavlja Krapinsko - zagorska županija 


Đurmanec - Hum na Sutli pro- 
dužiti za cca 40 minuta zbog 
velikih kolona na tom pravcu! 
Pozivaju se vozači na strpljenje 
i korištenje alternativnih pute- 
Va - napisao je jedan komenta- 
tor, na što je druga komenta- 
torica dodala: 

- Nije vam pasalo dok ih 
nije bilo, sad vam ne paše kaj 
jesu, pa tko bi narodu udo- 
voljio. Nek jesu kraj škola 
gdje ima djece. Bolje i kolona 
nego kakva tragedija - doda- 
la je. (kk) 


ULAZ JE SLOBODAN 


AKUD “Žensko kazalište" 
Jesenje slavi '50 let' 


Povodom obilježava- 
nja 50 godina aktivnog rada, 
AKUD “Žensko kazalište“ Jese- 
nje iduće nedjelje, 18. veljače, 
priređuje kazališnu večer na 
kojoj će uprizoriti predstavu 
pod nazivom Naših 50 let'. 

Bit će to prava humori- 
stična dramska večer, a do- 


gađaj će se održati Domu 
kulture u Gornjem Jesenju. 
Početak predstave je zakazan 
za 16 sati. 

Članice i članovi AKUD-a 
pozivaju sve zainteresirane 
željne smijeha i dobre zabave 
da im se toga dana pridruže. 
Ulaz je slobodan. (kk) 


GRAD PREGRADA RASPISAO JE NATJEČAJ ZA FINANCIRANJE PROGRAMA UDRUGA KOJE 


DJELUJU NA PODRUČJU KULTURE 


U proračunu grada 
osigurano je 15.000 eura 


Prioritetna područja natječaja obuhvaćaju poticanje programa, 
projekata i aktivnosti od značaja za Grad Pregradu koji doprinose 
očuvanju tradicijske kulture 


pravni odjel za opće po- 
U slove i društvene dje- 

latnosti Grada Pregra- 
de objavio je javni natječaj za 
financiranje programa i proje- 
kata od interesa udruga u kul- 
turi iz proračuna Grada u 2024. 
godini. 

Pozivaju se organizacije ci- 
vilnog društva (udruge) koje su 
programski usmjerene na rad 
u području promicanja kul- 
ture da podnesu prijavu za 
ostvarivanje financijske pot- 
pore programima/projektima 
iz proračuna Grada tijekom 
2024. godine. 


PET UGOVORA 

Prioritetna područja natječaja 
obuhvaćaju poticanje progra- 
ma, projekata i aktivnosti od 
značaja za Grad Pregradu koji 
doprinose očuvanju tradicijske 
kulture i razvoju kulturno-um- 
jetničkog amaterizma, potica- 
nju glazbenog stvaralaštva i 
scenskih umjetnosti, potica- 
nju likovne umjetnosti, poti- 
canju književne i nakladnič- 
ke djelatnosti, razvoju urbane 
kulture i kulture mladih, ra- 
zvoju kulturnih manifestacija 
i suradnje, te poticanju ostalih 
programa, projekata i aktivno- 
sti koji pridonose promicanju 
kulture, očuvanju kulturnog 


identiteta Grada, pomaganju 
i poticanju kulturnog i umjet- 
ničkog stvaralaštva. 

Ukupno planirana vrijed- 
nost ovog natječaja je 15.000. 
Najmanji iznos financijskih 
sredstava koji se može prijaviti 
i ugovoriti po pojedinom pro- 
gramu i projektu je 150 eura, a 
najveći 11.250 eura. 

Planira se ugovoriti dodje- 
la financijskih sredstava za 


okvirno pet financijskih pot- 
pora — programima/projekti- 
ma, a svaka udruga može pri- 
javiti najviše jedan program 
ili jedan projekt za razdoblje 
od 1. siječnja do 31. prosinca 
2024. godine. 

Rok za podnošenje prijava 
je 30 dana, zaključno s 11. ožuj- 
ka, a više detalja dostupno je 
na službenim stranicama Gra- 
da Pregrade. (kk) 


Najmanji iznos financijskih sredstava 
koji se može prijaviti i ugovoriti 


Pregrački 
fašnik '24. 


Nedjelja, 11.02.2024. u 15:00 


* 14:30h okupljanje povorka kod zgrade DVD-a Pregrada 
* 14:50h povorka krece prema Trgu Gospe Kkunagorske 
. 15:00h predstavljarije maski na pozornici 


= Glazbeni programi 


(=> Kraljevi Zagorja 


Voditelj programa 


Denis Bosak 


FOTO: FB,AKUD “Žensko kazalište" Jesenje 


Besplatne krafne za sve! 

LIFESTYLE 

?» MLADI KRAPINČAN DOMINIK PAŽAMETA (17) JEDAN OD SEDAM FINALISTA NATJECANJA HGU-A ZA NAJBOLJEG MLADOG 
INSTRUMENTALISTA U ZEMLJI 


MATEMATIČAR, VIRTUOZ NA KLAVIJATURAMA: 
S Gibonnijeve "Dvije duše' oduševio publiku 


wW. m? 
k a 


ominik Pažameta iz 
Dio ovog je tjedna 
ostvario izvrstan nastup 
kao jedan od sedam finalista 
natjecanja Hrvatske glazbe- 
ne unije “Status Juniori 2024. 
- nagrada za najboljeg mla- 
dog instrumentalista*, održa- 
nog u prostorijama Kinoteke 
u Zagrebu. 


SVIRANJE S NAJBOLJIMA 
Dominik ima 17 godina i svi- 
ra klavijature, a u finalu je od- 


svirao poznatu Gibonnijevu 
skladbu “Dvije duše' i njome 
oduševio publiku. 

Prolaskom u finale HGU-a, 
Dominik je ostvario svoje že- 
lje da svira s najboljim instru- 
mentalistima Hrvatske te tako 
pokaže cijeli spektar svog zna- 
nja i vještina na klavijaturama. 
Svirao je s instrumentalistima 
Astrane i The Voicea: Markom 
Lazarićem (bubnjevi), Alenom 
Svetopetrićem (bas gitara), 
Miroslavom Lesićem (gitara), 


Nikšom Bratošem (gitara) te 
Ivicom Premelčem (saksofon). 

- U finalu je upoznao izra- 
zito talentirane glazbenike s 
kojima će ostati u kontaktu, 
a nije isključena niti buduća 
glazbena suradnja. Osim toga, 
zahvalan je prijateljima zbog 
njihova dolaska u Zagreb kako 
bi ga bodrili u finalu, svojim 
mentorima te svima ostalima 
koji su ga došli podržati - re- 
kla nam je Dominikova maj- 
ka Valentina. 

Dominik se sviranjem bavi 
još od trećeg razreda osnov- 
ne škole, kada je upisao smjer 
klavir u Osnovnoj glazbenoj 
školi pri OŠ Augusta Cesarca 
u Krapini. Prvi put se značaj- 
no istaknuo 2019. godine na 
natjecanju u Novom Marofu 
“Mladi Padovec* osvojivši dru- 
gu nagradu u kategoriji klavira. 


DODATNA MOTIVACIJA 

Od prošle godine polaznik je 
programa “Škole rocka i mo- 
derne glazbe u organizaci- 
ji Pučkog otvorenog učilišta 
Krapina, uz mentore Kristija- 
na Sinkovića, Tomislava Pre- 
sečkog, Karla Kukovačeca i 
Andreje Vidović. 


RADNO VRIJEME za posjetitelje! 


Ponedjeljkom je muzej zatvoren! 
Utorak - nedjelja: O9:00 h - 17:00 h 


Zadnji ulaz u muzej - jedan sat prije zatvaranja! 


(Q) + 385 49 371 491 


(8) mknemhz.hr 


- Prolazak u finale ovog 
natjecanja za njega je ogro- 
man uspjeh, što će ga svaka- 
ko dodatno motivirati u dalj- 
njem glazbenom usavršavanju. 
UZ sve to, Dominik je odličan 
učenik Prirodoslovno - mate- 
matičke gimnazije u Krapini 
te mu je nakon završetka gi- 
mnazije želja upisati Fakul- 


tet elektrotehnike i računar- 
stva u Zagrebu, budući da ga 
najviše zanimaju matematika, 
fizika i informatika - otkrila 
nam je njegova majka, zaklju- 
čivši da se Dominik glazbom, 
kao i do sada, planira baviti u 
svoje slobodno vrijeme, kao 
nekom vrstom hobija. (Mar- 
ko Presečki) m 

BEND KOJEM JE GLAZBA NA PRVOM MJESTU PRIPREMIO POSLASTICU ZA VALENTINOVO 


Poslušajte novu pjesmu popularnog 
benda Šarmeri “Ti si ko vino' 


adaleko poznati San- 

dro, Dino, Denis, To- 

mica i Goran, odno- 

sno bolje reći bend 
Šarmeri, imaju novi singl za 
koji su snimili i spot u Gor- 
skom kotaru u režiji Loree stu- 
dija. Vijest je to koja je odje- 
knula, kao i svaki put, u glaz- 
benim vodama i među svim 
onima koji vole dobru glazbu 
i atmosferu plesnih klubova. 

Bila je to prilika za sjesti 
s vođom benda, spomenutim 
Sandrom Šaškom koji nam 
je ispričao pozadinu pjesme 
“Ti si ko vino", a napravio je i 
osvrt na sad već prokušanu su- 
radnju glazbenika i videogra- 
fa te najavio kad će je publika 
moći čuti uživo. 

- Pripremili smo prigodnu 
ljubavnu pjesmu za Valenti- 
novo za koji su naši stari do- 
bri znanci iz Loree studija, kad 
su ju čuli, napisali scenarij te 
uposlili glumce Gabrielu Bon- 
da i Mateja Frajta. Sve smo sni- 
mili u dva dana, prvo u studi- 
ju u Zagrebu, a zatim smo se 
uputili u Gorski kotar gdje 
smo snimili eksterijer i interi- 
jer Valere Vita Forest House - 
kazao nam je Sandro otkrivši 
kako bend nije imao nikakvu 
tremu pred kamerama s obzi- 
rom na to kako je ovo već 10. 
spot pod nogama. 

Valja napomenuti kako 
tekst i glazbu potpisuje Domi- 
nik Šušković, a snimljena je u 
aranžmanu i produkciji Kri- 
stijana Sinkovića koji vodi “M 
Street Musc? studio u Krapini 
te je nedavno završio Akade- 
miju glazbene produkcije. 


Spot za novi singl snimili su u Gorskom kotaru, a premijerno će biti prikazan danas, točno u 
podne, na platformi YouTube. Pjesma je pak snimljena u Krapini i odmah ide na playlistu te 


će je ovaj bend poznat u cijeloj Hrvatskoj, ali i šire, svira 


Iako je premijera spota 
danas na platformi YouTube, 
točno u 12 sati, najsretnija pu- 
blika, ona u Ivancu u kavani 


“Ivana', pjesmu je imala prili- 


Pjesma se apsolutno uklapa u naš 
imidž kao benda koji voli svirati 
romantične stvari, a također 
tematski ulazi u naš repertoar" 


Šarmeri 


1 o omamame 7 


ke prva uživo čuti. Zanimale 
su nas inicijalne reakcije. 

- Pjesma se apsolutno ukla- 
pa u naš imidž kao benda koji 
voli svirati romantične stvari, 
a također tematski ulazi u naš 
repertoar jer smo za pjesmu 
“Usne boje vina? osvojili prvu 
nagradu publike prije nekoli- 
ko godina te očekujemo pono- 
viti uspjeh. Nama je najbitni- 
je vidjeti ekipu kako se dobro 
zabavlja i da je klub pun, tad 
znamo da su učinili pravi po- 
sao te nam je “srce ko kuća? - 
rekao nam je Sandro dodavši 
kako pjesma “Ti si ko vino" od- 
mah ide na playlistu te će je 
ovaj bend poznat u cijeloj Hr- 
vatskoj, ali i šire, svirati na sva- 
kom sljedećem nastupu. 

Domaća će publika, pri- 
je nego krene sezona svadbi, 
moći vidjeti Šarmere i “ćuti Ti 
si ko vino? prvo u Oazi u Sve- 
tom Križu Začretju, zatim u 
krapinskom Mega Baru te u 
Varaždinu. Ovom prilikom 
Sandro nam je otkrio kako su 
spotovi pravi put do šire pu- 
blike što potvrđuje viđenim iz 
prve ruke na koncertima. 

- Uvijek se stremi nečem 
boljem, višem pa samim ra- 
dom i materijalima koje daješ 
publici na društvenim mre- 
žama možeš doprijeti do lju- 
di kojima bi inače ostao nepo- 
znat. Upravo to smo uvidjeli 
prije par godina jer nam sad 


E 


« 


7 h 
VADER 


s 


u ji GN i 


Ki 


dolazi ekipa koja je malo oz- 
biljnija, ali zna plesati te vole 
slušati glazbenike poput Jole- 
ta, Stavrosa i Miše Kovača i to 
sve zahvaljujući našim spoto- 
vima na YouTubeu - kazao je 
nam je Sandro te dodao: 


[La 


ti na svakom sljedećem nastupu 


- Pjesma “Ti si ko vino' je malo 
brža i za ples, a u ladici imam 
spremnu još jednu sličnog ljubav- 
nog karaktera, no ovaj put više za 
ekipu prijatelja - najavio je za kraj 
Šaško ipak ne otkrivši previše pri- 
je vremena. (Nikola Turin) 

VELJAČA DONOSI “OKRŠAJE' U ZNANJU I TO S POBJEDNIKOM SUPERPOTJERE, ALI | ROMANTIKU 


ZA ONE KOJI NE VOLE CAJKE 


MEMENTO BAR: 
Premijerno izdanje “Kviz 
& Ja" ucrtalo Zabok na 
prestižnu kvizašku kartu 


Kvizaške “utakmice“ na rasporedu su svake zadnje subote u mjesecu do 
samog finala koje će biti krajem svibnja 


ba 
injenicu kako je zagorska 
(Coćeše scena na glasu 
kao izuzetno jaka svoje- 
dobno nam je podastrla, ni ma- 
nje ni više neko lovkinja “Potje- 
re Morana Zibar, a sad je došla 
i još jedna potvrda. 

Naime, krajem siječnja odr- 
žano je prvo kolo kviz lige ME- 
MENTO by “KVIZ & JA", a vri- 
jedi napomenuti kako se on 
održava svaki tjedan u broj- 
nim kafićima u Zagrebu te se 
time novootvoreni zabočki lo- 
kal promaknuo u pravi “cen- 
tar znanja“. 

- Imali smo 14 prijavlje- 
nih ekipa u sastavu s po četiri 
igrača čime je krenulo skuplja- 
nje bodova za glavne nagrade 
iznenađenja koje će se dodije- 
liti najboljima na kraju sezo- 
ne - napravili su kratki osvrt 
na premijerno izdanje kviza iz 
Memento Bara, dodavši kako 
najbolji u svakom kolu, osim 
bodova, ostvaruju i simbolič- 
ne “kafić nagrade". 

Kvizaške “utakmice" na ras- 
poredu su svake zadnje subote 
u mjesecu do samog finala koje 
će biti krajem svibnja. 

Kako to vrijedi u maniri 
kod svakog dobrog kviza, sva- 
ko slovo, zarez ili ime nije slu- 
čajno pa tako nismo ni lovkinju 
Moranu Zibar na početku slu- 
čajno spomenuli jer su iz Me- 
menta pripremili još jednu kvi- 
zašku poslasticu. 

- Veseli nas što smo ovom 
inicijativom pridonijeli jača- 


nju pub kviz scene u Zagorju 
pa ovom prilikom najavljuje- 
mo kako nam ove subote dola- 
zi “Kviz by Petar Vrvilo', dečko 
koji je u HRT-ovoj Superpotje- 
ri pobijedio sve lovce - poruči- 
li su iz Mementa. 

Naravno, osim okršaja u 
znanju, ekipa iz Memento Bara 
je pripremila i romantičan pro- 


gram u veljači. Radi se o zajed- 
ničkom slavlju Valentinova i to 
u petak, 16. veljače uz glazbe- 
ne izvedbe Brune Račkog za sve 
starije 18 godina, zaljubljene, te 
one koji ne vole cajke. 

Za kraj, napomenimo kako 
je drugo kolo lige Memento by 
“KVIZ & JA" predviđeno za 24. 
veljače. (nt) 


FOTO: VizuallA 


“NEKA VAŠA LJUBAV BUDE ZAPEČAĆENA U JEDNOM OD 
NAJLJEPŠIH DVORACA U EUROPI? 


Dođite na tjedan zaljubljenih 


u Trakošćanu 


Od 12. do 18. veljače tamo vas očekuje poseban 
ugođaj za stvaranje nezaboravnih uspomena 


Poziv svim parovima u na- 
dolazećem “ljubavnom tjednu“. 
Dođite u Dvorac Trakošćan i bu- 
dite dio nezaboravnog tjedna 
zaljubljenih! 

U razdoblju od 12. do 18. ve- 
ljače za vas su u Trakošćanu pri- 
premili poseban ugođaj za stva- 
ranje nezaboravnih uspomena. 


- Zaputite se u dvorac te uži- 


vajte u našem posebnom kutku 


za fotografiranje s vama najdra- 
žom osobom. Uz to, u suradnji 
s našom suvenirnicom, nudimo 
vam mogućnost kupovine i po- 
stavljanja lokota u našem pre- 
divnom dvorcu. Neka vaša ljubav 
bude zapečaćena u jednom od 
najljepših dvoraca u Europi - isti- 
ču iz Trakošćana. 

- Veselimo se vašem dolasku 
- poručuju. (kk) 


moran 


TRAKOŠĆANU 


PROVEDITE NEZABORAVNO 
VALENTINOVO U JEDNOM OD 
NAJLJEPŠIH EUROPSKIH DVORACA 


26 10. veljače 2024. 


Kajkavske kronike - broj 46 


SURADNJA OTP BANKE I FAKULTETA ORGANIZACIJE | INFORMATIKE U VARAŽDINU VRIJEDNA 40.000 EURA 


“Obnovit ćemo i opremiti naše 
prostorne kapacitete" 


istraživanju u informatici, organizaciji i 


DVDOM 


OTP banka će pomoći obnovu i opremanje prostora smodernom računalnom opremom, kao i drugim sadržajem 
namijenjenom učenju i poučavanju čime će Fakultet unaprijediti svoju poziciju obrazovne institucije koja značajno 
doprinosi razvoju IT kadra u Hrvatskoj 


TP banka se ponosi 

činjenicom kako ve- 

liku pažnju poklanja 

suradnji s akadem- 
skom zajednicom. Osim što 
podupire brojne studentske 
projekte i inicijative, sudjeluje 
na konferencijama i radionica- 
ma, provodi svoj program sti- 
pendiranja studenata slabijeg 
imovnog stanja i studenata s 
iznimnim sportskim postignu- 
ćima, OTP banka u kontinuira- 
noj suradnji s fakultetima po- 
kušava doprinijeti što boljim 
uvjetima obrazovanja. Pruža 


podršku studentima omogu- 
ćujući i stručnu praksu, stva- 
rajući i mjesto gdje studen- 
ti mogu ostvariti svoje prvo 
zaposlenje. Upravo zato je za 
suradnju sa Sveučilištem u Za- 
grebu, Fakultetom organizaci- 
je i informatike, te pomoć pri 
obnovi prostora Fakulteta u 
Varaždinu, izdvojila vrijednih 
40.000 eura. 


POZITIVNA ZBIVANJA 

Član Uprave OTP banke Ivan 
Šimičević i dekanica Fakulte- 
ta organizacije i informatike 
Marina Klačmer Čalopa pot- 
pisali su, u prostorima Fakul- 
teta u Varaždinu, sporazum o 
suradnji koja uključuje ostva- 
rivanje strateškog partnerstva 
Fakulteta i OTP banke te ure- 
đenje, odnosno obnovu pro- 
storija Fakulteta. OTP banka 
će pomoći obnovu i oprema- 
nje prostora s modernom ra- 
čunalnom opremom, kao i 
drugim sadržajem namijenje- 
nom učenju i poučavanju čime 
će Fakultet unaprijediti svoju 


poziciju obrazovne institucije 
koja značajno doprinosi razvo- 
ju IT kadra u Hrvatskoj. 

- OTP banka svojim druš- 
tvenim angažmanom pokre- 
će pozitivna zbivanja gdje 
god posluje, ali smatramo da 
je posvećivanje mlađim gene- 
racijama jedna od najbitnijih 
stavki našeg društveno odgo- 
vornog poslovanja. Stvaranje 
što boljih uvjeta studiranja 
ne samo da omogućuje ljepše 
studentske godine našoj dje- 
ci, nego i osiguravamo našem 
gospodarstvu budućnost. Koli- 
ko god mi bili uspješni u svom 
poslu, ako ne stvorimo uvje- 
te da se nove generacije obra- 
zuju po najnovijim metodolo- 
gijama i da im nova znanja i 
najmodernija tehnologija ne 
budu dostupni, nema buduć- 
nosti niti daljnjeg napretka. 
Upravo zato radimo na pove- 
zivanju akademske zajednice 
i gospodarstva, izmjenjujemo 
informacije, pokušavamo biti 
dio nastavne baze na mnogim 
fakultetima. Smatram da je to 


jedini ispravan put. Zato smo 
danas ovdje, zato ćemo biti i 
opet na Tjednu karijera, na 
radionicama, na smotrama 
sveučilišta diljem Hrvatske... 
FOI-ju želim posebno zahva- 
liti što je posvećen stvaranju 
novih stručnjaka koji nam svi- 
ma donose prijeko potreb- 
na znanja novih generacija — 
istaknuo je Šimičević. 


BOLJI UVJETI UČENJA 

- Ponosni smo na suradnju s 
OTP bankom, koja nije samo 
financijska podrška već i stra- 
teško partnerstvo. Ova su- 
radnja rezultira obnovom i 
opremanjem naših prostor- 
nih kapaciteta, što će značaj- 
no poboljšati uvjete obrazova- 
nja svih studenata na FOl-ju. 
Zahvaljujemo OTP banci što 
prepoznaje važnost ulaganja 
u mlade generacije i obrazo- 
vanje, a to je ključno za budući 
razvoj IT sektora u Hrvatskoj. 
Ovih 40.000 eura omogućit će 
nam modernizaciju prosto- 
ra, pružajući studentima bo- 


lje uvjete učenja i rada te po- 
tičući razvoj novih stručnjaka 
i tehnologija - naglasila je de- 
kanica Klačmer Čalopa. 

Ova suradnja, koju će obo- 
gatiti i niz aktivnosti za stu- 
dente poput studentskih 
natjecanja i hackathona, do- 
datno potiče interakciju izme- 
đu bankovnog sektora i obra- 
zovnih institucija, stvarajući 
most između potreba trži- 
šta rada i kvalifikacija mladih 
stručnjaka u području ekono- 
mije i informacijsko-komuni- 
kacijskih tehnologija. (kk) 

KRAPINSKO-ZAGORSKA ŽUPANIJA 


POMOĆNI/NA MONTER/KA 

Mjesto rada: MIHOVLJAN 

Traženo radnika: 3 

Poslodavac: “REGAL-MONT" elektro- 
monterski obrt, vl. Damir Gojak, Mihovljan 31 
Rok za prijavu: 18.2.2024. 


ČISTAČ/ČISTAČICA 

Mjesto rada: KRAPINA 

Traženo radnika: 1 

Poslodavac: PRESEČKI GRUPA d.o.o. za 
prijevoz, usluge, trgovinu i putničku agenciju 
Rok za prijavu: 15.2.2024. 


VOZAČ/ ICA DOSTAVLJAČ/ICA MLIJEKA | 
MLIJEČNIH PROIZVODA 

Mjesto rada: DESINIĆ 

Traženo radnika: 2 

Poslodavac: MINI MLJEKARA - VERONIKA 
d.0.0. za proizvodnju, trgovinu i 
ugostiteljstvo 

Rok za prijavu: 18.2.2024. 


ADMINISTRATOR/ICA 

Mjesto rada: KRAPINA 

Traženo radnika: 2 

Poslodavac: ALBRA d.o.o. za usluge 
Rok za prijavu: 20.2.2024. 


KONOBAR/KONOBARICA 
Mjesto rada: ZABOK 

Traženo radnika: 1 
Poslodavac: HUNCUT d.0.0. za 
ugostiteljstvo i usluge 

Rok za prijavu: 17.2.2024. 


POSLUŽITELJ/POSLUŽITELJICA PIĆA I 
TOPLIH NAPITAKA - KONOBAR/ICA 
Mjesto rada: VELIKO TRGOVIŠĆE 

Traženo radnika: 2 

Poslodavac: 05 obrt za ugostiteljstvo i 
trgovinu, Goran Vinković, Veliko Trgovišće, 
Kolodvorska 4 

Rok za prijavu: 16.2.2024. 


KOZMETIČAR/KA 

Mjesto rada: ZLATAR 

Traženo radnika: 1 

Poslodavac: SolGabi, obrt za njegu i 
održavanje tijela, vl. Ivana Pozaić, Zlatar, 
V. Holjevca 5 

Rok za prijavu: 16.2.2024. 


POMOĆNI/NA RADNIK/CA U PEKARI 
Mjesto rada: MAČE 

Traženo radnika: 4 _ 
Poslodavac: PEKARA KURAŽ 

Rok za prijavu: 25.2.2024. 


KOMUNALNI RADNIK/RADNICA U 
VLASTITOM POGONU ZA OBAVLJANJE 
KOMUNALNIH DJELATNOSTI U OPĆINI 
SVETI KRIŽ ZAČRETJE 

Mjesto rada: SVETI KRIŽ ZAČRETJE 
Traženo radnika: 1 ot 
Poslodavac: OPĆINA SVETI KRIŽ ZAČRETJE 
Rok za prijavu: 19.2.2024. 


OSOBNI/A ASISTENT/ICA 

Mjesto rada: KRAPINSKE TOPLICE 

Traženo radnika: 2 

Poslodavac: DRUŠTVO MULTIPLE SKLEROZE 
KRAPINSKO - ZAGORSKE ŽUPANIJE 

Rok za prijavu: 29.2.2024. 


RADNIK/CA NA RADNIM STROJEVIMA 
Mjesto rada: BEDEKOVČINA 

Traženo radnika: 2 

Poslodavac: LA-RO PROMET d.o.o. 

za prijevoz 

Rok za prijavu: 29.2.2024. 


ELEKTRIČAR/ELEKTRIČARKA 

Mjesto rada: ZABOK 

Traženo radnika: 2 

Poslodavac: VALOVITI PAPIR - DUNAPACK 
d.0.0. za proizvodnju i trgovinu valovitim 
papirom 

Rok za prijavu: 9.3.2024. 


STROJAR/STROJARKA - STROJAR 
PRIPRAVNIK/PRIPRAVNICA 

Mjesto rada: ZABOK 

Traženo radnika: 5 

Poslodavac: VALOVITI PAPIR - DUNAPACK 
d.o.o. za proizvodnju i trgovinu valovitim 
papirom 

Rok za prijavu: 9.3.2024. 


VARAŽDINSKA ŽUPANIJA 


RADNIK/RADNICA U KONTROLI KVALITETE 
Mjesto rada: JALŽABET 

Traženo radnika: 1 

Poslodavac: Wollsdorf Components d.o.o. 
za proizvodnju 

Rok za prijavu: 18.2.2024. 


RADNIK/RADNICA U ODJELU KVALITETE 
Mjesto rada: JALŽABET 

Traženo radnika: 1 

Poslodavac: Wollsdorf Components 
d.o.o. za proizvodnju 

Rok za prijavu: 18.2.2024. 


BRAVAR/BRAVARICA 

Mjesto rada: BARTOLOVEC 
Traženo radnika: 1 

Poslodavac: Mehanika Maruševac 
d.o.o. za obradu metala i usluge 
Rok za prijavu: 16.2.2024. 


POGONSKI ELEKTRIČAR/POGONSKA 
ELEKTRICARKA 

Mjesto rada: IVANEC 

Traženo radnika: 2 

Poslodavac: DRVODJELAC društvo za 
proizvodnju, promet i usluge, d.o.o. 
Rok za prijavu: 16.2.2024. 


ELEKTRIČAR/ELEKTRIČARKA 

Mjesto rada: KRKANEC 

Traženo radnika: 5 

Poslodavac: ATLAS SOLUTIONS d.o.o. za 
montažu i ostale usluge 

Rok za prijavu: 16.2.2024. 


BURZA RADA 


MONTER/MONTERKA METALNIH 
KONSTRUKCIJA 

Mjesto rada: KRKANEC 

Traženo radnika: 5 

Poslodavac: ATLAS SOLUTIONS d.o.o. 
za montažu i ostale usluge 

Rok za prijavu: 16.2.2024. 


SURADNIK/CA NA SURADNIČKOM 
RADNOM MJESTU ASISTENTA/ICE ZA 
PODRUČJE DRUŠTVENIH ZNANOSTI, 
POLJE INFORMACIJSKE I 
KOMUNIKACIJSKE ZNANOSTI 

Mjesto rada: VARAŽDIN 

Traženo radnika: 1 

Poslodavac: Sveučilište u Zagrebu 
Fakultet organizacije i informatike 
Rok za prijavu: 25.2.2024. 


VODITELJ/VODITELJICA FINANCIJA I 
RAČUNOVODSTVA 

Mjesto rada: CERJE NEBOJSE 

Traženo radnika: 1 

Poslodavac: CIGLANA CERJE TUŽNO d.0.0. 
za proizvodnju, trgovinu i usluge 

Rok za prijavu: 15.2.2024. 


VODITELJ/VODITELJICA KLJUČNIH KUPACA 
Mjesto rada: NOVI MAROF 

Traženo radnika: 1 

Poslodavac: SIBO CRO d.o.o. za 
proizvodnju i usluge 

Rok za prijavu: 14.2.2024. 


ADMINISTRATIVNI REFERENT - 
UPISNIČAR, ARHIVAR/ADMINISTRATIVNA 
REFERENTICA - UPISNIČARKA, ARHIVARKA 
Mjesto rada: VARAŽDIN 

Traženo radnika: 1 

Poslodavac: OPĆINSKI SUD U VARAŽDINU 
Rok za prijavu: 19.2.2024. 


MEĐIMURSKA ŽUPANIJA 


STOLAR/STOLARICA 

Mjesto rada: PUŠĆINE 

Traženo radnika: 1 

Poslodavac: BERNARDA d.o.o. za 
proizvodnju namještaja, trgovinu i 
posredovanje u trgovini 

Rok za prijavu: 19.2.2024. 


KNJIGOVOĐA/I KNJIGOVOTKINJA 
Mjesto rada: ČAKOVEC 

Traženo radnika: 1 

Poslodavac: MS SOLUTION j.d.0.0. 
za elektroinstalacijske usluge 
Rok za prijavu: 18.2.2024. 


KONOBAR/KONOBARICA 

Mjesto rada: NEDELIŠĆE 

Traženo radnika: 1 

Poslodavac: KRIKA, obrt za proizvodnju 
i usluge, vl. Robert Kriković, Nedelišće, 
Varaždinska 25 A 

Rok za prijavu: 18.2.2024. 


SOBOSLIKAR: LIČILAC M/Ž 

Mjesto rada: PALINOVEC 

Traženo radnika: 2 

Poslodavac: ARTIS CONSTRUCT d.o.o. 
za trgovinu i usluge 

Rok za prijavu: 29.2.2024. 


VODOINSTALATER/KA, INSTALATER/KA 
GRIJANJA | KLIMATIZACIJE 

Mjesto rada: PRELOG 

Traženo radnika: 1 

Poslodavac: B&O Prelog d.o.o. za 
proizvodnju, trgovinu i usluge 

Rok za prijavu: 17.2.2024. 


RADNIK/CA NA IZVLAČENJU ŽICE 
Mjesto rada: PRELOG 

Traženo radnika: 4 

Poslodavac: L & P tehnologije d.o.o. 
za proizvodnju, trgovinu i usluge 
Rok za prijavu: 29.2.2024. 


OSOBNI ASISTENT (M/Ž) 

Mjesto rada: LUDBREG 

Traženo radnika: 10 

Poslodavac: 'LUDBREŠKO SUNCE' 
udruga za osobe s invaliditetom 
Rok za prijavu: 15.2.2024. 


RADNIK/RADNICA NA SORTIRANJU 
DASAKA . 

Mjesto rada: NEDELIŠĆE 

Traženo radnika: 5 

Poslodavac: DRVOTRADE d.o.o. za 
trgovinu i proizvodnju 

Rok za prijavu: 26.2.2024. 


SOCIJALNI RADNIK/SOCIJALNA RADNICA 
Mjesto rada: VARAŽDIN 

Traženo radnika: 1 

Poslodavac: DOM SOCIJALNE SKRBI ZA 
STARIJE I NEMOĆNE OSOBE VARAŽDIN 
Rok za prijavu: 29.2.2024. 


MASER/MASERKA 

Mjesto rada: CARGOVEC 

Traženo radnika: 2 

Poslodavac: DOKMANN PHARMA j.d.o.0. za 
trgovinu, proizvodnju i usluge 

Rok za prijavu: 22.2.2024. 


VILJUŠKARIST/VILJUŠKARISTICA 
Mjesto rada: NEDELIŠĆE 

Traženo radnika: 3 

Poslodavac: DRVOTRADE d.o.o. za 
trgovinu i proizvodnju 

Rok za prijavu: 26.2.2024. 


MONTER/MONTERKA 

CENTRALNOG GRIJANJA 

Mjesto rada: ČAKOVEC 

Traženo radnika: 3 

Poslodavac: MARKOV-TRADE d.o.o. za 
izvođenje centralnog, solarnog grijanja, 
plinskih instalacija, te trgovinu 

Rok za prijavu: 25.2.2024. 


KAJKAVSKE 


AKGGVIMA 
TAĐAŠNJASTI 


tONI 


REGIONALNI TJEDNIK 
svake subote... 


PREDAJA MALIH OGLASA 


099/308-9972 


malioglasi Qkajkavskekronike.hr 


049/373-351 

IKGULENIAK . 
Bombonijera 


Ulica 103. brigade 8, Zabok, tel: 049/225-777 
m BA 
Čokoladna 
Valentinovo srca u mrežici 


100 100g 


Merci Grosse ili Helle | te 
Storck, 250 g 


Bombonjera LOVELY DAY 
1159 


22% | ili Praline SRCE. 


: dvd naa 108 g dii “sasa 
Praline višnja, lješnjak, 


Panna Cotta 


nej 
Čokoladne praline 26% 


Milka, 110 g 


Čokoladne > | A 
izlie == =| Čokolada Volim te 


ms = | sra? a 
Teddy & s (razni okusi) 
35g Zvečevo, 100 g 


KI “ KL &a_ e TI 
* ta U : 


*Najniža cijena unutar 30 dana 1 euro = 7,53450 kuna 


Cijene iz kataloga vrijede u svim prodajnim objaktima Trgocentra d.0.0. Sve cijene u katalogu izražene su u eurima (s PDV-om) i vrijede od 05.02. do 18.02.2024. ili do isteka zaliha. 
Zbog ograničenosti prostora u određenim prodajnim mjestima neki od proizvoda iz ove ponude nisu dostupni. 


izraženi postotak sniženja je minimalan, a može biti i veći. Odnosi se na najnižu cijenu unutar 30 dana od početka trajanja ponude 
Fotografije ne moraju u potpunosti odgovarati stvarnom izgledu proizvoda. Za eventualne tiskarske pogreške ne preuzimamo odgovornost. 


Kajkavske kronike - broj 46 


10. veljače 2024. 29 


“KAMO NAKON OSNOVNE? NAJVAŽNIJE JE PITANJE KOJE MUČI SVE OSNOVCE I NJIHOVE RODITELJE. “ŠKOLSKI CENTAR 
ROGAŠKA SLATINA? IMA ODGOVOR 


Posjetite ih idućeg tjedna na 


Informativnim danima 


edna od važnijih životnih 
odluka svakako je oda- 
bir srednje škole i zani- 
manja kojim se želite ba- 
viti. Izbor je svake godine sve 
teži jer je dostupno sve više 
raznih opcija, no mi vam do- 
nosimo jednu od zanimljivi- 
jih, s namjerom da vam ba- 
rem malo olakšamo. 
Staklarna Rogaška d.o.o. 
poduzeće je prepoznatljivo po 
dugogodišnjoj tradiciji atrak- 
tivnih i modernih proizvoda. 
Isto tako, Staklarna je strateški 
partner 'Školskom centru? i to 
je jedina slovenska škola koja 
provodi edukaciju na područ- 
ju staklarstva te jedna od sve- 
ga nekoliko u cijelom svijetu. 


TRAŽENA ZANIMANJA 
S obzirom na to da u svijetu 
manjka staklarskih zanima- 
nja, ona su itekako tražena i 
poželjna. Također, istaknut 
ćemo da staklari u Sloveni- 
ji ne čekaju ni dana na burzi 
rada, ali i da se redovito traži 
nova radna snaga u Sloveniji, 
Hrvatskoj, posebice u pogra- 
ničnom području Lijepe Naše, 
ali i inozemstvu. Osim toga, 
uz raznolikost i dinamičnost 
rada, dosadi ovdje nema mje- 
sta, a polaznici postaju pravi 
umjetnici svog zanata. 

U “Školskom centru Rogaš- 
ka Slatina" koji se vodi motom 


Informativni dani u petak će se održati u 9 te u 15 sati, a u subotu u 9 sati. Ako vam ne 
odgovara termin, individualni posjet Školskom centru Rogaška Slatina' možete dogovoriti i 
neki drugi dan. Dođite potpuno neobavezno i saznajte sve što vas zanima 


“Škola znanja, smijeha i sno- 
va“, polaznici mogu izučiti za 
staklopuhača, staklobrusača i 
strojara, a osim znanja koje će 
im prenijeti vrhunski majsto- 
ri zanata, tu su i brojne druge 


pogodnosti. Naime, Staklarna 
Rogaška učenicima osigura- 
va kadrovske stipendije kao i 
praktično usavršavanje, uče- 
ničke prakse, osobnu zaštitnu 
opremu, obrok i putne troško- 
ve za vrijeme praktičnog usa- 
vršavanja ili učeničke prakse, 
ali i pripravničke nagrade za 
pripravnike. 

Stipendija za staklarskog 
tehničara za prvu godinu izno- 
si 240 eura, za drugu 270 eura, 
za treću 290 i četvrtu godinu 
310 eura. Stipendija za stakla- 
ra pripravnika iznosi 240 eura, 
za drugu godinu 290 eura, za 
treću godinu 310, a povrh toga, 
tu su i pripravničke nagrade ti- 
jekom prakse. 


MODERAN UČENIČKI DOM 

Nadalje, svim učenicima na 
raspolaganju je učenički dom 
“Školskog centra Rogaška Slati- 
na' koji je jedan od najmoder- 
nijih u Sloveniji, a nudi stoti- 
nu kreveta apartmanskog tipa 
s kupaonicom i sanitarijama. 
Na svakom katu nalazi se čaj- 
na kuhinja, a učenicima su na 
raspolaganju i moderna kuhi- 
nja i blagovaonica, prostor za 
fitness i bežični Internet, kao 

i kabelska televizija u svakoj 

sobi. Velika prednost učenič- 
kog doma njegova je fizička 
povezanost sa školom i činje- 
nica da su učenicima na raspo- 
laganju stručni djelatnici, koji 
im pomažu kod učenja, kako 

za vrijeme školskih sati, tako 

i izvan njih. 


Osim odličnih uvjeta za 
učenje, učenicima je u slo- 
bodno vrijeme omogućen niz 
aktivnosti, od sudjelovanja u 
domskim događanjima i krea- 
tivnim radionicama, druženja 
na tematskim poslijepodnevi- 
ma, do obilaska izložbi, pre- 
davanja i koncerata, kao i po- 
sjeta kazališnim predstavama 
i filmskim projekcijama. Tje- 
lesna aktivnost učenika poti- 
če se organiziranjem raznih 
sportskih druženja, pa tako 
učenici mogu birati između 
igranja stolnog tenisa i nogo- 
meta, zumbe i fitnessa te šaha. 


INFORMATIVNI DANI 

Ako vas sve ovo dosad nije 
uvjerilo, najbolje bi bilo da 
odete tamo i uvjerite se u sve 
iz prve ruke. Idealna prilika 


za to otvara se u petak 16. i su- 
botu 17. veljače kada će se odr- 
žati Informativni dani. Dođite 
potpuno neobavezno i saznaj- 
te sve detalje. Informativni 
dani u petak će se održati u 9 
te u 15 sati, au subotu u 9 sati. 
Ne odgovara vam termin? 
Nema problema! Individualni 
posjet “Školskom centru Ro- 
gaška Slatina" možete dogovo- 
riti i neki drugi dan, a sve što 
trebate je javiti se savjetnici 
Anji Banković putem e-ma- 
ila anja.bankovic&scrs.si ili 
na broj telefona 03/81-82-075. 
Također, iskoristite blago- 
dati moderne tehnologije te 
slobodno prošećite školom i 
istražite skrivene kutke u vir- 
tualnoj šetnji na službenim 
stranicama škole. (kk) 


30 10. veljače 2024. 

) HUMČANKA LEA KROŠLIN PO STRUCI JE TEHNIČAR STAKLARSTVA. ŠKOLOVALA SE U “ŠKOLSKOM CENTRU ROGAŠKA 
SLATINA', A KADA BI DANAS MORALA PONOVNO BIRATI ZANIMANJE, ODLUKU BI BRZO DONIJELA 


“To je okruženje gdje se 
potiču i usavršavaju vaši 
talenti, a učitelji su izuzetni“ 


Vanja Hozmec 
infoekajkavskekronike.hr 


ea Krošlin iz Huma na Sutli po struci 
je tehničar staklarstva. Svoje je zvanje 
stekla u “Školskom centru Rogaška Sla- 
tina', a iako je srednju školu mogla za- 
vršiti ina području Hrvatske, kada je čula za 
ovu školu koja je jedna od rijetkih u svijetu 
koja provodi edukaciju na području staklar- 
stva, ništa drugo nije dolazilo u obzir. 
Odluka za upisom pala je kada je shvatila 
da ondje može realizirati svoje brojne kreativ- 
ne ideje te da puno toga može naučiti o sta- 
klu koje je, kako kaže, izuzetno zanimljiv i je- 
dinstven materijal, ali i o staklarstvu kao vrlo 
važnom zanatu. 


DA NE PADNE U ZABORAV 

Za “Školski centar Rogaška Slatina* čula je 
jer je u vrijeme kada je ona upisivala srednju 
školu bila velika potražnja za upravo takvim 
zanimanjima. 

- Staklo mi se činilo kao jako zanimljiv ma- 
terijalu kojem bi mogla napraviti neke od svo- 
jih brojnih ideja i vizija, i bila sam u pravu. 
Specifičan je to materijal s kojim sam uživala 
raditi i stvarati sve što sam osmislila. Mi smo 
bili prva generacija nakon dugo godina koja je 
upisala usmjerenje “tehničar staklarstva' i jako 
mi je drago što sam to upisala i time pridonije- 
la da se taj zanat, odnosno tehnika, i dalje na- 
stavi, da ne padne u zaborav. Uz to, jako sam 
puno naučila o staklu kao materijalu i radu sa 
staklom od odličnih učitelja i majstora - pri- 
ča nam Krošlin. 

Sve ono što je očekivala prije samog upi- 
sa i početka školovanja, ostvarilo se. Pa i 
više od toga. 

- Moram reći da je škola ispunila sva moja 
očekivanja. To je stvarno unikatan izbor zani- 
manja koji ujedno nudi širok spektar djelat- 
nosti koje možete raditi kasnije. Da se može 
vratiti vrijeme i da opet moram odabrati koju 
srednju školu upisati, izabrala bih isto. Škola 
je stvarno ostavila i više nego pozitivan utisak 
na mene - priča naša sugovornica. 

Što se tiče programa rada, tu ova bivša uče- 
nica ima samo riječi hvale. 

- Svidjelo mi se to što sama mogu kreirati 
nešto, a potom i realizirati svoje ideje. Jako če- 
sto smo radili nakit od stakla što mi se poseb- 
no dopalo, i stvarno smo imali slobodu krei- 
rati i izrađivati što god bi zamislili. Uz to, jako 


Iv 


(i 
(&l 


smo puno toga naučili jer se većina nas pri- 
je toga nije susretala sa staklom, odnosno, s 
materijalom kao takvim i njegovim oblikova- 
njem - ističe Krošlin i dodaje: 

- Imali smo jako puno praktične nastave 
što je odlično, ali i potrebno kod ovakvih za- 


Moram reći da je škola ispunila 
sva moja očekivanja. To je stvarno 
unikatan izbor zanimanja koji 
ujedno nudi širok spektar 
djelatnosti koje možete 

raditi kasnije“ 

LEA KROŠLIN - bivša učenica 


lako je srednju školu mogla završiti i na području Hrvatske, kada 
je čula za ovu školu koja je jedna od rijetkih u svijetu koja provodi 
edukaciju na području staklarstva, ništa drugo nije dolazilo u obzir 


nimanja. To bi odrađivali u školi i to bi ima- 
li po desetak sati tjedno. Radili smo s ravnim 
staklom, izrađivali vitraje, slikali smo na sta- 
klu, pjeskarili smo staklo, isprobavali različite 
tehnike... Puno se toga radilo. Također, preko 
ljeta smo u “Staklarni Rogaška? imali praksu 
gdje su nam pokazivali tehniku puhanja sta- 
kla, brušenje i brojne druge, a ja sam ujedno 
tamo radila i svoj maturalni rad iz brušenja 
stakla - prisjeća se naša sugovornica. 

Uz brojna znanja koja je tamo stekla, 
Krošlin ističe i još neke benefite koje joj je 
pružila “Staklarna Rogaška". 

- Osim stručne prakse tijekom školova- 
nja koja je stvarno uvijek bila jako zanimlji- 
va i gdje smo doista puno naučili od sjajnih 
mentora koji su bili snama, moram istaknuti 
i stipendije koje smo dobivali i koje su puno 

Krošlin 


značile, kako nama, tako vjerujem i našim ro- 
diteljima. Uz to, velika je prednost što se od- 
mah po završetku školovanja možete zaposliti 
bez problema i bez da ste mjesecima na bur- 
zi - dodaje. 


BEZ PROBLEMA 

Osim zanimljivog programa rada te brojnih 
benefita, Krošlin je posebno istaknula i od- 
nose između učitelja i učenika u školi. 

- Svi su jako pristojni, imaju odličan pri- 
stup prema učenicima, puno pomažu, poseb- 
no nama koji nismo bili iz Slovenije. Tako smo 
blizu, iako ima sličnosti u jeziku, ipak nam je 
trebalo posvetiti malo više pažnje, a tu smo 
pažnju i dobivali. No moram reći da nije bilo 
velikih problema što se jezika tiče - kaže nam. 

Za sve učenike koji su dolazili van granica 
Slovenije, organizirani su bili dodatni tečaje- 
vi jezika koji su se održavali po nekoliko puta 
tjedno i trajali par sati. 


- Učitelji su bili sjajni. Sjeli bi s nama, po- 
kazali bi nam sve ono što nam nije bilo jasno, 


Također, preko ljeta smo u 
'Staklarni Rogaška' imali praksu 
gdje su nam pokazivali tehniku 
puhanja stakla, brušenje i brojne 
druge, aja sam ujedno tamo 
radila i svoj maturalni rad" 


bivša učenica 


S 7) 
hi 
uvijek su bili tu i mogli smo im se obratiti za 
pomoć - bilo za vrijeme nastave ili za vrijeme 
ispita ako je možda bila neka riječ ili nešto što 
ne bi razumjeli. Uvijek su nam pomogli i nit- 
ko od njih nikada nije radio nikakve proble- 
me zbog toga što mi možda ne bismo uvijek 
sve razumjeli. Stvarno smo se mogli osloni- 
ti na sve njih, takvi su učitelji rijetki - dodaje 
naša sugovornica. 


PRAVI IZBOR 
Za kraj, svim je osmašima poručila: 

- Ako imate spretnost u rukama, kreativni 
ste, volite osmišljavati, dizajnirati i realizirati 
neke svoje ideje, Školski centar Rogaška Sla- 
tina' je pravi odabir za vas jer će vaše talente i 
vještine dodatno poticati, razvijati i usavršiti, a 
ni škola nije teška. Preporuke svima - poručila 
je na kraju Krošlin. 


Tel: + 386 3 81 80 436 


kadri.rogaskaqafiskars.com 


Staklarna Rogaška 
nudi stipendiju, 
plaćenu praksu i 
sigurno zaposlenje 


32 10. veljače 2024. 


Kajkavske kronike - broj 46 


OTVORENO JE RADNO MJESTO U GRAFIČKOJ PRIPREMI. DONOSIMO DETALJE 


ZABOK: Tvrtka SATO zapošljava. 
Pošaljite prijavu već danas 


Inače, tvrtka je osnovana 2008. godine, a prve tri godine djelovala je kao koordinator 
između proizvođača i kupaca te njihovih zahtjeva. Vlastitu je proizvodnju pokrenula 2011. 


rtka SATO sa sjedištem u Zaboku, 

[ poznata je po izradi samoljepivih 

etiketa, a trenutno ima otvoreno 

radno mjesto - zapošljavaju djelatnika 
u grafičkoj pripremi. 

Budući će zaposlenik ili zaposleni- 
ca raditi na pripremi i obradi datoteka 
za digitalni, offset i flexo tisak, s dora- 
dom (sito tisak, foliotisak, slijepi tisak i 
slično), a rad uključuje fizičko osvjetlja- 
vanje i razvijanje offsetnih ploča i flexo 
formi na digitalnim strojevima najno- 
vije generacije. 


Također, od budućeg djelatnika oče- 
kuje se svakodnevna e-mail i telefonska 
komunikacija s odjelom prodaje, tehno- 
loga i po potrebi s klijentima. 

Što se uvjeta tiče, potrebno je oba- 
vezno poznavanje Adobe Creative Cloud 
programskog paketa, poznavanje rada 
u Corel-u je prednost kao i iskustvo u 
izradi pripreme i montaže za tisak. Na- 


1 


| ašina ibi 


dalje, kandidati moraju biti upoznati sa 
samostalnim radom na računalu i kori- 
štenjem Windows i MS Office program- 
skog paketa, a uz to, posebno će se ci- 
jeniti urednost, radišnost, odgovornost, 
sklonost timskom radu i komunikativ- 
nost. Poželjno je i radno iskustvo na 
obavljanju sličnih ili istih poslova. 

Obavezna razina obrazovanja je 
srednja škola (četverogodišnja), viša ili 
prvostupanjska ili fakultet, akademija, 
magisterij ili doktorat. (kk) 


PRIJAVE 

Zainteresirani mogu poslati svoj živo- 
topis i molbu na mail infoQ&sato.hr, a 
rok za prijavu je 10 dana. 

Inače, tvrtka SATO d.o.o. osnova- 
na je 2008. godine, a prve tri godine 
djelovala je kao koordinator između 
proizvođača i kupaca te njihovih za- 
htjeva. Vlastitu je proizvodnju pokre- 
nula 2011. godine. 


098/466 233 


MOBILNA KUĆICA 


dA 


098/440 104 


24 m“+ 24 m“ terasa 
Ključ u ruke 
Dovoz na željenu lokaciju u cijeni 


32.000:€ +Ppv 

OVOGA PUTA UZ JEDAN NOVITET. O ČEMU SE RADI MOŽETE PROVJERITI DO 31. KOLOVOZA 


“Krapinski pračovjek“ gostuje u 
Muzeju novejše zgodovine u Celju 


Ovo je već deveto gostovanje krapinskog muzeja s izložbom o krapinskim neandertalcima, 


ve srijede je u Muze- 
O ju novejše zgodovine u 

Celju otvorena gostuju- 
ća izložba Muzeja krapinskih 
neandertalaca “Krapinski pra- 
čovjek“, autora Jurice Sabola, 
geologa i ravnatelja Muzeja 
Hrvatskog zagorja. Riječ je o 
putujućoj izložbi koja na za- 
nimljiv, interaktivan i stručan 
način govori o najvažnijem 
svjetskom nalazištu  nean- 
dertalaca, važnosti krapinske 
zbirke i osteološkim ostacima 
velikih pleistocenskih sisavaca. 


INTERAKTIVNI SADRŽAJI 
Uz dioramu staništa krapin- 
skih neandertalaca, publici je 
predstavljen jedan dio znan- 
stvenog opusa Dragutina Gor- 
janovića-Krambergera, kame- 
ne alatke (artefakti), modeli 
životinja iz razdoblja neander- 
talaca, a postavljen je i interak- 
tivan kutak za najmlađe koji su 
česta publika celjskog muzeja u 
čijem sastavu se nalazi i pozna- 
ti dječji muzej Hermanov brlog. 
Ovo je već deveto gostova- 
nje krapinskog muzeja s izlož- 


a koja se svake godine obogaćuje novim sadržajima 


bom o krapinskim neandertal- 
cima, a koja se svake godine 
obogaćuje novim sadržajima. 
Osobitost ovogodišnjeg  go- 
stovanja “Krapinskog pračlo- 
veka pri Hermanu lisjaku“ u 
Celju čine novi, interaktivni 
sadržaji. Riječ je o hologrami- 
ma pleistocenskih životinja i 
mlade neandertalke koji ovu 
izložbu čine još atraktivnijom 
i zanimljivijom. 

Na svečanom otvorenju 
prisutne je pozdravila muzej- 
ska savjetnica Jožica Trateški, o 
izložbi je govorio autor Jurica 
Sabol, a prisutne su pozdravili i 
direktor Muzeja novejše zgodo- 
vine Tonček Kregar, opunomo- 
ćeni ministar Duje Ančić iz Ve- 
leposlanstva RH u Ljubljani te 
Bojan Cvelfar, pročelnik Odjela 
za društvene djelatnosti grada 
Celja. Cjelokupnoj atmosferi 
otvorenja pridonijeli su člano- 
vi Udruge krapinski neander- 
talci - Pleme špiljskog medvje- 
da koji su animirali publiku. 


Ova izložba nastavak je li- 
jepe suradnje između Muze- 
ja novejše zgodovine i Muzeja 
Hrvatskog zagorja, s obzirom 


da je 2022. celjski muzej go- 
stovao u Dvoru Veliki Tabor s 
izložbom za djecu “Rođendan 
u Hermanovoj jazbini“. 


Izložba “Krapinskog 
pračloveka pri Hermanu li- 
sjaku“ ostaje otvorena do 31. 
kolovoza. (kk) 


JEDNA OD NAJPOPULARNIJIH IZLOŽBI U GODINI PONOVNO OPRAVDALA SVOJ RENOME 


Maštovite maske, pjesma i ples 
ispunili krapinsku Galeriju 


Na ovogodišnjoj izložbi prikazano je preko 170 radova oko 160 autora, 
a održana je i revija maski koje su nosile Krapinske mažoretkinje 


rošlog je petka u Gale- 
P: grada Krapine otvo- 

rena izložba maski pod 
nazivom “Staroslavenska bo- 
žanstva* autora Franka Tonči- 
nića. Skupilo se stotinjak ljudi 
koji su usput uživali u čarima 


| 


maškarade, a u ime krapin- 
skog gradonačelnika Zorana 
Gregurovića došao je njegov 
zamjenik Ivica Hršak. 

Održana je i revija ma- 
ski koje su nosile Krapinske 
mažoretkinje. 


FOTO: Facebook, POU Krapina 


Popričali smo s autorom 
izložbe Frankom Tončinićem, 
inače rođenim Riječaninom. 

- Drago mi je da sam u Za- 
gorju, u Krapini. Što se tiče 
mog zanata, izrađujem ma- 
ske od maslinovog drveta koja 
predstavljaju božanstva. Svaki 
rad je ručno izrađen, za jedan 
mi u prosjeku trebaju dva tjed- 
na. Inspiracija dolazi iz svakod- 


nevnih situacija, jednog dana 
sam shvatio da bih mogao to 
raditi i tako je krenulo. Te ma- 


ske pokazuju kreativnost i do- 

mišljatost koje radim od ra- 

zličitih materijala. Nešto se i 

proda, tako da sam zadovoljan 
- rekao nam je Tončinić. 

Na ovogodišnjoj izložbi pri- 
kazano je preko 170 radova oko 
160 autora među kojima su i 
radovi učenika iz Graditeljske 
škole Čakovec, škole za umjet- 
nost, dizajn, grafiku i odjeću 


Zabok, djece iz dječjeg vrtića 
iz Zagreba, Udruge distrofiča- 
ra Krapina, korisnika Doma za 
starije osobe “Centar' iz Zagre- 
ba kao i članica Gerontološ- 
kog centra Trešnjevka, gardij- 
ske brigade “Tigrovi', Udruge 
Inkluzija', Društva diplomira- 
nih inženjera i prijatelja ke- 
mijsko-tehnološkog studija 
Zagreb. (mp) 

KRUNA SURADNJE I PRIJATELJSTVA KZŽ, GRADA RIJEKE I PRIMORSKO - GORANSKE ŽUPANIJE 


U Rijeci otvorena izložba 


Stjepana Đukića Pište 


Muzeju Grada Rije- 
ke je prošlog pet- 
ka otvorena izložba 
“Tvoja zemlja“ koju 
je slikar Stjepan Đukić Pišta 
realizirao u suradnji s Krapin- 
sko - zagorskom županijom u 
sklopu obilježavanja 10 godi- 
na manifestacije “100% Zagor- 
sko u Rijeci". 

“Tvoja zemlja“ je prva izlož- 
ba ovog proslavljenog zagor- 
skog umjetnika u Rijeci te je, 
dobrim dijelom i zbog toga, 
koncipirana imajući na umu 
retrospektivno kretanje slika- 
rovim opusom, nudeći u pri- 
zemlju ina katu Muzeja Grada 
Rijeke čak 71 sliku raznih for- 
mata, nastalih u razdoblju od 
1996. do 2023. godine. 

- S obzirom da me ovdašnja 
publika ne zna ili malo manje 
zna, radove sam birao da se 
predstavim na najbolji mo- 
gući način. Posjetitelje sam 
htio fascinirati svakim poje- 
dinačnim radom, svaki rad 
je za mene poseban roman s 
posebnim pristupom, kako u 
temi tako i u tehnici. Ovo je za 
mene nova publika, novi inte- 
res, ali i interes moje županije 
da je baš mene odabrala, kao 
i želja grada Rijeke da se pred- 
stavim na način koji vidite -— 
poručio je Stjepan Đukić Pišta. 

Župan Željko Kolar se pri- 
sjetio početka suradnje Kra- 
pinsko - zagorske te Grada Ri- 
jeke i Primorsko - goranske 
županije u organizaciji mani- 
festacije “100% Zagorsko“ na 
riječkom Korzu. 

- U Rijeci su nas dočekali s 
otvorenim srcem i potom se 
naša suradnja nastavila idućih 
deset godina. Kako bi zahvalili 
na toplom gostoprimstvu, od- 
lučili smo stanovnicima Rijeke 
i županije pokloniti ovu izlož- 
bu vrhunskog hrvatskog slika- 
ra, a do kraja godine u Rijeku, 
u HNK Ivana pl. Zajca na jedan 
dan preseliti i naš krapinski fe- 
stival - poručio je Kolar. 

Da prijateljstvo Krapinsko 
- zagorske županije i Grada Ri- 
jeke obilježava čitav niz proje- 


“Tvoja zemlja“ je prva izložba ovog proslavljenog zagorskog umjetnika u Rijeci te je 
koncipirana imajući na umu retrospektivno kretanje slikarovim opusom, nudeći u prizemlju i 
na katu Muzeja Grada Rijeke čak 71 sliku raznih formata nastalih od 1996. do 2023. godine 


kata i uspješnih suradnji, izja- 
vio je riječki gradonačelnik 
Marko Filipović. 

- Možemo reći da je ova 
izložba kruna prethodne de- 
kade u kojoj smo na našem 
Korzu mogli vidjeti sve što 
Zagorje nudi. Bilježimo se i za 
daljnju suradnju, putevi koji je 
utabao moj prethodnik Vojko 
Obersnel su sigurni i uopće 
ne sumnjam da će se ova naša 
odlična suradnja ne samo na- 
staviti, već i dodatno produbi- 
ti. Moram reći da se u Zagorju 
osjećam kao doma, a nadam 
se da se i vi ovdje osjećate kao 


u svojoj hiži i vjerujem da će 
velik broj Riječana uživati u 
ovoj izložbi - istaknuo je gra- 
donačelnik Filipović, koji je i 
otvorio izložbu. 

- Ova izložba potvrđuje do- 
bru suradnju dviju županija, 
ali i Grada Rijeke. Zagorje je 
jedno specifično područje na- 
ših brega, jedno lijepo zeleno 
područje sa dobrim ljudima. 
Ti ljudi su vodili države, po- 
put onih iz Velikog Trgovišća 
i Kumrovca. Ti ljudi su slika- 
li kao Augustinčić, a i Mihano- 
vić je nešto pisao... Dragi prija- 
telji iz Zagorja, drago mi je da 
ste nam ponovno došli — ka- 
zao je pred okupljenima pri- 
morsko - goranski župan Zlat- 
ko Komadina. 


i S 


Možemo reći da je ova izložba 
kruna prethodne dekade u 
kojoj smo na našem Korzu 
mogli vidjeti sve što Zagorje 
nudi. Bilježimo se i za 

daljnju suradnju“ 


Na otvorenju izložbe bili 
su zamjenica župana Jasna 
Petek, bivši gradonačelnik 
Rijeke Vojko Obersnel, gra- 
donačelnik Klanjca Zlatko 
Brlek, predsjednik Hrvatske 
gospodarske komore - Žu- 
panijske komore Krapina 
Anđelko Švaljek, direktori- 


gradonačelnik Rijeke 


ca Turističke zajednice “Bi- 
ser Zagorja Tatjana Petra- 
nović Capar, v.d. ravnatelja 
Muzeja Grada Rijeke Mladen 
Urem i mnogi drugi uzvani- 
ci iz Primorsko - goranske i 
Krapinsko - zagorske župani- 
je, kao i iz ostalih krajeva Hr- 
vatske. (kk) 


FOTO: KZŽ 

ODRŽANO PUNTANJE KMETOVA U GORNJOJ STUBICI. DANAS SLIJEDI “BITKA NAD BITKAMA? 


“Kmeti su rekli da im je dosta. 
“Gotovo je, nema nazaj"" 


Kao i svake godine, održat će se srednjovjekovni sajam, razni koncerti u večernjim satima tako da svi koji se danas 
zapute u stubički kraj, definitivno imaju što raditi 


od Gupčeve lipe u Gor- 
K:. Stubici prošle su- 

bote je održano tradici- 
onalno puntanje kmetova, što 
označava uvod u spektakular- 
nu “Bitku kod Stubice“, koja 
će se po 16. puta održati da- 
nas kod dvorca Stubički Go- 
lubovec u Donjoj Stubici. 

- Sada ste svjedočili počet- 
ku bune, kad su kmeti rekli 
da im je dosta, da ne mogu 
više trpiti. Svaki se z svojega 
sela spustil, pribrali su svo- 


ju vojsku i odlučili “Gotovo je, 
nema nazaj, idemo do kra- 
ja' - opisao je današnje doga- 
đanje Igor Frajtag koji ulogu 
Matije Gupca ove godine igra 
po prvi puta. 

Ponosan je što je baš on 
novi Matija Gubec i nada se 
da će opravdati očekivanja. 

- Nadam se da ćemo sve za- 
jedno dići na višu razinu. Vi- 
djeli smo da su kmetovi od- 
lični, a prema tome, bilo bude 
odlično i nas samoj buni i na- 


kmeti z svih bregov iz okoli- 
ce - rekao je Frajtag, inače je- 
dan od osnivača Družbe vite- 
zova zlatnog kaleža koja već 
16. godinu uprizoruje bunu u 
stubičkom kraju. 

Gradonačelnik Donje Stu- 
bice Nikola Gospočić najavio 
je spektakl. 


sami ne znamo kakav spektakl 
možemo očekivati od naše 
Družbe vitezova zlatnog kale- 
ža, ali znamo da će biti sjajno. 
Vjerujem da će bitka biti vje- 
rodostojna, kao i svake godi- 
ne, ali najavljeno je da će biti 
nekih novina i dodatnih atrak- 
cija. Nadamo se da ćemo svim 


posjete pružiti nezaboravni 
doživljaj - rekao je Gospočić. 

Kao i svake godine, odr- 
žat će se srednjovjekovni sa- 
jam, razni koncerti u večer- 
njim satima tako da svi koji se 
ovog vikenda zapute u stubič- 
ki kraj, definitivno imaju što 
raditi. (vh) 


NEZABORAVNA PROSLAVA KINESKE NOVE GODINE U DVORU TRAKOŠĆAN POKAZALA SE KAO ODLIČNA PRILIKA ZA SPOJ 
KINESKE | HRVATSKE KULTURE 


Posjetitelji uživali u legendama o 
trakošćanskom i kineskom zmaju 


Ovaj događaj nije samo pružio zabavu i edukaciju, već je simbolizirao i 
važnost razmjene kulture i tradicija između različitih dijelova svijeta 


vorac Trakošćan prote- 
D- nedjelje bio je do- 

maćin nezaboravne 
proslave Kineske nove godi- 
ne koju je organizirao u su- 
radnji s Konfucijevim insti- 
tutom Sveučilišta u Zagrebu, 
te uz podršku Veleposlanstva 
Narodne Republike Kine u RH. 
Proslava je privukla brojne po- 
sjetitelje koji su imali priliku 
iskusiti čaroliju obilježavanja 
ovog posebnog događanja. 

- Od 10 do 16 sati, dvorac je 
bio prepun aktivnosti za sve 
generacije. Djeca su uživala u 
oslikavanju lica elementima 
zmaja, sudjelovala u izboru 
najbolje maske te slušala za- 
nimljive priče i legende o tra- 
košćanskom i kineskom zmaju. 


Posebna nam je čast bila ugo- 
stiti i Emu Dujmović iz Samo- 
bora koja uči kineski od svoje 
pete godine, a koja je za djecu 
pripremila priču i crtež zmaja 
- kazali su iz Dvora Trakošćan. 
Odrasli su imali priliku 
isprobati tradicionalnu kine- 
sku odjeću, te uživati u zvuko- 
vima Guzhenga. Također svaki 


je posjetitelj mogao otisnu- 
ti novogodišnje želje i ispisati 
svoje ime na kineskom jeziku. 

Jedan od vrhunaca doga- 
đaja bili su prekrasni tradici- 
onalni plesovi koje su izvodili 
partneri iz Konfucijevog insti- 
tuta, uključujući ples kineskog 
lava i ples kineskog zmaja. Sve 
ove aktivnosti bile su uključe- 
ne u cijenu redovne ulaznice za 
muzej, što je dodatno privuklo 
mnoge posjetitelje. 

Ova proslava Kineske nove 
godine u zmajskom dvorcu 
Trakošćan bila je zaista po- 
sebna prilika za spajanje ki- 
neske i hrvatske kulture na 
jednom mjestu. 

- Bilo nam je iznimno drago 
vidjeti toliko ljudi kako uživaju 


u aktivnostima i stvaraju neza- 
boravne uspomene te se nada- 
mo da će ovo postati tradicija 
koju ćemo nastaviti i idućih go- 
dine - poručili su. 

Ovaj događaj nije samo pru- 
žio zabavu i edukaciju, već je 
također simbolizirao važnost 


razmjene kulture i tradicija iz- 
među različitih dijelova svijeta. 
Svi prisutni su uživali u spoju 
različitih aspekata kineske i 
hrvatske baštine, što je rezul- 
tiralo jedinstvenim i nezabo- 
ravnim iskustvom za sve po- 
sjetitelje. (kk) 

“CIKLOKROS ROONDA STUBAKI? BY VIKTOR POTOČKI 


tinacija za 


malo drugačije sportove - 
razvijamo outdoor turizam" 


Vozile su se ukupno tri utrke u četiri različite kategorije, a stazu dugačku 1700 metara je postavljao poznati zagorski 


biciklist Viktor Potočki. Sudjelovali su svi - od najmlađih do onih 65+ 


Martin Ćuk 
infoekajkavskekronike.hr 


dje nestaje asfalt, kre- 
će “Ciklokros Roonda 
Stubaki' — parola je 
pod kojom se prošle 
subote održala ova uzbudljiva 
biciklistička utrka za sve nara- 
štaje. Utrka je održana u priro- 
di uz jezero Jarki, a ciklokros 
je dobio novu dimenziju mije- 
šajući adrenalinske izazove s 
dozom “lude" zabave. Sudjelo- 
vala su i djeca i onih u zrelijim 
godinama. Bila je ovo jedin- 
stvena prilika da se svi malo 
odmaknu od mobitela i raču- 
nala te zamažu u blatu. 
Vozile su se ukupno tri 
utrke u četiri različite katego- 


rije, a stazu dugačku 1700 me- 
tara je postavljao poznati za- 
gorski biciklist Viktor Potočki. 


“OUTDOOR TURIZAM" 

Načelnik Stubičkih Toplica 
Josip Beljak rekao je kako su 
Stubaki postali pravi raj za 
outdoor sportove. 

- Sada smo bili domaći- 
ni prve ciklokros utrke u Za- 
gorju na našem jezeru Jarki. 
Polako postajemo destinaci- 
ja za outdoor sportove. Želi- 
mo se razvijati u tom smjeru 


jer su takvi sportovi sve po- 
pularniji, ne samo u svijetu, 
već i kod nas. Isto tako, ima- 
mo disk golf igralište koje je 
jedino u Zagorju te je prije 
par dana proglašeno naja- 
traktivnijim igralištem u Hr- 
vatskoj. Kada su ovako pre- 
krasni dani, šteta ih je ne 
iskoristiti. Naše jezero Jarki 
je odlična lokacija za šetnju 
ili startnu planinarsku ili bi- 
ciklističku točku za obilazak 
Medvednice - kazao je načel- 
nik Beljak i nadodao: 


Ovo je ujedno bio uvod u 2. 'Granfondo 


Roonda Stubaki', 

Istaknuo je i kako je ovo 
uvod u 2. “Granfondo Roonda 
Stubaki', jedinu cestovnu bici- 
klističku utrku u Zagorju koja 
je već u prvom izdanju prošle 
godine bila najmasovnija bici- 
klistička utrka. 

- Utrka će se ove godine 
održati 12. svibnja. U prvom iz- 
danju smo organizirali najma- 
sovniju cestovnu biciklističku 
utrku u kontinentalnom dije- 
lu Hrvatske, a ove godine nam 


putem se zahvaljujem obite- 
lji Dolić i njihovoj firmi “Terra 
Projekt? iz Donje Stubice. Oni 
su osmislili i organizirali ovaj 
projekt dok smo mi kao Turi- 
stička zajednica potpora sve- 
mu tome - istaknuo je načelnik. 

Najvažnije od svega, kaže 
Beljak, je vidjeti djecu i mla- 
de koji su se odmakli od raču- 
nala, tableta i mobitela i uživa- 
ju u prirodi. 

- Ovo je prva godina, a već 


čelnik i dodao kako su natjeca- 
telji jako zadovoljni. 


60 NATJECATELJA 
Direktor utrke “Ciklokros 
Roonda Stubaki* by Viktor Po- 
točki Ivan Dolić rekao je kako 
je ovo prva ciklokros utrka u 
Zagorju te da je bilo prijavlje- 
no preko 60 natjecatelja. 

- Do sada takvih utrka nije 
bilo kod nas. Stubičke Toplice 
su prepoznale biciklizam kao 


je želja utrci dati što više na- 
vijača diljem Zagorja. Također, 
uz dolazak “jakih' imena iz bi- 
ciklizma, ove godine organizi- 
ramo utrke za naše najmlađe. 
Nekada je postojao BK Stuba- 
ki iz kojega je i sam Viktor kre- 
nuo, pa se možda ponovo po- 
javi novi mladi Potočki. Ovim 


Ne 
\ \f-< 

za sljedeću godinu uključit 
ćemo i škole s područja župa- 
nije i još neke udruge. Ovo je 
prekrasna priča, pogotovo ako 
želimo promovirati zdrav život 
i boravak u prirodi. Cilj je da 
nas se uključi što više kako bi 
se počeli baviti nekim sportom 
i zdravije živjeli - rekao je na- 


ge DDR, 
ge 1987 


odlično širenje turizma kroz 
cikloturizam, te su prvi u Za- 
gorju otvorili vrata za granfon- 
do utrke. Imali smo prijavljenih 
preko 65 sudionika, što je više 
nego odlično za prvi puta. Ima- 
li smo tri kategorije - od 0 do 10 
godina, od 11 do 16 godina, od17 
do 19, te 20 do 65+. Ako pribro- 


Ideja je da se utrka održava svake zime 
te postane dio Hrvatske Ciklokros lige. 


jimo da svaki sudionik dolazi s 
pratnjom, što obitelji ili tehnič- 
ka pratnja, vjerujem da je na je- 
zeru Jarki bilo preko 200 ljudi — 
istaknuo je Dolić. 

Pojasnio je potom i što je to 
ustvari ciklokros utrka. 

- Ciklokros utrka se vozi s ci- 
klokros biciklima koji su izgle- 
dom cestovni bicikli, ali s ripna- 
ma. Nije to klasičan mountain 
bike sa širokim gumama. Sve 
više vrhunskih sportaša počeli 
su ciklokros disciplinu koristi- 
ti kroz zimsku bazu radi trenin- 


ga, a pošto imamo našeg Stu- 
bičanca Viktora Potočkog koji 
je šesterostruki prvak Hrvat- 
ske u toj disciplini, onda smo 
odlučili njegovo umijeće isko- 
ristiti da napravimo ovu utrku i 
da isprezentiramo Zagorje - re- 
kao je Dolić. 

Objasnio je i kako se natje- 
canje održalo u tri kategorije. 

- Prvu utrku su vozili u ka- 
tegoriji od O do 11 godina u dva 
kruga, svaki krug ima 600 me- 
tara. U kategoriji 11 do 16 i 17 
godina na dalje svi voze puni 
krug koji ima okvirno 1700 me- 
tara. Kategorija 11 do 16 godi- 
na voze tri kruga, a odrasli voze 
sedam krugova što bi trebalo 
trajati oko 50 minuta. Svaka 
staza ima makadama, nasipa, 
zemlje, pijeska, šumskog puta 
i trailova. Možda se čini kratka 
utrka po kilometrima, no na- 
bijena je adrenalinom i većinu 
vremena se vozi “full gas* - po- 
jasnio je Dolić. 

Osvrnuo se i na samu 
organiziranju. 

- Stazu je postavio sam Vik- 
tor - svaki zavoj i svaki kolac. 
Postavili smo otprilike 386 ko- 
laca i potrošili četiri kilometa- 
ra trake koju ćemo očistiti od- 
mah nakon utrke. Ideja je da 
se utrka održava svake zime 
te postane dio Hrvatske Ci- 
klokros lige. Naravno da već 
razmišljamo o organizaciji pr- 
venstva Hrvatske u ciklokrosu. 


Volimo letvicu postaviti viso- 
ko. Okolina u kojoj se nalazi- 
mo je fantazija. Ovo jezero Jar- 
ki je prekrasno za takvo nešto. 
Jako sam zadovoljan- zaklju- 
čio je Dolić. 


IZAZOVNA STAZA 

Viktor Potočki osvrnuo se na 
postavljanje staze, samu utr- 
ku i pobjedu. 

- Organizirali smo ovu utr- 
ku u suradnji sa Turističkom 
zajednicom Stubičkih Topli- 
ca. Stazu sam postavio prema 


svojim potencijalima i to mi 
je dalo malu prednost, no utr- 
ka je bila neizvjesna do samog 
kraja jer je bilo blata, makada- 
ma, umjetnih i prirodnih pre- 
preka. Nema slavlja unaprijed 
dok se ne prođe cilj - istaknuo 
je Potočki. 

Objasnio je što mu je bilo 
presudno za pobjedu. 

- Poznam svoje tijelo i znam 
što mi je bitno. Meni je presu- 
dilo što sam se odvojio odmah 
u prvom krugu i onda nakon 
toga mogu voziti svoj ritam koji 
mi odgovara. Znam gdje priti- 
snuti malo jače, a gdje mogu 
odvoziti malo lakše - zaklju- 
čio je Potočki. 


REZULTATI 

U kategoriji O do 10 godina 
treće mjesto je osvojio Noa 
Kolar, drugo mjesto je osvo- 
jio Petar Lešković dok je prvo 
mjesto osvojio Mislav Filipo- 
vić. U prvoj utrci u kategoriji 
od 11 do 16 godina treće mje- 
sto je osvojio Luka Dragičević, 
drugo mjesto je pripalo Fili- 
pu Noršiću dok je prvo mjesto 
osvojio Luka Rafael Kišiček. U 
drugoj utrci u kategoriji “Žene? 
pobijedila je Lucija Fileš iz 
Zagreba. Kategorija od 20 go- 
dina pa do 65+ obilježena je 
pobjedom domaćina Viktora 
Potočkog dok je drugo mjesto 
osvojio Lovro Petrlić, a treće 
Luka Špehar. 

» ČAK 123 KILOMETARA STAZA, ŠKOLA SKIJANJA, A ONDA I PRAVI ZIMSKI PARTY. REZERVIRAJTE SVOJE MJESTO 


HULJS iduće subote organizira 
izlet u Schladming 


Polasci iz Zagorja organizirani su iz Zaboka i Krapine, a vozit će dva autobusa - “SKI autobusi 


'PARTY autobus' 


rvatska udruga ljubite- 

IE! lja skijanja i snowboar- 
danja (HULJS SKI) po- 
novno organizira jednodnevni 
zimski izlet, ovoga puta u po- 
pularni Schladming, a putu- 
je se iduće subote, 17. veljače. 

Glavni dio regije Schlad- 
ming čine četiri skijališta 
- Hauser Kaibling, Planai, 
Hochwurzen i Reiteralm po- 
vezana tzv. “Schladminger 
4-Berge-Skischaukelom" sa 
123 kilometara staza, od čega 
je 37 posto plavih, 56 posto 
crvenih te sedam posto cr- 
nih, što je svakako dovoljno 
za zadovoljiti sedmodnev- 
ne potrebe većine rekreativ- 
nih skijaša. 

- Infrastruktura skijaških 
liftova odlična je, te su kon- 
stantna ulaganja tijekom po- 
sljednjih desetak godina vid- 
ljiva u modernizaciji novih i 
postojećih gondola, sjedežni- 
ca s haubom i slično. Tako- 
đer, mogućnost pokrivenosti 
umjetnog zasnježivanja iznosi 
100 posto - ističu iz HULJS-a. 

Također, HULJS škola ski- 
janja tu je za sve koji nisu sta- 
li na skije ili žele unaprijediti 
svoju tehniku. Škola skijanja 
će trajati 3 sata (od 9.15 do 
12.15 sati), a provodit će ju li- 


cencirani instruktori HZUTS- 
a s međunarodnim dozvola- 
ma. Cijena škole skijanja je 
60 eura po osobi. 

Na izlet mogu svi članovi 
s područja Hrvatskog zagor- 
ja, a polasci su organizirani iz 
Zaboka i Krapine s dva auto- 
busa - “SKI autobus" će nakon 
skijanja, oko 17.15 sati krenu- 


ti za Hrvatsku, dok će “PAR- 
TY autobus' ostati na Apres 
ski partyju do 19 sati, a parti- 
jat će se sa 150 HULJS člano- 
va u Hohenhaus Tenne Baru. 
Polazak će biti organiziran i 
iz Zagreba. 

Što se tiče cijene prijevo- 
za, ona iznosi 40 eura, a SKI 
karta se plaća u autobusu. Ci- 


jena za odrasle je 62 eura, ju- 
niore (2005. do 2007. godište) 
36 eura, djecu (2008. do 2017. 
godište) 24 eura. 

Dodatne informacije mo- 
žete potražiti na službenim 
stranicama Hrvatske udruge 
ljubitelja skijanja i snowbo- 
ardanja. (kk) 


PODACI ZA UPLATU: 


Primatelj: HULJS SKI 
IBAN: HR 
7223600001103023904 
Model plaćanja: 00, poziv 
na broj: 17022024 

Opis plaćanja: Članarina 
SCHLADMING + grad iz 
kojeg putujete - Ime i 
prezime 


) STOLNOTENISAČICA 
KRAPINSKOG “ZAGORCA? 


Sara Rivetti 


pozvana u 
reprezentaciju 
Hrvatske 


Sara Rivetti, mlada stolnote- 
nisačica iz STK 'Zagorec' Krapina, 
pozvana je ovih dana u reprezen- 
taciju Hrvatske, a s ostalim re- 
prezentativkama će nastupiti na 
turniru European Youth Series 
koji će se održati u Osijeku od 21. 
do 25. veljače 2024. godine, piše 
Zagorje.com. 

Nastupit će u kategoriji 'U13“ 
(na turniru se još igra i u kategori- 
ji'U15), a prema kriterijima za na- 
stup za reprezentaciju, u svakoj 
kategoriji nominirane su četiri 
igračice u A programu i četiri igra- 
čice u 'B' programu. 

Uz Rivetti, u programu A će u 
kategoriji 'U13' još igrati Karla Iv- 
čić (STK Zagreb), Anđela Živko- 
vić (STK Šibenik) i Marija Bogović 
(STK Malinska). U “B' programu re- 
prezentaciju Hrvatske predstav- 
ljat će Iva Duralija Lešić (TIS), Lo- 
reta Mandić (STK Šibenik), Nika 
Crnogaj (HASTK Mladost) i Mia Ro- 
mić (HASTK Mladost). 

Inače, Sara je nositeljica titule 
najbolje sportašice Grada Krapine 
i titule najperspektivnije sporta- 
šica Krapinsko — zagorske župani- 
je do 14 godina. (kk) 


bh 


Oglase možete predati uživo u programu Radio Stubice 
u 10:00, 10:30, 17:00 i 19:15 sati na broj telefona 060/606-707 


fiksna linija 0,93 EUR (6,99 kn) / min 


2 SMS OGLASI - 888999 
REGISTRACIJA: 
REGI razmakime, prezime, prebivalište, 0IB 


SLANJE OGLASA: 
STO1 razmak tekst oglasa 


PDV uključen u cijenu 


Stubica 
4 


mobilna linija 112 EUR (841 kn) / min 


SLATI NA BROJ 888999 4 
cijena: 1,33 EUR/9,99 kn 


PDV uključen u cijenu 


SMS oglas čita se u 13.15119.15 

? ZAGORSKI KICKBOXING KLUBOVI IZDOMINIRALI NA KICKBOXING TURNIRU U POPOVAČI 


SJAJNI! Četiri naša kluba 
osvojila više od 30 medalja 


Međunarodno natjecanje “Moslavac Open 2024 ugostilo je 32 kluba iz četiri države, a nastupilo je ukupno 309 
natjecatelja. Od zagorskih klubova, nastupili su KBK 'Bušido' iz Svetog Križa Začretja, KBK Krapina', KBK 'Zmaj' 
iz Bedekovčine i KBK 'Ninja' iz Zaboka 


Popovači je prošle subote održano među- 
narodno natjecanje “Moslavac Open 2024. 
Iz četiri države nastupila su 32 kluba s čak 
309 natjecatelja. 


KBK 'BUŠIDO' 

Kickboxing klub “Bušido' iz Sv. Križa Začretja na- 
stupio je s pet natjecatelja i osvojio četiri medalje. 
U disciplini point fighting u skupini mlađih kade- 
ta do 37 kilograma, Hana Mikulec osvaja 3. mjesto, 
Manuela Mladić u skupini do 30 kilograma osvaja 3. 
mjesto, a Antonio Buzuk 3. mjesto osvaja u skupini 
do 42 kilograma. U skupini starijih kadeta do 55 ki- 
lograma, Karla Kučko osvaja 5. mjesto, a u discipli- 
ni light contact u skupini starijih kadeta do 65 kilo- 
grama Iris Buzuk osvaja 3. mjesto. 

KBK "ZMAJ" 
Klub “Zmaj? iz Bedekovčine nastupio je sa šest natje- 
catelja u 12 startova te osvojio sedam zlata, dva sre- 
bra i tri bronce. Po sveukupnoj uspješnosti su u kon- 
kurenciji 32 kluba zauzeli visoko četvrto mjesto, a 
najbolji su klub kupa u light contactu i u kick lightu. 
Prva mjesta i zlatne medalje osvojili su Daniel 
Car, Iva Bingula i Marija-Antoaneta Hranić koji su 
osvojili po dvije zlatne medalje dok je jednu osvoji- 
la Kiara Bratković. Car je proglašen najboljim bor- 
cem kupa u light contactu. Druga mjesta i srebrne 
medalje pripale su Nicol Papeš i Karlu Baši dok su 
treća mjesta i brončane medalje osvojili Kiara Brat- 
ković, Nicol Papeš i Karlo Baša. 


KBK 'KRAPINA" 

Kickboxing klub “Krapina' sudjelovao je sa 16 čla- 
nova koje su vodili treneri Kristijan Kunštek, Jele- 
na Škrnjug i Silvija Hršak. Članovi krapinskog klu- 
ba postigli su dobre rezultate te je tako prvo mjesto 
i zlatnu medalju u kick lightu do 42 kilograma među 
mlađim kadetkinjama osvojila Katarina Jug. Druga 
mjesta osvojili su Ines Petanjko u light contactu 
među juniorkama do 55 kilograma, Josip Varjačić PEBBNNENESMH 

u light contactu kod starijih kadeta do 52 kilogra- ai ara 
ma, Luka Čuček u skupini do 33 kilograma (dje- — 
ca), Antonela Kunštek u point fightingu u skupini 
do 36 kilograma (djeca), Magdalena Cesarec u po- 
int fightingu za mlađe kadetkinje do 27 kilograma 
te Elena Špoljar u light contactu za starije kadetki- 
nje do 60 kilograma. 

Treće mjesto i broncu osvojili su Stjepan Jug u 
point fightingu u kategoriji djece do 27 kilograma, 
Luka Čuček u point fightingu za djecu do 30 kilo- 
grama, Filip Horvat u point fightingu (djeca) do 33 
kilograma, Lana Škrnjug i Antonela Kunštek u point 
fightingu za djecu do 33 kilograma, Lana škrnjug i 
Adela Kunštek u point fightingu za djecu do 36 kilo- 
grama, Jakov Varjačić u point fightingu za mlađe ka- 
dete do 32 kilograma, Luka Štrok i Artem Shevchen- 
ko u point fightingu za mlađe kadete do 37 kilograma, 
Patrik Varjačić u point fightingu za starije kadete 
do 42 kilograma, Josip Varjačić u point fightingu za 
starije kadete do 52 kilograma te Lana Jančin u po- 
int fightingu za starije kadetkinje do 42 kilograma. 

KBK “NINJA" 

Članovi kickboxing kluba “Ninja' Zabok također su se 
predstavili u lijepom svjetlu. Lada Vukić, mlađa ka- 
detkinja, u svojoj je kategoriji do 47 kilograma osvo- 
jila dva prva mjesta i to u point fightingu i kick lightu. 
Martin Pušek također se istaknuo i to u kategoriji 
starijih kadeta do +69 kilograma u disciplini point 
fighting i osvojio 2. mjesto, a u disciplini kick light 
osvojio je 3. mjesto. (kk) 

? SREĆOM, NITKO NIJE 
OZLIJEĐEN 


U požaru kuće 
kod Lobora 
izgorio krov 


U noći sa srijede na četvrtak, 
oko 1 sat, u naselju Šipki kraj Lo- 
bora izbio je požar na obiteljskoj 
kući u vlasništvu 72-godišnjaka. 

Požar su u 4 sata i 15 minuta 
ugasili pripadnici Javne vatroga- 
sne postrojbe Krapina (ispostava 
Marija Bistrica) te pripadnici DVD- 
a Lobor. Na terenu je bilo 13 vatro- 
gasaca s četiri vozila. 

Obavljenim očevidom utvr- 
đeno je da je uslijed zapaljenja 
čađe u dimnjaku te pregrijavanja 
dimnjaka izbio požar na kući, ti- 
jekom čega se vatra proširila na 
drveni strop. 

Izgorjelo je krovište kuće, dr- 
veni dio prizemlja te većim dije- 
lom inventar. Nema ozlijeđenih 
osoba i nastala je materijalna šte- 
ta od nekoliko tisuća eura, kazali 
su iz policije. (mp) m 


» MARTINIŠĆE: POLICIJA 
ULOVILA STAROG ZNANCA 


Nije se 
opametio, sada 
je u zatvoru 


U srijedu su oko 9.30 sati 
u Martinišću, prilikom kontro- 
le prometa, policijski službeni- 
ci zaustavili osobno vozilo kojim 
je upravljao 53-godišnjak za ko- 
jegje prilikom nadzora utvrđeno 
da upravlja vozilom za vrijeme za- 
brane upravljanja motornim vo- 
zilom, dok mu je vozačka dozvola 
oduzeta i ukinuta. 

Također, vozilu kojim je 
upravljao je istekao rok važenje 
prometne dozvole i osiguranja. 
Utvrđeno je i kako je već nekoliko 
puta pravomoćno kažnjavan za 
prekršaje u cestovnom prometu. 

53-godišnjak je uhićen i 
privremeno mu je oduzeto 
osobno vozilo. 

Zaustavljeni vozač je uz op- 
tužni prijedlog zbog počinjenih 
prekršaja iz Zakona o sigurnosti 
prometa na cestama i Zakona o 
obveznim osiguranjima u prome- 
tu doveden na Općinski sud u Zla- 
taru gdje mu je rješenjem odre- 
đeno zadržavanje u trajanju od 
14 dana, nakon čega je u večer- 
njim satima predan u zatvor u Za- 
grebu. (kk) ma 


FOTO: DVD Lobor 


?_ VAŽNO UPOZORENJE POLICIJE. MOGU VAM UKRASTI OSOBNE PODATKE I ISPRAZNITI RAČUNE 


Građani primaju pozive u kojima 
se napadač predstavlja kao policija 


Prevaranti građane uvjeravaju da im jekompromitirana ili istekla osoba iskaznica te ih 


usmjeravaju na javljanje jednom od “operatera“ 


acionalni CERT zami- 
DI jetio je nove pokuša- 

je prijevare u kojima 
prevaranti putem  telefon- 
skog poziva uvjeravaju gra- 
đane da im je osobna iska- 
znica korištena u kriminalnim 
radnjama. 

Prilikom dolaznog pozi- 
va prikazuje se hrvatski broj, 
a osobe komuniciraju na en- 
gleskom jeziku. 

- Građani javljaju kako su 
zaprimili pozive koji započi- 
nju automatiziranom poru- 
kom “your ID has been used 
in criminal activity and there 
is active arrest warrant, pre- 
ss 1 to talk to an agent“ - kažu 
iz policije. 


"PRITISNITE BROJ JEDAN" 
Prevaranti građane uvjera- 
vaju da im je kompromitira- 
na ili istekla osoba iskaznica 
te ih usmjeravaju na javlja- 
nje jednom od “operatera/ 
agenata". Nakon što se pri- 
tisne broj 1, javlja se osoba 
koja se na engleskom jeziku 
predstavlja kao zaposlenik 
hrvatske policije. 

- Ovakav tip prevare 
se koristi za krađu osob- 


uu 


nih podataka, a potenci- 
jalno i krađu financijskih 
sredstava - upozoravaju iz 
Policijske uprave krapin- 
sko - zagorske. 

Policija je poslala i savje- 
te za građane kako prepo- 
znati da je riječ o prijevari. 


- Hrvatska policija s Vama 
neće započeti razgovor auto- 
matiziranom porukom na en- 
gleskom jeziku. Prekinite ko- 
munikaciju čim prepoznate 
prijevaru. Ne dijelite osobne 
podatke s nepoznatim osoba- 
ma. Ne fotografirajte osobne 


dokumente i ne šaljite ih ne- 
poznatim osobama. Ne upla- 
ćujte novac nepoznatim oso- 
bama za sumnjive usluge ili 
ucjene. Prijavite pokušaj pri- 
jevare i podijelite informaciju 
s drugima kako oni ne bi po- 
stali žrtve - poručili su. (kk) m 


? JEDAN “SCHUMACHER* NE ČITA NAŠE NOVINE PA NIJE ZNAO ZA AKCIJU. PROJURIO JE ONUDA ČAK 64 KM/H IZNAD OGRANIČENJA 
Policiji u srijedu kod Špičkovine 
dolijalo 63 prekršitelja 


ako je i najavljeno, za- 
Ke je policija u su- 

radnji s djelatnicima 
Centra za vozila Hrvatske 
(nadzornici tehničke isprav- 
nosti s mobilnom stanicom 
za tehnički pregled vozila), 
djelatnicima HC-a (vage) te 
djelatnicima Državnog in- 
spektorata (Inspekcija za- 
štite okoliša, Šumarska In- 
spekcija), u srijedu na DC 14 
kraj Špičkovine, od 12 do 17 


sati, provela pojačani nadzor 
prometa s ciljem podizanja 
opće razine sigurnosti, pre- 
vencije i sprečavanja činje- 
nja prekršaja i kaznenih dje- 
la te pronalaska osoba, roba 
i predmeta koje se dovode 
u vezu s izvršenjem prekr- 
šaja i kaznenih djela, kao i 
sprečavanja činjenja prekr- 
šaja i kaznenih djela iz po- 
dručja sigurnosti cestovnog 
prometa i nezakonitih mi- 


gracija uz primjenu taktike 
zaustavljanja vozila u poseb- 
nim slučajevima. 


"BRZI | ŽESTOKI" 

- Prilikom provođenja nadzo- 
ra utvrđena su ukupno 63 pre- 
kršaja, od kojih najviše pre- 
kršaja iz Zakona o sigurnosti 
prometa na cestama, odno- 
sno prekršaja prekoračenja 
brzine, njih 38, potom 10 pre- 
kršaja tehničke neispravnosti 


vozila, tri prekršaja po Zako- 
nu o radnom vremenu, ob- 
veznim odmorima mobilnih 
radnika i uređajima za bilje- 
ženje u cestovnom prijevozu 
te 12 ostalih prekršaja - stoji u 
priopćenju. 

Najveća utvrđena nepro- 
pisna brzina kretanja vozila 
utvrđena van naselja je 134 
km/h na djelu ceste gdje je 
brzina prometnim znakom 
ograničena na 70 km/h. (kk) m 

NADAMO DA NITKO OD VAS KLJUČEVE OD KUĆE NE “SKRIVA? ISPOD OTIRAČA, IZA 


TEGLE I SLIČNO... 


Pronašli su skriveni' ključ, 
provalili i ukrali nakit 


Protiv osumnjičenog dvojca zbog počinjenja kaznenog djela 
teške krađe, podnijet će se kaznena prijava nadležnom 


ovršenim — kriminali- 
stičkim istraživanjem 


utvrđeno je kako su 
19-godišnjak sa šireg pod- 
ručja općine Mala Subotica i 
46-godišnjak s područja gra- 
da Varaždina, počinili kazne- 
no djelo teške krađe, izvijesti- 
la je PU međimurska. 

- Sumnja se kako su u po- 
nedjeljak, 27. studenoga proš- 
le godine, u prijepodnevnim 
satima u Cirkovljanu, Trgu sv. 
Lovre, u električnom orma- 
riću smještenom do ulaznih 
vrata, pronašli sakriveni ključ 
obiteljske kuće te njime ot- 


državnom odvjetništvu 


ključali ulazna vrata. Potom 
su iz dnevne sobe ukrali ra- 
zni nakit u vlasništvu 73-go- 
dišnjakinje. Prilikom  izla- 
ska iz kuće, u hodniku ih je 
zatekla 24-godišnja rođaki- 
nja oštećene, ali pošto su joj 
osumnjičeni rekli kao su ušli 
kuću samo da se ugriju te ju 
pritom zamolili za nešto hra- 
ne, ispratila ih je iz kuće. Pri- 
tom im je rekla neka sačekaju 
ispred kuće jer će im donije- 
ti hranu, ali nakon povrat- 
ka osumnjičeni su iskoristili 
opisanu situaciju te pobjegli - 
stoji u priopćenju policije. 


Ključ se nalazio u električnom 
ormariću smještenom do 


ulaznih vrata. Njime j 


dvojac 


ušao u kuću, a potom su iz 


dnevne sobe ukrali razni nakit u 


vlasništvu 73-godišnjakinje" 


Protiv osumnjičenog 
dvojca zbog počinjenja ka- 
znenog djela teške krađe, 
podnijet će se kaznena pri- 
java nadležnom državnom 
odvjetništvu. 

Policija je iskoristila ovu 
priliku i građanima poslala 
važno upozorenje. 

- Jedna od lošijih navika 
naših žitelja svakako je skri- 
vanje ključeva stana, kuće ili 
drugih prostorija na raznim 
lokacijama, npr. ispod otirača, 
tegli za cvijeće, kao i na dru- 
gim, ne baš skrovitim mje- 
stima. Lopovi tako “sakrive- 
ne* ključeve mogu vrlo lako 
pronaći te ih potom iskoristi- 
ti za nesmetani ulazak u vaš 
dom. Ujedno, mnogi građa- 
ni ostavljaju ključeve u bravi 
ulaznih vrata, prilikom krat- 
kotrajnih napuštanja stana ili 
kuće. Izbjegavanjem takvih 
navika uvelike će te smanjiti 
mogućnost da postanete žr- 
tva kaznenog djela - upozo- 
ravaju iz policije. (kk) 


SVE U DOGOVORU S MAJKOM, SESTROM I BRATOM 


Blagajnica potkradala 
trgovinu u Zaboku 


Jedna je obitelj organizira- 
no, u više navrata krala u trgovi- 
ni Kaufland" u Zaboku. Naime, 
zaštitarska služba posumnjala 
je kako jedna od blagajnica ne- 
kim kupcima ne naplaćuje sve 
artikle koje donesu na blagajnu, 
stoga su je pojačano nadzirali. 

Zaštitari su prošlog tjed- 
na zaustavili jednu ženu koja je 
kao kupac plaćala robu kod te 
blagajnice i vozila je u kolicima 
iz trgovine. Blagajnica je ženi 
naplatila tek nekoliko eura, dok 
je na kolicima bilo robe za go- 
tovo 200 eura, doznaje Zagorje. 
com. Obje su više od sat vreme- 
na nijekale da se poznaju pa je 
pozvana i policija, da bi potom 
blagajnica priznala da je žena 


kojoj nije naplatila svu robu nje- 
zina majka. Kako se ustanovi- 
lo, isto tako su kod nje već prije 
kupovali i sestra i brat. 

Iz PU krapinsko - zagorske 
potvrdili su kako su od odgo- 
vorne osobe iz trgovačkog cen- 
tra u Zaboku zaprimili prijavu 
da zaposlenica trgovine nije na- 
platila sve artikle, odnosno da 
količina artikala koja je napla- 
ćena ne odgovora količini arti- 
kala koja je prešla blagajnu. Šte- 
ta iznosi nekoliko stotina eura. 
Protiv nje se podnosi posebno 
izvješće nadležnom Državnom 
odvjetništvu zbog sumnje u po- 
činjenje kaznenog djela prone- 
vjere, a ona više ne radi u spo- 
menutoj trgovini. (kk) 


Pijani 20-godišnjak u 
Vrtnjakovcu sletio s ceste 

u Vrtnjakovcu dogodila promet- 
na nesreća u kojoj su tri osobe 
zadobile lakše tjelesne ozljede. 
- Do prometne nesreće je 

došlo zbog neprilagođene brzi- 
ne. 20-godišnji vozač osobnog 
vozila nije brzinu kretanja au- 
tomobila prilagodio osobinama 
ceste te je na izlasku iz pregled- 
nog zavoja sletio vozilom van 
ruba kolnika u odvodni kanal 


a zaustavlja KZŽ 


FOTO: Facebook, 


sko - zagorske. 
Utvrđeno je kako je vozač 
upravljao vozilom pod utjeca- 


jem alkohola od 2,23 promila. 


- 20-godišnji vozač, te putni- 
ci u vozilu, 18-godišnjak i 20-go- 
dišnjak, zadobili su lakše tje- 
lesne ozljede, a medicinska 
pomoć pružena im je u Općoj 
bolnici Zabok - dodali su iz za- 
gorske policije. (kk) 

Josipa Dunaj 
za] Le rođ. Papeš 


Ulica kralja Tomislava, Krapina 
preminula u četvrtak, 
8. veljače 2024., 


| u 72. godini života 


Biserka Horvat 


| ve rođ. Kosi 


iz Čakovca 
preminula u četvrtak, 8. veljače 
2024. godine nakon duge i 


| teške bolesti u 73. godini života 


Veronika Mihalic 


_| Le rođ. Novak 


iz Pribislavca 
preminula u srijedu, 
7 veljače 2024. godine 


| u 90. godini života 


Petar 
Ignac 


iz Pribislavca 
preminuo u srijedu, 
7 veljače 2024. godine 
u 62. godini života 


A 


df 
Marijan Živičnjak 
Svedruža, Petrovsko 
1942. - 2024. 


Emilija Filipčić 
Cigrovec, Pregrada 
1939. - 2024. 


Vladimir Kamenščak 


Konjščina 
1705.1950. - 0702.2024. 


Nada Canjuga 
Varaždin 
85 godina 


Ivan Purić 


Varaždin 
80 godina 


DA 


uk 
Marija Galina 
Novi Marof 
83 godine 


A 


dl 
Mato Pikija 
Novi Marof 
82 godine 


IA 


TU 


Janja Pandžić 


Zagreb 
90 godina 


A 


TA 


Ivan Kutnjak 


Zagreb 
73 godine 


A 


( 


Marija Koluder 


Zagreb 
89 godina 


Arakom, d.0.0. 


49000 Krapina, Gajeva 20 


ZA OBAVLJANJE KOMUNALNIH USLUGA 


KOMPLETNA ORGANIZACIJA 


POGREBA NA JEDNOM MJESTU 


DEŽURNI TELEFON 0-24 sata: 091/371-1710 


Osobni dolazaka na adresu: Ulica Andrije Hebranga 1, Krapina 


Predajte osmrtnice na adresi osmrtniceoakajkavskekronike.hr 


Obavijesti o smrti, posljednje pozdrave, sjećanja i zahvale predajte putem e-maila. 

Josipa Lisac 


14. veljače 1950. godine - rođe- 
na Josipa Lisac, jedna od najvećih 
predstavnica hrvatske glazbene 
umjetnosti. Poznata je po uni- 
katnoj scenskoj pojavi te izraže- 
nim vokalnim sposobnostima. 
Poznatom je čine i mješavina razli- 
čitih glazbenih žanrova. Rođena je 
na Valentinovo te svake godine na 
taj dan održi koncert. Dok je imala 
samo 21. godinu, Josipa Lisac upo- 
znala je Karla Metikošu, skladate- 
lja i glazbenog producenta koji je 
postao i ljubav njenog života. Za- 
jedno su gradili uspješne karijere. 
Radili su na njezinim albumima te 
na glumačkoj karijeri. Prvi samo- 
stalni album “Dnevnik jedne lju- 
bavi“ pokazao se kao antologijsko 
ostvarenje. Josipa je tokom svoje 
dugogodišnje karijere otpjevala 
mnoštvo hitova koji su popularni 
i danas. “O jednoj mladosti“, Ave 
Marija“, Magla“, “Danas sam luda“, 
“Gdje Dunav ljubi nebo“ samo su 
neki od hitova. 

FOTO: SCREENSHOT/ YOUTUBE 


Valentinovo 


14. veljače - obilježava se Dan sv. 
Valentina ili Valentinovo. Valentin 
je bio svećenik koji je mučenički 
ubijen 269. godine zbog potajnog 
održavanja vjenčanja mladih paro- 
Va protivno carskoj zabrani. Ubrzo 
nakon smrti proglašen je svecem 
te se je počeo obilježavati i dan sv. 
Valentina. M. veljače poznat je i kao 
dan zaljubljenih. Taj dan se slavi 
ljubav - ljubav zaljubljenih parova, 
ljubav roditelja prema djeci, ljubav 
prema prijateljima,.. Uz Valentino- 
vo se vežu i razni simboli kao što su 
srca, crvene ruže, slatkiši u obliku 
srca i Kupid, bog ljubavi. U Hrvat- 
skoj se obilježavanje Valentinova 
kao dana zaljubljenih uglavnom 
veže uz utjecaje iz američke popu- 
larne kulture, ali je u Međimurju i 
ranije postojao narodni običaj da se 
za djecu na dan sv. Valentina ostav- 
lja pecivo u obliku ptica u dvorištu, 
uz objašnjenje da je to dan kada 
ptice imaju svadbu, da se “ftičeki 
ženiju“. 

FOTO: ILUSTRACIJA, PIXABAY 


Matija Gubec 


15. veljače 1573. 
godine _- umro 
Ambroz Matija 
Gubec, hrvatski 
seljak i vođa se- 
ljačke bune. Ro- 
đen je u Hižakovcu, 
u Hrvatskom zagorju 
oko 1548. godine. Prije 
poznate seljačke bune Gu- 
bec je radio kao kmet na imanju 
zloglasnog Franje Tahija. Kao vođa 
predvodio je seljake u presudnoj 
bitki protiv plemića kod Stubičkih 
Toplica 9. veljače 1573. Nažalost se- 
ljaci su tada bili poraženi, a Gubec 
kao vođa odveden je u Zagreb, gdje 
ga je čekala kazna za poticanje se- 
ljaka na pobunu. Kao primjer svim 
ostalima smaknut je 15. veljače, a 
prema legendi stoji kako je javno 
bio mučen na Markovu trgu tako 
što su ga natjerali da nosi krunu 
od usijanog željeza, nakon čega je 
raščetvoren. 

FOTO: SCREENSHOT/ YOUTUBE 

KAPETAN I MARIJABISTRIČKI REKTOR DOMAGOJ MATOŠEVIĆ PODIGAO PEHAR 


Hrvatski svećenici su prvaci 
Europe i to po treći put 


Hrvatska se u finalu susrela s Poljskom koja je slovila kao favorit, no dečki su u igru ušli hrabro i od početka je to 


bila ravnopravna borba 


ropsko Futsal prvenstvo za svećeničke repre- 
zentacije, na kojem je nastupila i reprezenta- 
cija Hrvatske, predvođena rektorom Svetišta Majke 
Božje Bistričke u Mariji Bistrici Domagojem Mato- 
ševićem, kao kapetanom, piše Radio Marija Bistrica. 

Ne samo da je nastupila, nego je Hrvatska osvo- 
jila naslov prvaka Europe i to po treći puta. 

Nakon razigravanja po skupinama u utorak, gdje 
su u skupini pobijedili Sloveniju 3:1 i Albaniju 2:0, te 
u četvrtfinalu Mađarsku s 4:2, u četvrtak su pred nji- 
ma bile dvije najteže utakmice, u kojima su se dije- 
lile medalje. 


LJ Albanskom Skadru u četvrtak je završilo Eu- 


11. veljače 

Kišovito 

Pretežno 
oblačno 


O 

KAJKAVSKE 


mi e 199.8 


VIMA 
TRAGOVIMA 
SADAŠNJOSTI 


U polufinalu Hrvatska je protiv Rumunjske do- 
minirala od prve minute, rano povela s 1:0 i u završ- 
nici s 2:0 potvrdila pobjedu i plasman u veliko fina- 
le. Preostalo još samo veliko finale, u koje je Poljska 
ušla kao favorit. No, Hrvatska je ušla hrabro, od po- 
četka je to bila ravnopravna borba, čvrsta igra, gdje 
je jasno bilo da će odlučiti ili greške ili sjajni potezi. 

I baš jedan sjajan potez sredinom drugog polu- 
vremena odveo je utakmicu na stranu Hrvatske. Vra- 
tar Dino Prkut je rukom sa svog gola sjajno uposlio 
Gabrijela Kambera pred golom Poljaka, a ovaj sjaj- 
nim potezom zabio za 1:0. Isti je igrač nakon korne- 
ra par minuta kasnije povisio na 2:0. 

Poljaci tada kreću na sve ili ništa i iz jednog 
slobodnog udarca, uz dosta sreće smanjuju na 2:1, 
a tada, samo dvije minute do kraja, u jeku napa- 
da Poljske, obrana Hrvatske je sjajno reagirala, a 
Tomislav Lukač je iz svoje polovice sa 7-8 metara 
udaljenosti od vlastitog gola, sjajno pogodio loptu, 
koja je odsjela preko golmana Poljske, koji je sta- 
jao na tri metara od gol crte i završio u mreži za 3:1. 

Poljaci iz deveterca nakon petog akumulira- 
nog prekršaja smanjuju na 3:2, minutu prije kra- 
ja, paje na trenutak došlo do drame, ali Hrvatska 
se uspjela obraniti i po treći puta postati prvak 
Europe. (kk) 

